**CONSTITUȚIA din 21 noiembrie 1991**

|  |  |
| --- | --- |
| **EMITENT** | ** ADUNAREA CONSTITUANTĂ** |

**Publicat în  MONITORUL OFICIAL nr. 233 din 21 noiembrie 1991  
ADUNAREA CONSTITUANTĂ ADOPTĂ CONSTITUȚIA ROMÂNIEI**  
  
**Titlul 1 Principii generale**  
  
Articolul 1  
  
Statul român(1) România este stat național, suveran și independent, unitar și indivizibil.(2) Forma de guvernămînt a statului este republica.(3) România este stat de drept, democratic și social, în care demnitatea omului, drepturile și libertățile cetățenilor, libera dezvoltare a personalității umane, dreptatea și pluralismul politic reprezintă valori supreme și sînt garantate.  
  
Articolul 2  
  
Suveranitatea(1) Suveranitatea națională aparține poporului român, care o exercită prin organele sale reprezentative și prin referendum.(2) Nici un grup și nici o persoană nu pot exercita suveranitatea în nume propriu.  
  
Articolul 3  
  
Teritoriul(1) Teritoriul României este inalienabil.(2) Frontierele țării sînt consfințite prin lege organică, cu respectarea principiilor și a celorlalte norme general admise ale dreptului internațional.(3) Teritoriul este organizat, sub aspect administrativ, în comune, orașe și județe. În condițiile legii, unele orașe sînt declarate municipii.(4) Pe teritoriul statului român nu pot fi strămutate sau colonizate populații străine.  
  
Articolul 4  
  
Unitatea poporului și egalitatea între cetățeni(1) Statul are ca fundament unitatea poporului român.(2) România este patria comună și indivizibilă a tuturor cetățenilor săi, fără deosebire de rasă, de naționalitate, de origine etnică, de limbă, de religie, de sex, de opinie, de apartenența politică, de avere sau de origine socială.  
  
Articolul 5  
  
Cetățenia(1) Cetățenia română se dobîndește, se păstrează sau se pierde în condițiile prevăzute de legea organică.(2) Cetățenia română nu poate fi retrasă aceluia care a dobîndit-o prin naștere.  
  
Articolul 6  
  
Dreptul la identitate(1) Statul recunoaște și garantează persoanelor aparținînd minorităților naționale dreptul la păstrarea, la dezvoltarea și la exprimarea identității lor etnice, culturale, lingvistice și religioase.(2) Măsurile de protecție luate de stat pentru păstrarea, dezvoltarea și exprimarea identității persoanelor aparținînd minorităților naționale trebuie să fie conforme cu principiile de egalitate și de nediscriminare în raport cu ceilalți cetățeni români.  
  
Articolul 7  
  
Românii din străinătate  
Statul sprijină întărirea legăturilor cu românii din afara frontierelor țării și acționează pentru păstrarea, dezvoltarea și exprimarea identității lor etnice, culturale, lingvistice și religioase, cu respectarea legislației statului ai cărui cetățeni sînt.  
  
Articolul 8  
  
Pluralismul și partidele politice(1) Pluralismul în societatea românească este o condiție și o garanție a democrației constituționale.(2) Partidele politice se constituie și își desfășoară activitatea în condițiile legii. Ele contribuie la definirea și la exprimarea voinței politice a cetățenilor, respectînd suveranitatea națională, integritatea teritorială, ordinea de drept și principiile democrației.  
  
Articolul 9  
  
Sindicatele  
Sindicatele se constituie și își desfășoară activitatea potrivit cu statutele lor, în condițiile legii. Ele contribuie la apărarea drepturilor și la promovarea intereselor profesionale, economice și sociale ale salariaților.  
  
Articolul 10  
  
Relații internaționale  
România întreține și dezvoltă relații pașnice cu toate statele și, în acest cadru, relații de bună vecinătate, întemeiate pe principiile și pe celelalte norme general admise ale dreptului internațional.  
  
Articolul 11  
  
Dreptul internațional și dreptul intern(1) Statul român se obligă să îndeplinească întocmai și cu bună-credință obligațiile ce-i revin din tratatele la care este parte.(2) Tratatele ratificate de Parlament, potrivit legii, fac parte din dreptul intern.  
  
Articolul 12  
  
Simboluri naționale(1) Drapelul României este tricolor; culorile sînt așezate vertical, în ordinea următoare începînd de la lance: albastru, galben, roșu.(2) Ziua națională a României este 1 Decembrie.(3) Imnul național al României este "Deșteaptă-te române".(4) Stema țării și sigiliul statului sînt stabilite prin legi organice.  
  
Articolul 13  
  
Limba oficială  
În România, limba oficială este limba română.  
  
Articolul 14  
  
Capitala  
Capitala României este municipiul București.  
  
**Titlul 2 Drepturile, libertățile și îndatoririle fundamentale**  
  
Capitolul 1 Dispoziții comune  
  
Articolul 15  
  
Universalitatea(1) Cetățenii beneficiază de drepturile și de libertățile consacrate prin Constituție și prin alte legi și au obligațiile prevăzute de acestea.(2) Legea dispune numai pentru viitor, cu excepția legii penale mai favorabile.  
  
Articolul 16  
  
Egalitatea în drepturi(1) Cetățenii sînt egali în fața legii și a autorităților publice, fără privilegii și fără discriminări.(2) Nimeni nu este mai presus de lege.(3) Funcțiile și demnitățile publice, civile sau militare, pot fi ocupate de persoanele care au numai cetățenia română și domiciliul în țară.  
  
Articolul 17  
  
Cetățenii români în străinătate  
Cetățenii români se bucură în străinătate de protecția statului român și trebuie să-și îndeplinească obligațiile, cu excepția acelor ce nu sînt compatibile cu absența lor din țară.  
  
Articolul 18  
  
Cetățenii străini și apatrizii(1) Cetățenii străini și apatrizii care locuiesc în România se bucură de protecția generală a persoanelor și a averilor, garantată de Constituție și de alte legi.(2) Dreptul de azil se acordă și se retrage în condițiile legii, cu respectarea tratatelor și a convențiilor internaționale la care România este parte.  
  
Articolul 19  
  
Extrădarea și expulzarea(1) Cetățeanul român nu poate fi extrădat sau expulzat din România.(2) Cetățenii străini și apatrizii pot fi extrădați numai în baza unei convenții internaționale sau în condiții de reciprocitate.(3) Expulzarea sau extrădarea se hotărăște de justiție.  
  
Articolul 20  
  
Tratatele internaționale privind drepturile omului(1) Dispozițiile constituționale privind drepturile și libertățile cetățenilor vor fi interpretate și aplicate în concordanță cu Declarația Universală a Drepturilor Omului, cu pactele și cu celelalte tratate la care România este parte.(2) Dacă există neconcordanțe între pactele și tratatele privitoare la drepturile fundamentale ale omului, la care România este parte, și legile interne, au prioritate reglementările internaționale.  
  
Articolul 21  
  
Accesul liber la justiție(1) Orice persoană se poate adresa justiției pentru apărarea drepturilor, a libertăților și a intereselor sale legitime.(2) Nici o lege nu poate îngrădi exercitarea acestui drept.  
  
Capitolul 2 Drepturile și libertățile fundamentale  
  
Articolul 22  
  
Dreptul la viață și la integritatea fizică și psihică(1) Dreptul la viață, precum și dreptul la integritate fizică și psihică ale persoanei sînt garantate.(2) Nimeni nu poate fi supus torturii și nici unui fel de pedeapsă sau de tratament inuman ori degradant.(3) Pedeapsa cu moartea este interzisă.  
  
Articolul 23  
  
Libertatea individuală(1) Libertatea individuală și siguranța persoanei sînt inviolabile.(2) Percheziționarea, reținerea sau arestarea unei persoane sînt permise numai în cazurile și cu procedura prevăzute de lege.(3) Reținerea nu poate depăși 24 de ore.(4) Arestarea se face în temeiul unui mandat emis de magistrat, pentru o durată de cel mult 30 de zile. Asupra legalității mandatului, arestatul se poate plînge judecătorului, care este obligat să se pronunțe prin hotărîre motivată. Prelungirea arestării se aprobă numai de instanța de judecată.(5) Celui reținut sau arestat i se aduc de îndată la cunoștință, în limba pe care o înțelege, motivele reținerii sau ale arestării, iar învinuirea, în cel mai scurt termen; învinuirea se aduce la cunoștință numai în prezența unui avocat, ales sau numit din oficiu.(6) Eliberarea celui reținut sau arestat este obligatorie, dacă motivele acestor măsuri au dispărut.(7) Persoana arestată preventiv are dreptul să ceară punerea sa în libertate provizorie, sub control judiciar sau pe cauțiune.(8) Pînă la rămînerea definitivă a hotărîrii judecătorești de condamnare, persoana este considerată nevinovată.(9) Nici o pedeapsă nu poate fi stabilită sau aplicată decît în condițiile și în temeiul legii.  
  
Articolul 24  
  
Dreptul la apărare(1) Dreptul la apărare este garantat.(2) În tot cursul procesului, părțile au dreptul să fie asistate de un avocat, ales sau numit din oficiu.  
  
Articolul 25  
  
Libera circulație(1) Dreptul la liberă circulație, în țară și în străinătate, este garantat. Legea stabilește condițiile exercitării acestui drept.(2) Fiecărui cetățean îi este asigurat dreptul de a-și stabili domiciliul sau reședința în orice localitate din țară, de a emigra, precum și de a reveni în țară.  
  
Articolul 26  
  
Viața intimă, familială și privată(1) Autoritățile publice respecta și ocrotesc viața intimă, familială și privată.(2) Persoana fizică are dreptul să dispună de ea însăși, dacă nu încalcă drepturile și libertățile altora, ordinea publică sau bunele moravuri.  
  
Articolul 27  
  
Inviolabilitatea domiciliului(1) Domiciliul și reședința sînt inviolabile. Nimeni nu poate pătrunde sau rămîne în domiciliul ori în reședința unei persoane fără învoirea acesteia.(2) De la prevederile alineatului (1) se poate deroga prin lege în următoarele situații:  
a) pentru executarea unui mandat de arestare sau a unei hotărîri judecătorești;  
b) pentru înlăturarea unei primejdii privind viața, integritatea fizică sau bunurile unei persoane;  
c) pentru apărarea siguranței naționale sau a ordinii publice;  
d) pentru prevenirea răspîndirii unei epidemii.(3) Perchezițiile pot fi ordonate exclusiv de magistrat și pot fi efectuate numai în formele prevăzute de lege.(4) Perchezițiile în timpul nopții sînt interzise, afară de cazul delictului flagrant.  
  
Articolul 28  
  
Secretul corespondenței  
Secretul scrisorilor, al telegramelor, al altor trimiteri poștale, al convorbirilor telefonice și al celorlalte mijloace legale de comunicare este inviolabil.  
  
Articolul 29  
  
Libertatea conștiinței(1) Libertatea gîndirii și a opiniilor, precum și libertatea credințelor religioase nu pot fi îngrădite sub nici o formă. Nimeni nu poate fi constrîns să adopte o opinie ori să adere la o credință religioasă, contrare convingerilor sale.(2) Libertatea conștiinței este garantată; ea trebuie să se manifeste în spirit de toleranță și de respect reciproc.(3) Cultele religioase sînt libere și se organizează potrivit statutelor proprii, în condițiile legii.(4) În relațiile dintre culte sînt interzise orice forme, mijloace, acte sau acțiuni de învrăjbire religioasă.(5) Cultele religioase sînt autonome față de stat și se bucură de sprijinul acestuia, inclusiv prin înlesnirea asistenței religioase în armată, în spitale, în penitenciare, în azil și în orfelinate.(6) Părinții sau tutorii au dreptul de a asigura, potrivit propriilor convingeri, educația copiilor minori a căror răspundere le revine.  
  
Articolul 30  
  
Libertatea de exprimare(1) Libertatea de exprimare a gîndurilor, a opiniilor sau a credințelor și libertatea creațiilor de orice fel, prin viu grai, prin scris, prin imagini, prin sunete sau prin alte mijloace de comunicare în public, sînt inviolabile.(2) Cenzura de orice fel este interzisă.(3) Libertatea presei implica și libertatea de a înființa publicații.(4) Nici o publicație nu poate fi suprimată.(5) Legea poate impune mijloacelor de comunicare în masa obligația de a face publică sursa finanțării.(6) Libertatea de exprimare nu poate prejudicia demnitatea, onoarea, viața particulară a persoanei și nici dreptul la propria imagine.(7) Sînt interzise de lege defăimarea tarii și a națiunii, îndemnul la război de agresiune, la ura naționala, rasială, de clasa sau religioasă, incitarea la discriminare, la separatism teritorial sau la violenta publică, precum și manifestările obscene, contrare bunelor moravuri.(8) Răspunderea civilă pentru informația sau pentru creația adusă la cunoștința publică revine editorului sau realizatorului, autorului, organizatorului manifestării artistice, proprietarului mijlocului de multiplicare, al postului de radio sau de televiziune, în condițiile legii. Delictele de presa se stabilesc prin lege.  
  
Articolul 31  
  
Dreptul la informație(1) Dreptul persoanei de a avea acces la orice informație de interes public nu poate fi îngrădit.(2) Autoritățile publice, potrivit competențelor ce le revin, sînt obligate să asigure informarea corectă a cetățenilor asupra treburilor publice și asupra problemelor de interes personal.(3) Dreptul la informație nu trebuie să prejudicieze măsurile de protecție a tinerilor sau siguranța națională.(4) Mijloacele de informare în masă, publice și private, sînt obligate să asigure informarea corectă a opiniei publice.(5) Serviciile publice de radio și de televiziune sînt autonome. Ele trebuie să garanteze grupurilor sociale și politice importante exercitarea dreptului la antenă. Organizarea acestor servicii și controlul parlamentar asupra activității lor se reglementează prin lege organică.  
  
Articolul 32  
  
Dreptul la învățătură(1) Dreptul la învățătură este asigurat prin învățămîntul general obligatoriu, prin învățămîntul liceal și prin cel profesional, prin învățămîntul superior, precum și prin alte forme de instrucție și de perfecționare.(2) Învățămîntul de toate gradele se desfășoară în limba română. În condițiile legii, învățămîntul se poate desfășura și într-o limbă de circulație internațională.(3) Dreptul persoanelor aparținînd minorităților naționale de a învăța limba lor maternă și dreptul de a putea fi instruite în această limbă sînt garantate; modalitățile de exercitare a acestor drepturi se stabilesc prin lege.(4) Învățămîntul de stat este gratuit, potrivit legii.(5) Instituțiile de învățămînt, inclusiv cele particulare, se înființează și își desfășoară activitatea în condițiile legii.(6) Autonomia universală este garantată.(7) Statul asigură libertatea învățămîntului religios, potrivit cerințelor specifice fiecărui cult. În școlile de stat, învățămîntul religios este organizat și garantat prin lege.  
  
Articolul 33  
  
Dreptul la ocrotirea sănătății(1) Dreptul la ocrotirea sănătății este garantat.(2) Statul este obligat să ia măsuri pentru asigurarea igienei și a sănătății publice.(3) Organizarea asistenței medicale și a sistemului de asigurări sociale pentru boală, accidente, maternitate și recuperare, controlul exercitării profesiilor medicale și a activităților paramedicale, precum și alte măsuri de protecție a sănătății fizice și mentale a persoanei se stabilesc potrivit legii.  
  
Articolul 34  
  
Dreptul de vot(1) Cetățenii au drept de vot de la vîrsta de 18 ani, împliniți pînă în ziua alegerilor inclusiv.(2) Nu au drept de vot debilii sau alienații mintal, puși sub interdicție, și nici persoanele condamnate, prin hotărîre judecătorească definitivă, la pierderea drepturilor electorale.  
  
Articolul 35  
  
Dreptul de a fi ales(1) Au dreptul de a fi aleși cetățenii cu drept de vot care îndeplinesc condițiile prevăzute în articolul 16 alineatul (3), dacă nu le este interzisă asocierea în partide politice, potrivit articolului 37 alineatul (3).(2) Candidații trebuie să fi împlinit, pînă în ziua alegerilor inclusiv, vîrsta de cel puțin 23 de ani, pentru a fi aleși în Camera Deputaților sau în organele locale, și vîrsta de cel puțin 35 de ani, pentru a fi aleși în Senat sau în funcția de Președinte al României.  
  
Articolul 36  
  
Libertatea întrunirilor  
Mitingurile, demonstrațiile, procesiunile sau orice alte întruniri sînt libere și se pot organiza și desfășura numai în mod pașnic, fără nici un fel de arme.  
  
Articolul 37  
  
Dreptul de asociere(1) Cetățenii se pot asocia liber în partide politice, în sindicate și în alte forme de asociere.(2) Partidele sau organizațiile care, prin scopurile ori prin activitatea lor, militează împotriva pluralismului politic, a principiilor statului de drept ori a suveranității, a integrității sau a independenței României sînt neconstituționale.(3) Nu pot face parte din partide politice judecătorii Curții Constituționale, avocații poporului, magistrații, membrii activi ai armatei, polițiștii și alte categorii de funcționari publici stabilite prin lege organică.(4) Asociațiile cu caracter secret sînt interzise.  
  
Articolul 38  
  
Munca și protecția socială a muncii(1) Dreptul la muncă nu poate fi îngrădit. Alegerea profesiei și alegerea locului de muncă sînt libere.(2) Salariații au dreptul la protecția socială a muncii. Măsurile de protecție privesc securitatea și igiena muncii, regimul de muncă al femeilor și al tinerilor, instituirea unui salariu minim pe economie, repausul săptămînal, concediul de odihnă plătit, prestarea muncii în condiții grele, precum și alte situații specifice.(3) Durata normală a zilei de lucru este, în medie, de cel mult 8 ore.(4) La muncă egala, femeile au salariu egal cu bărbații.(5) Dreptul la negocieri colective în materie de muncă și caracterul obligatoriu al convențiilor colective sînt garantate.  
  
Articolul 39  
  
Interzicerea muncii forțate(1) Munca forțată este interzisă.(2) Nu constituie muncă forțată:  
a) serviciul cu caracter militar sau activitățile desfășurate în locul acestuia de cei care, potrivit legii, nu prestează serviciul militar obligatoriu din motive religioase;  
b) munca unei persoane condamnate, prestată în condiții normale, în perioada de detenție sau de libertate condiționată;  
c) prestațiile impuse în situația creată de calamități ori de alt pericol, precum și cele care fac parte din obligațiile civile normale stabilite de lege.  
  
Articolul 40  
  
Dreptul la grevă(1) Salariații au dreptul la grevă pentru apărarea intereselor profesionale, economice și sociale.(2) Legea stabilește condițiile și limitele exercitării acestui drept, precum și garanțiile necesare asigurării serviciilor esențiale pentru societate.  
  
Articolul 41  
  
Protecția proprietății private(1) Dreptul de proprietate, precum și creanțele asupra statului, sînt garantate. Conținutul și limitele acestor drepturi sînt stabilite de lege.(2) Proprietatea privată este ocrotită în mod egal de lege, indiferent de titular. Cetățenii străini și apatrizii nu pot dobîndi dreptul de proprietate asupra terenurilor.(3) Nimeni nu poate fi expropriat decît pentru o cauză de utilitate publică, stabilită potrivit legii, cu dreaptă și prealabilă despăgubire.(4) Pentru lucrări de interes general, autoritatea publică poate folosi subsolul oricărei proprietăți imobiliare, cu obligația de a despăgubi proprietarul pentru daunele aduse solului, plantațiilor sau construcțiilor, precum și pentru alte daune imputabile autorității.(5) Despăgubirile prevăzute în alineatele (3) și (4) se stabilesc de comun acord cu proprietarul sau, în caz de divergență, prin justiție.(6) Dreptul de proprietate obligă la respectarea sarcinilor privind protecția mediului și asigurarea bunei vecinătăți, precum și la respectarea celorlalte sarcini care, potrivit legii sau obiceiului, revin proprietarului.(7) Averea dobîndită licit nu poate fi confiscată. Caracterul licit al dobîndirii se prezumă.(8) Bunurile destinate, folosite sau rezultate din infracțiuni ori contravenții pot fi confiscate numai în condițiile legii.  
  
Articolul 42  
  
Dreptul la moștenire  
Dreptul la moștenire este garantat.  
  
Articolul 43  
  
Nivelul de trai(1) Statul este obligat să ia măsuri de dezvoltare economică și de protecție socială, de natură să asigure cetățenilor un nivel de trai decent.(2) Cetățenii au dreptul la pensie, la concediu de maternitate plătit, la asistență medicală în unitățile sanitare de stat, la ajutor de șomaj și la alte forme de asistență socială prevăzute de lege.  
  
Articolul 44  
  
Familia(1) Familia se întemeiază pe căsătoria liber consimțită între soți, pe egalitatea acestora și pe dreptul și îndatorirea părinților de a asigura creșterea, educația și instruirea copiilor.(2) Condițiile de încheiere, de desfacere și de nulitate a căsătoriei se stabilesc prin lege. Căsătoria religioasă poate fi celebrată numai după căsătoria civilă.(3) Copiii din afara căsătoriei sînt egali în fața legii cu cei din căsătorie.  
  
Articolul 45  
  
Protecția copiilor și a tinerilor(1) Copiii și tinerii se bucură de un regim special de protecție și de asistență în realizarea drepturilor lor.(2) Statul acordă alocații de stat pentru copii și ajutoare pentru îngrijirea copilului bolnav ori handicapat. Alte forme de protecție socială a copiilor și a tinerilor se stabilesc prin lege.(3) Exploatarea minorilor, folosirea lor în activități care le-ar dăuna sănătății, moralității sau care le-ar pune în primejdie viața ori dezvoltarea normală sînt interzise.(4) Minorii sub vîrsta de 15 ani nu pot fi angajați ca salariați.(5) Autoritățile publice au obligația să contribuie la asigurarea condițiilor pentru participarea liberă a tinerilor la viața politică, socială, economică, culturală și sportivă a țării.  
  
Articolul 46  
  
Protecția persoanelor handicapate  
Persoanele handicapate se bucură de protecție specială. Statul asigură realizarea unei politici naționale de prevenire, de tratament, de readaptare, de învățămînt, de instruire și de integrare socială a handicapaților, respectînd drepturile și îndatoririle ce revin părinților și tutorilor.  
  
Articolul 47  
  
Dreptul de petiționare(1) Cetățenii au dreptul să se adreseze autorităților publice prin petiții formulate numai în numele semnatarilor.(2) Organizațiile legal constituite au dreptul să adreseze petiții exclusiv în numele colectivelor pe care le reprezintă.(3) Exercitarea dreptului de petiționare este scutită de taxă.(4) Autoritățile publice au obligația să răspundă la petiții în termenele și în condițiile stabilite potrivit legii.  
  
Articolul 48  
  
Dreptul persoanei vătămate de o autoritate publică(1) Persoana vătămată într-un drept al său de o autoritate publică, printr-un act administrativ sau prin nesoluționarea în termenul legal a unei cereri, este îndreptățită să obțină recunoașterea dreptului pretins, anularea actului și repararea pagubei.(2) Condițiile și limitele exercitării acestui drept se stabilesc prin lege organică.(3) Statul răspunde patrimonial, potrivit legii, pentru prejudiciile cauzate prin erorile judiciare săvîrșite în procesele penale.  
  
Articolul 49  
  
Restrîngerea exercițiului unor drepturi sau al unor libertăți(1) Exercițiul unor drepturi sau al unor libertăți poate fi restrîns numai prin lege și numai dacă se impune, după caz, pentru: apărarea siguranței naționale, a ordinii, a sănătății ori a moralei publice, a drepturilor și a libertăților cetățenilor; desfășurarea instrucției penale; prevenirea consecințelor unei calamități naturale ori ale unui sinistru deosebit de grav.(2) Restrîngerea trebuie să fie proporțională cu situația care a determinat-o și nu poate atinge existența dreptului sau a libertății.  
  
Capitolul 3 Îndatoririle fundamentale  
  
Articolul 50  
  
Fidelitatea față de țară(1) Fidelitatea față de țară este sacră.(2) Cetățenii cărora le sînt încredințate funcții publice, precum și militarii, răspund de îndeplinirea cu credință a obligațiilor ce le revin și, în acest scop, vor depune jurămîntul cerut de lege.  
  
Articolul 51  
  
Respectarea Constituției și a legilor  
Respectarea Constituției, a supremației sale și a legilor este obligatorie.  
  
Articolul 52  
  
Apărarea țării(1) Cetățenii au dreptul și obligația să apere România.(2) Serviciul militar este obligatoriu pentru bărbații, cetățeni români, care au împlinit vîrsta de 20 de ani, cu excepția cazurilor prevăzute de lege.(3) Pentru pregătirea în cadrul serviciului militar activ, cetățenii pot fi încorporați pînă la vîrsta de 35 de ani.  
  
Articolul 53  
  
Contribuții financiare(1) Cetățenii au obligația să contribuie, prin impozite și prin taxe, la cheltuielile publice.(2) Sistemul legal de impuneri trebuie să asigure așezarea justă a sarcinilor fiscale.(3) Orice alte prestații sînt interzise, în afara celor stabilite prin lege, în situații excepționale.  
  
Articolul 54  
  
Exercitarea drepturilor și a libertăților  
Cetățenii români, cetățenii străini și apatrizii trebuie să-și exercite drepturile și libertățile constituționale cu bună-credință, fără să încalce drepturile și libertățile celorlalți.  
  
Capitolul 4 Avocatul Poporului  
  
Articolul 55  
  
Numirea și rolul(1) Avocatul Poporului este numit de Senat, pe o durată de 4 ani, pentru apărarea drepturilor și a libertăților cetățenilor. Organizarea și funcționarea instituției Avocatului Poporului se stabilesc prin lege organică.(2) Avocatul Poporului nu poate îndeplini nici o funcție publică sau privată.  
  
Articolul 56  
  
Exercitarea atribuțiilor(1) Avocatul Poporului își exercită atribuțiile din oficiu sau la cererea persoanelor lezate în drepturile și în libertățile lor, în limitele stabilite de lege.(2) Autoritățile publice sînt obligate să asigure Avocatului Poporului sprijinul necesar în exercitarea atribuțiilor sale.  
  
Articolul 57  
  
Raportul în fața Parlamentului  
Avocatul Poporului prezintă celor două Camere ale Parlamentului rapoarte, anual sau la cererea acestora. Rapoartele pot conține recomandări privind legislația sau măsuri de altă natură, pentru ocrotirea drepturilor și a libertăților cetățenilor.  
  
**Titlul 3 Autoritățile publice**  
Capitolul 1 Parlamentul  
  
Secţiunea 1 Organizarea și funcționarea  
  
Articolul 58  
  
Rolul și structura(1) Parlamentul este organul reprezentativ suprem al poporului român și unica autoritate legiuitoare a țării.(2) Parlamentul este alcătuit din Camera Deputaților și Senat.  
  
Articolul 59  
  
Alegerea Camerelor(1) Camera Deputaților și Senatul sînt alese prin vot universal, egal, direct, secret și liber exprimat, potrivit legii electorale.(2) Organizațiile cetățenilor aparținînd minorităților naționale, care nu întrunesc în alegeri numărul de voturi pentru a fi reprezentate în Parlament, au dreptul la cîte un loc de deputat, în condițiile legii electorale. Cetățenii unei minorități naționale pot fi reprezentați numai de o singură organizație.(3) Numărul deputaților și al senatorilor se stabilește prin legea electorală, în raport cu populația țării.  
  
Articolul 60  
  
Durata mandatului(1) Camera Deputaților și Senatul sînt alese pentru un mandat de 4 ani, care poate fi prelungit, prin lege organică, în caz de război sau de catastrofă.(2) Alegerile pentru Camera Deputaților și pentru Senat se desfășoară în cel mult 3 luni de la expirarea mandatului sau de la dizolvarea Parlamentului.(3) Parlamentul nou ales se întrunește, la convocarea Președintelui României, în cel mult 20 de zile de la alegeri.(4) Mandatul Camerelor se prelungește pînă la întrunirea legală a noului Parlament. În această perioadă nu poate fi revizuită Constituția și nu pot fi adoptate, modificate sau abrogate legi organice.(5) Proiectele de legi sau propunerile legislative înscrise pe ordinea de zi a Parlamentului precedent își continuă procedura în noul Parlament.  
  
Articolul 61  
  
Organizarea internă(1) Organizarea și funcționarea fiecărei Camere se stabilesc prin regulament propriu. Resursele financiare ale Camerelor sînt prevăzute în bugetele aprobate de acestea.(2) Fiecare Cameră își alege un birou permanent. Președintele Camerei Deputaților și Președintele Senatului se aleg pe durata mandatului Camerelor. Ceilalți membri ai birourilor permanente sînt aleși la începutul fiecărei sesiuni. Membrii birourilor permanente pot fi revocați înainte de expirarea mandatului.(3) Deputații și senatorii se pot organiza în grupuri parlamentare, potrivit regulamentului fiecărei Camere.(4) Fiecare Cameră își constituie comisii permanente și poate institui comisii de anchetă sau alte comisii speciale. Camerele își pot constitui comisii comune.(5) Birourile permanente și comisiile parlamentare se alcătuiesc potrivit configurației politice a fiecărei Camere.  
  
Articolul 62  
  
Ședințe comune(1) Camera Deputaților și Senatul lucrează în ședințe separate și în ședințe comune. În ședințele comune, lucrările se desfășoară potrivit unui regulament adoptat cu votul majorității deputaților și senatorilor.(2) Camerele se întrunesc în ședință comună pentru:  
a) primirea mesajului Președintelui României;  
b) aprobarea bugetului de stat și a bugetului asigurărilor sociale de stat;  
c) declararea mobilizării generale sau parțiale;  
d) declararea stării de război;  
e) suspendarea sau încetarea ostilităților militare;  
f) examinarea rapoartelor Consiliului Suprem de Apărare a Țării și ale Curții de Conturi;  
g) numirea, la propunerea Președintelui României, a directorului Serviciului Român de Informații și exercitarea controlului asupra activității acestui serviciu;  
h) îndeplinirea altor atribuții care, potrivit Constituției sau regulamentului, se exercită în ședință comună.  
  
Articolul 63  
  
Sesiuni(1) Camera Deputaților și Senatul se întrunesc în două sesiuni ordinare pe an. Prima sesiune începe în luna februarie și nu poate depăși sfîrșitul lunii iunie. A doua sesiune începe în luna septembrie și nu poate depăși sfîrșitul lunii decembrie.(2) Camera Deputaților și Senatul se întrunesc și în sesiuni extraordinare, la cererea Președintelui României, a biroului permanent al fiecărei Camere ori a cel puțin o treime din numărul deputaților sau al senatorilor.(3) Convocarea Camerelor se face de președinții acestora.  
  
Articolul 64  
  
Actele juridice și cvorumul legal  
Camera Deputaților și Senatul adoptă legi, hotărîri și moțiuni, în prezența majorității membrilor.  
  
Articolul 65  
  
Caracterul public al ședințelor(1) Ședințele celor două Camere sînt publice.(2) Camerele pot hotărî ca anumite ședințe să fie secrete.  
  
Secţiunea a 2-a Statutul deputaților și al senatorilor  
  
Articolul 66  
  
Mandatul reprezentativ(1) În exercitarea mandatului, deputații și senatorii sînt în serviciul poporului.(2) Orice mandat imperativ este nul.  
  
Articolul 67  
  
Mandatul deputaților și al senatorilor(1) Deputații și senatorii intră în exercițiul mandatului la data întrunirii legale a Camerei din care fac parte, sub condiția validării.(2) Calitatea de deputat sau de senator încetează la data întrunirii legale a Camerelor nou alese sau în caz de demisie, de pierdere a drepturilor electorale, de incompatibilitate ori de deces.  
  
Articolul 68  
  
Incompatibilități(1) Nimeni nu poate fi, în același timp, deputat și senator.(2) Calitatea de deputat sau de senator este incompatibilă cu exercitarea oricărei funcții publice de autoritate, cu excepția celei de membru al Guvernului.(3) Alte incompatibilități se stabilesc prin lege organică.  
  
Articolul 69  
  
Imunitatea parlamentară(1) Deputatul sau senatorul nu poate fi reținut, arestat, percheziționat sau trimis în judecată, penală ori contravențională, fără încuviințarea Camerei din care face parte, după ascultarea sa. Competența de judecată aparține Curții Supreme de Justiție.(2) În caz de infracțiune flagrantă, deputatul sau senatorul poate fi reținut și supus percheziției. Ministrul justiției va informa neîntîrziat pe președintele Camerei asupra reținerii și a percheziției. În cazul în care Camera sesizată constată că nu există temei pentru reținere, va dispune imediat revocarea acestei măsuri.  
  
Articolul 70  
  
Independența opiniilor  
Deputații și senatorii nu pot fi trași la răspundere juridică pentru voturile sau pentru opiniile politice exprimate în exercitarea mandatului.  
  
Articolul 71  
  
Indemnizația și celelalte drepturi  
Deputații și senatorii primesc o indemnizație lunară. Cuantumul indemnizației și celelalte drepturi se stabilesc prin lege.  
  
Secţiunea a 3-a Legiferarea  
  
Articolul 72  
  
Categorii de legi(1) Parlamentul adoptă legi constituționale, legi organice și legi ordinare.(2) Legile constituționale sînt cele de revizuire a Constituției.(3) Prin lege organică se reglementează:  
a) sistemul electoral;  
b) organizarea și funcționarea partidelor politice;  
c) organizarea și desfășurarea referendumului;  
d) organizarea Guvernului și a Consiliului Suprem de Apărare a Țării;  
e) regimul stării de asediu și al celei de urgență;  
f) infracțiunile, pedepsele și regimul executării acestora;  
g) acordarea amnistiei sau a grațierii colective;  
h) organizarea și funcționarea Consiliului Superior al Magistraturii, a instanțelor judecătorești, a Ministerului Public și a Curții de Conturi;  
i) statutul funcționarilor publici;  
j) contenciosul administrativ;  
k) regimul juridic general al proprietății și al moștenirii;  
l) regimul general privind raporturile de muncă, sindicatele și protecția socială;  
m) organizarea generală a învățămîntului;  
n) regimul general al cultelor;  
o) organizarea administrației locale, a teritoriului, precum și regimul general privind autonomia locală;  
p) modul de stabilire a zonei economice exclusive;  
r) celelalte domenii pentru care, în Constituție, se prevede adoptarea de legi organice.  
  
Articolul 73  
  
Inițiativa legislativă(1) Inițiativa legislativă aparține Guvernului, deputaților, senatorilor, precum și unui număr de cel puțin 250.000 de cetățeni cu drept de vot. Cetățenii care își manifestă dreptul la inițiativă legislativă trebuie să provină din cel puțin un sfert din județele țării, iar în fiecare din aceste județe sau în municipiul București trebuie să fie înregistrate cel puțin 10.000 de semnături în sprijinul acestei inițiative.(2) Nu pot face obiectul inițiativei legislative a cetățenilor problemele fiscale, cele cu caracter internațional, amnistia și grațierea.(3) Guvernul își exercită inițiativa legislativă prin transmiterea proiectului de lege către una dintre Camere.(4) Deputații, senatorii și cetățenii care exercită dreptul la inițiativa legislativă pot prezenta propuneri legislative numai în forma cerută pentru proiectele de legi.(5) Propunerile legislative se supun întîi adoptării în Camera în care au fost prezentate.  
  
Articolul 74  
  
Adoptarea legilor și a hotărîrilor(1) Legile organice și hotărîrile privind regulamentele Camerelor se adoptă cu votul majorității membrilor fiecărei Camere.(2) Legile ordinare și hotărîrile se adoptă cu votul majorității membrilor prezenți din fiecare Cameră.(3) La cererea Guvernului sau din proprie inițiativă, Parlamentul poate adopta proiecte de legi sau propuneri legislative cu procedură de urgență, stabilită potrivit regulamentului fiecărei Camere.  
  
Articolul 75  
  
Trimiterea proiectelor de legi și a propunerilor legislative de la o Cameră la cealaltă  
Proiectele de legi sau propunerile legislative adoptate de una din Camere se trimit celeilalte Camere a Parlamentului. Dacă aceasta din urmă respinge proiectul de lege sau propunerea legislativă, ele se trimit, pentru o nouă dezbatere, Camerei care le-a adoptat. O nouă respingere este definitivă.  
  
Articolul 76  
  
Mediere(1) Dacă una din Camere adoptă un proiect de lege sau o propunere legislativă într-o redactare diferită de cea aprobată de cealaltă Cameră, președinții Camerelor vor iniția, prin intermediul unei comisii paritare, procedura de mediere.(2) În cazul în care comisia nu ajunge la un acord sau dacă una din Camere nu aprobă raportul comisiei de mediere, textele aflate în divergență se supun dezbaterii Camerei Deputaților și Senatului, în ședință comună, care vor adopta textul definitiv cu votul majorității prevăzute la articolul 74 alineatele (1) sau (2).  
  
Articolul 77  
  
Promulgarea legii(1) Legea se trimite, spre promulgare, Președintelui României. Promulgarea legii se face în termen de cel mult 20 de zile de la primire.(2) Înainte de promulgare, Președintele poate cere Parlamentului, o singură dată, reexaminarea legii.(3) Dacă Președintele a cerut reexaminarea legii ori dacă s-a cerut verificarea constituționalității ei, promulgarea legii se face în cel mult 10 zile de la primirea legii adoptate după reexaminare sau de la primirea deciziei Curții Constituționale, prin care i s-a confirmat constituționalitatea.  
  
Articolul 78  
  
Intrarea în vigoare a legii  
Legea se publică în Monitorul Oficial al României și intră în vigoare la data publicării sau la data prevăzută în textul ei.  
  
Articolul 79  
  
Consiliul Legislativ(1) Consiliul Legislativ este organ consultativ de specialitate al Parlamentului, care avizează proiectele de acte normative în vederea sistematizării, unificării și coordonării întregii legislații. El ține evidența oficială a legislației României.(2) Înființarea, organizarea și funcționarea Consiliului Legislativ se stabilesc prin lege organică.  
  
Capitolul 2 Președintele României  
  
Articolul 80  
  
Rolul Președintelui(1) Președintele României reprezintă statul român și este garantul independenței naționale, al unității și al integrității teritoriale a țării.(2) Președintele României veghează la respectarea Constituției și la buna funcționare a autorităților publice. În acest scop, Președintele exercită funcția de mediere între puterile statului, precum și între stat și societate.  
  
Articolul 81  
  
Alegerea Președintelui(1) Președintele României este ales prin vot universal, egal, direct, secret și liber exprimat.(2) Este declarat ales candidatul care a întrunit, în primul tur de scrutin, majoritatea de voturi ale alegătorilor înscriși în listele electorale.(3) În cazul în care nici unul dintre candidați nu a întrunit aceasta majoritate, se organizează al doilea tur de scrutin, între primii doi candidați stabiliți în ordinea numărului de voturi obținute în primul tur. Este declarat ales candidatul care a obținut cel mai mare număr de voturi.(4) Nici o persoană nu poate îndeplini funcția de Președinte al României decît pentru cel mult două mandate. Acestea pot fi și succesive.  
  
Articolul 82  
  
Validarea mandatului și depunerea jurămîntului(1) Rezultatul alegerilor pentru funcția de Președinte al României este validat de Curtea Constituțională.(2) Candidatul a cărui alegere a fost validată depune în fața Camerei Deputaților și a Senatului, în ședință comună, următorul jurămînt:  
"Jur să-mi dăruiesc toată puterea și priceperea pentru propășirea spirituală și materială a poporului român, să respect Constituția și legile țării, să apăr democrația, drepturile și libertățile fundamentale ale cetățenilor, suveranitatea, independența, unitatea și integritatea teritorială a României. Așa să-mi ajute Dumnezeu!".  
  
Articolul 83  
  
Durata mandatului(1) Mandatul Președintelui României este de 4 ani și se exercită de la data depunerii jurămîntului.(2) Președintele României își exercită mandatul pînă la depunerea jurămîntului de Președintele nou ales.(3) Mandatul Președintelui României poate fi prelungit, prin lege organică, în caz de război sau de catastrofă.  
  
Articolul 84  
  
Incompatibilități și imunități(1) În timpul mandatului, Președintele României nu poate fi membru al unui partid și nu poate îndeplini nici o altă funcție publică sau privată.(2) Președintele României se bucură de imunitate. Prevederile articolului 70 se aplică în mod corespunzător.(3) Camera Deputaților și Senatul, în ședință comună, pot hotărî punerea sub acuzare a Președintelui României pentru înaltă trădare, cu votul a cel puțin două treimi din numărul deputaților și senatorilor. Competența de judecată aparține Curții Supreme de Justiție, în condițiile legii. Președintele este demis de drept de la data rămînerii definitive a hotărîrii de condamnare.  
  
Articolul 85  
  
Numirea Guvernului(1) Președintele României desemnează un candidat pentru funcția de prim-ministru și numește Guvernul pe baza votului de încredere acordat de Parlament.(2) În caz de remaniere guvernamentală sau de vacanță a postului, Președintele revocă și numește, la propunerea primului-ministru, pe unii membri ai Guvernului.  
  
Articolul 86  
  
Consultarea Guvernului  
Președintele României poate consulta Guvernul cu privire la probleme urgente și de importanța deosebită.  
  
Articolul 87  
  
Participarea la ședințele Guvernului(1) Președintele României poate lua parte la ședințele Guvernului în care se dezbat probleme de interes național privind politica externă, apărarea țării, asigurarea ordinii publice și, la cererea primului-ministru, în alte situații.(2) Președintele României prezidează ședințele Guvernului la care participa.  
  
Articolul 88  
  
Mesaje  
Președintele României adresează Parlamentului mesaje cu privire la principalele probleme politice ale națiunii.  
  
Articolul 89  
  
Dizolvarea Parlamentului(1) După consultarea președinților celor două Camere și a liderilor grupurilor parlamentare, Președintele României poate să dizolve Parlamentul, dacă acesta nu a acordat votul de încredere pentru formarea Guvernului în termen de 60 de zile de la prima solicitare și numai după respingerea a cel puțin două solicitări de investitură.(2) În cursul unui an, Parlamentul poate fi dizolvat o singură dată.(3) Parlamentul nu poate fi dizolvat în ultimele 6 luni ale mandatului Președintelui României și nici în timpul stării de asediu sau al stării de urgență.  
  
Articolul 90  
  
Referendumul  
Președintele României, după consultarea Parlamentului, poate cere poporului să-și exprime, prin referendum, voința cu privire la probleme de interes național.  
  
Articolul 91  
  
Atribuții în domeniul politicii externe(1) Președintele încheie tratate internaționale în numele României, negociate de Guvern, și le supune spre ratificare Parlamentului, în termen de 60 de zile.(2) Președintele, la propunerea Guvernului, acreditează și recheamă reprezentanții diplomatici ai României și aprobă înființarea, desființarea sau schimbarea rangului misiunilor diplomatice.(3) Reprezentanții diplomatici ai altor state sînt acreditați pe lîngă Președintele României.  
  
Articolul 92  
  
Atribuții în domeniul apărării(1) Președintele României este comandantul forțelor armate și îndeplinește funcția de președinte al Consiliului Suprem de Apărare a Țării.(2) El poate declara, cu aprobarea prealabilă a Parlamentului, mobilizarea parțială sau generală a forțelor armate. Numai în cazuri excepționale, hotărîrea Președintelui se supune ulterior aprobării Parlamentului, în cel mult 5 zile de la adoptare.(3) În caz de agresiune armată îndreptată împotriva țării, Președintele României ia măsuri pentru respingerea agresiunii și le aduce neîntîrziat la cunoștința Parlamentului, printr-un mesaj. Dacă Parlamentul nu se află în sesiune, el se convoacă de drept în 24 de ore de la declanșarea agresiunii.  
  
Articolul 93  
  
Măsuri excepționale(1) Președintele României instituie, potrivit legii, starea de asediu sau starea de urgență, în întreaga țară ori în unele localități, și solicită Parlamentului încuviințarea măsurii adoptate, în cel mult 5 zile de la luarea acesteia.(2) Dacă Parlamentul nu se află în sesiune, el se convoacă de drept în cel mult 48 de ore de la instituirea stării de asediu sau a stării de urgență și funcționează pe toată durata acestora.  
  
Articolul 94  
  
Alte atribuții  
Președintele României îndeplinește și următoarele atribuții:  
a) conferă decorații și titluri de onoare;  
b) acordă gradele de mareșal, de general și de amiral;  
c) numește în funcții publice, în condițiile prevăzute de lege;  
d) acordă grațierea individuală.  
  
Articolul 95  
  
Suspendarea din funcție(1) În cazul săvîrșirii unor fapte grave prin care încalcă prevederile Constituției, Președintele României poate fi suspendat din funcție de Camera Deputaților și de Senat, în ședință comună, cu votul majorității deputaților și senatorilor, după consultarea Curții Constituționale. Președintele poate da Parlamentului explicații cu privire la faptele ce i se impută.(2) Propunerea de suspendare din funcție poate fi inițiată de cel puțin o treime din numărul deputaților și senatorilor și se aduce, neîntîrziat, la cunoștință Președintelui.(3) Dacă propunerea de suspendare din funcție este aprobată, în cel mult 30 de zile se organizează un referendum pentru demiterea Președintelui.  
  
Articolul 96  
  
Vacanța funcției(1) Vacanța funcției de Președinte al României intervine în caz de demisie, de demitere din funcție, de imposibilitate definitivă a exercitării atribuțiilor sau de deces.(2) În termen de 3 luni de la data la care a intervenit vacanța funcției de Președinte al României, Guvernul va organiza alegeri pentru un nou Președinte.  
  
Articolul 97  
  
Interimatul funcției(1) Dacă funcția de Președinte devine vacantă ori dacă Președintele este suspendat din funcție sau dacă se află în imposibilitate temporară de a-și exercita atribuțiile, interimatul se asigură, în ordine, de președintele Senatului sau de președintele Camerei Deputaților.(2) Atribuțiile prevăzute la articolele 88-90 nu pot fi exercitate pe durata interimatului funcției prezidențiale.  
  
Articolul 98  
  
Răspunderea președintelui interimar  
Dacă persoana care asigură interimatul funcției de Președinte al României săvîrșește fapte grave, prin care se încalcă prevederile Constituției, se aplică articolul 95 și articolul 97.  
  
Articolul 99  
  
Actele Președintelui(1) În exercitarea atribuțiilor sale, Președintele României emite decrete care se publică în Monitorul Oficial al României. Nepublicarea atrage inexistența decretului.(2) Decretele emise de Președintele României în exercitarea atribuțiilor sale prevăzute în articolul 91 alineatele (1) și (2), articolul 92 alineatele (2) și (3), articolul 93 alineatul (1) și articolul 94 literele a), b) și d) se contrasemnează de primul-ministru.  
  
Articolul 100  
  
Indemnizația și celelalte drepturi  
Indemnizația și celelalte drepturi ale Președintelui României se stabilesc prin lege.  
  
Capitolul 3 Guvernul  
  
Articolul 101  
  
Rolul și structura(1) Guvernul, potrivit programului său de guvernare acceptat de Parlament, asigură realizarea politicii interne și externe a țării și exercită conducerea generală a administrației publice.(2) În îndeplinirea atribuțiilor sale, Guvernul cooperează cu organismele sociale interesate.(3) Guvernul este alcătuit din prim-ministru, miniștri și alți membri stabiliți prin lege organică.  
  
Articolul 102  
  
Investitura(1) Președintele României desemnează un candidat pentru funcția de prim-ministru, în urma consultării partidului care are majoritatea absolută în Parlament ori, dacă nu există o asemenea majoritate, a partidelor reprezentate în Parlament.(2) Candidatul pentru funcția de prim-ministru va cere, în termen de 10 zile de la desemnare, votul de încredere al Parlamentului asupra programului și a întregii liste a Guvernului.(3) Programul și lista Guvernului se dezbat de Camera Deputaților și de Senat, în ședință comună. Parlamentul acordă încredere Guvernului cu votul majorității deputaților și senatorilor.  
  
Articolul 103  
  
Jurămîntul de credință(1) Primul-ministru, miniștrii și ceilalți membri ai Guvernului vor depune individual, în fața Președintelui României, jurămîntul de la articolul 82.(2) Guvernul în întregul său și fiecare în parte își exercită mandatul, începînd de la data depunerii jurămîntului.  
  
Articolul 104  
  
Incompatibilități(1) Funcția de membru al Guvernului este incompatibilă cu exercitarea altei funcții publice de autoritate, cu excepția celei de deputat sau de senator. De asemenea, ea este incompatibilă cu exercitarea unei funcții de reprezentare profesională salarizate în cadrul organizațiilor cu scop comercial.(2) Alte incompatibilități se stabilesc prin lege organică.  
  
Articolul 105  
  
Încetarea funcției de membru al Guvernului  
Funcția de membru al Guvernului încetează în urma demisiei, a revocării, a pierderii drepturilor electorale, a stării de incompatibilitate, a decesului, precum și în alte cazuri prevăzute de lege.  
  
Articolul 106  
  
Primul-ministru(1) Primul-ministru conduce Guvernul și coordonează activitatea membrilor acestuia, respectînd atribuțiile ce le revin. De asemenea, prezintă Camerei Deputaților sau Senatului rapoarte și declarații cu privire la politica Guvernului, care se dezbat cu prioritate.(2) Dacă primul-ministru se află într-una din situațiile prevăzute la articolul 105 sau este în imposibilitatea de a-și exercita atribuțiile, Președintele României va desemna un alt membru al Guvernului ca prim-ministru interimar, pentru a îndeplini atribuțiile primului-ministru, pînă la formarea noului Guvern. Interimatul, pe perioada imposibilității exercitării atribuțiilor, încetează dacă primul-ministru își reia activitatea în Guvern.(3) Prevederile alineatului (2) se aplică în mod corespunzător și celorlalți membri ai Guvernului, la propunerea primului-ministru, pentru o perioadă de cel mult 45 de zile.  
  
Articolul 107  
  
Actele Guvernului(1) Guvernul adoptă hotărîri și ordonanțe.(2) Hotărîrile se emit pentru organizarea executării legilor.(3) Ordonanțele se emit în temeiul unei legi speciale de abilitare, în limitele și în condițiile prevăzute de aceasta.(4) Hotărîrile și ordonanțele adoptate de Guvern se semnează de primul-ministru, se contrasemnează de miniștrii care au obligația punerii lor în executare și se publică în Monitorul Oficial al României. Nepublicarea atrage inexistența hotărîrii sau a ordonanței. Hotărîrile care au caracter militar se comunică numai instituțiilor interesate.  
  
Articolul 108  
  
Răspunderea membrilor Guvernului(1) Guvernul răspunde politic numai în fața Parlamentului pentru întreaga sa activitate. Fiecare membru al Guvernului răspunde politic solidar cu ceilalți membri pentru activitatea Guvernului și pentru actele acestuia.(2) Numai Camera Deputaților, Senatul și Președintele României au dreptul să ceară urmărirea penală a membrilor Guvernului pentru faptele săvîrșite în exercițiul funcției lor. Dacă s-a cerut urmărirea penală, Președintele României poate dispune suspendarea acestora din funcție. Trimiterea în judecată a unui membru al Guvernului atrage suspendarea lui din funcție. Competența de judecată aparține Curții Supreme de Justiție.(3) Cazurile de răspundere și pedepsele aplicabile membrilor Guvernului sînt reglementate printr-o lege privind responsabilitatea ministerială.  
  
Articolul 109  
  
Încetarea mandatului(1) Guvernul își exercită mandatul pînă la data validării alegerilor parlamentare generale.(2) Guvernul este demis la data retragerii de Parlament a încrederii acordate sau dacă primul-ministru se află într-una din situațiile prevăzute în articolul 105 ori este în imposibilitatea de a-și exercita atribuțiile mai mult de 45 de zile.(3) În situațiile prevăzute în alineatul (2) sînt aplicabile prevederile articolului 102.(4) Guvernul al cărui mandat a încetat potrivit alineatelor (1) și (2) îndeplinește numai actele necesare pentru administrarea treburilor publice, pînă la depunerea jurămîntului de membrii noului Guvern.  
  
Capitolul 4 Raporturile Parlamentului cu Guvernul  
  
Articolul 110  
  
Informarea Parlamentului(1) Guvernul și celelalte organe ale administrației publice, în cadrul controlului parlamentar al activității lor, sînt obligate să prezinte informațiile și documentele cerute de Camera Deputaților, de Senat sau de comisiile parlamentare, prin intermediul președinților acestora. În cazul în care o inițiativă legislativă implică modificarea prevederilor bugetului de stat sau a bugetului asigurărilor sociale de stat, solicitarea informării este obligatorie.(2) Membrii Guvernului au acces la lucrările Parlamentului. Dacă li se solicită prezența, participarea lor este obligatorie.  
  
Articolul 111  
  
Întrebări și interpelări(1) Guvernul și fiecare dintre membrii săi sînt obligați să răspundă la întrebările sau la interpelările formulate de deputați sau de senatori.(2) Camera Deputaților sau Senatul poate adopta o moțiune prin care să-și exprime poziția cu privire la problema ce a făcut obiectul interpelării.  
  
Articolul 112  
  
Moțiunea de cenzură(1) Camera Deputaților și Senatul, în ședință comună, pot retrage încrederea acordată Guvernului prin adoptarea unei moțiuni de cenzură, cu votul majorității deputaților și senatorilor.(2) Moțiunea de cenzură poate fi inițiată de cel puțin o pătrime din numărul total al deputaților și senatorilor și se comunică Guvernului la data depunerii.(3) Moțiunea de cenzură se dezbate după 3 zile de la data cînd a fost prezentată în ședința comună a celor două Camere.(4) Dacă moțiunea de cenzura a fost respinsă, deputații și senatorii care au semnat-o nu mai pot iniția, în aceeași sesiune, o nouă moțiune de cenzură, cu excepția cazului în care Guvernul își angajează răspunderea potrivit articolului 113.  
  
Articolul 113  
  
Angajarea răspunderii Guvernului(1) Guvernul își poate angaja răspunderea în fața Camerei Deputaților și a Senatului, în ședință comună, asupra unui program, a unei declarații de politică generală sau a unui proiect de lege.(2) Guvernul este demis dacă o moțiune de cenzură, depusă în termen de 3 zile de la prezentarea programului, a declarației de politică generală sau a proiectului de lege, a fost votată în condițiile articolului 112.(3) Dacă Guvernul nu a fost demis potrivit alineatului (2), proiectul de lege prezentat se consideră adoptat, iar programul sau declarația de politică generală devine obligatorie pentru Guvern.(4) În cazul în care Președintele României cere reexaminarea legii adoptate potrivit alineatului (3), dezbaterea acesteia se va face în ședința comună a celor două Camere.  
  
Articolul 114  
  
Delegarea legislativă(1) Parlamentul poate adopta o lege specială de abilitare a Guvernului pentru a emite ordonanțe în domenii care nu fac obiectul legilor organice.(2) Legea de abilitare va stabili, în mod obligatoriu, domeniul și data pînă la care se pot emite ordonanțe.(3) Dacă legea de abilitare o cere, ordonanțele se supun aprobării Parlamentului, potrivit procedurii legislative, pînă la împlinirea termenului de abilitare. Nerespectarea termenului atrage încetarea efectelor ordonanței.(4) În cazuri excepționale, Guvernul poate adopta ordonanțe de urgență. Acestea intră în vigoare numai după depunerea lor spre aprobare la Parlament. Dacă Parlamentul nu se afla în sesiune, el se convoacă în mod obligatoriu.(5) Aprobarea sau respingerea ordonanțelor se face printr-o lege în care vor fi cuprinse și ordonanțele ale căror efecte au încetat potrivit alineatului (3).  
  
Capitolul 5 Administrația publică  
  
Secţiunea 1 Administrația publică centrală de specialitate  
  
Articolul 115  
  
Structura(1) Ministerele se organizează numai în subordinea Guvernului.(2) Alte organe de specialitate se pot organiza în subordinea Guvernului ori a ministerelor sau ca autorități administrative autonome.  
  
Articolul 116  
  
Înființarea(1) Ministerele se înființează, se organizează și funcționează potrivit legii.(2) Guvernul și ministerele, cu avizul Curții de Conturi, pot înființa organe de specialitate, în subordinea lor, numai dacă legea le recunoaște această competență.(3) Autorități administrative autonome se pot înființa prin lege organică.  
  
Articolul 117  
  
Forțele armate(1) Armata este subordonată exclusiv voinței poporului pentru garantarea suveranității, a independenței și a unității statului, a integrității teritoriale a țării și a democrației constituționale.(2) Structura sistemului național de apărare, organizarea armatei, pregătirea populației, a economiei și a teritoriului pentru apărare, precum și statutul cadrelor militare, se stabilesc prin lege organică.(3) Prevederile alineatului (1) și (2) se aplică, în mod corespunzător, poliției și serviciilor de informații ale statului, precum și celorlalte componente ale forțelor armate.(4) Organizarea de activități militare sau paramilitare în afara unei autorități statale este interzisă.(5) Pe teritoriul României nu pot intra sau trece trupe străine decît în condițiile stabilite de lege.  
  
Articolul 118  
  
Consiliul Suprem de Apărare a Țării  
Consiliul Suprem de Apărare a Țării organizează și coordonează unitar activitățile care privesc apărarea țării și siguranța națională.  
  
Secţiunea a 2-a Administrația publică locală  
  
Articolul 119  
  
Principii de bază  
Administrația publică din unitățile administrativ-teritoriale se întemeiază pe principiul autonomiei locale și pe cel al descentralizării serviciilor publice.  
  
Articolul 120  
  
Autorități comunale și orășenești(1) Autoritățile administrației publice, prin care se realizează autonomia locală în comune și în orașe, sînt consiliile locale alese și primarii aleși, în condițiile legii.(2) Consiliile locale și primarii funcționează, în condițiile legii, ca autorități administrative autonome și rezolvă treburile publice din comune și din orașe.(3) Autoritățile prevăzute la alineatul (1) se pot constitui și în subdiviziunile administrativ-teritoriale ale municipiilor.  
  
Articolul 121  
  
Consiliul județean(1) Consiliul județean este autoritatea administrației publice pentru coordonarea activității consiliilor comunale și orășenești, în vederea realizării serviciilor publice de interes județean.(2) Consiliul județean este ales și funcționează în condițiile legii.  
  
Articolul 122  
  
Prefectul(1) Guvernul numește cîte un prefect în fiecare județ și în municipiul București.(2) Prefectul este reprezentantul Guvernului pe plan local și conduce serviciile publice descentralizate ale ministerelor și ale celorlalte organe centrale, din unitățile administrativ-teritoriale.(3) Atribuțiile prefectului se stabilesc potrivit legii.(4) Prefectul poate ataca, în fața instanței de contencios administrativ, un act al consiliului județean, al celui local sau al primarului, în cazul în care consideră actul ilegal. Actul este suspendat de drept.  
  
Capitolul 6 Autoritatea judecătorească  
  
Secţiunea 1 Instanțele judecătorești  
  
Articolul 123  
  
Înfăptuirea justiției(1) Justiția se înfăptuiește în numele legii.(2) Judecătorii sînt independenți și se supun numai legii.  
  
Articolul 124  
  
Statutul judecătorilor(1) Judecătorii numiți de Președintele României sînt inamovibili, potrivit legii. Președintele și ceilalți judecători ai Curții Supreme de Justiție sînt numiți pe o perioadă de 6 ani. Ei pot fi reînvestiți în funcție. Promovarea, transferarea și sancționarea judecătorilor pot fi dispuse numai de Consiliul Superior al Magistraturii, în condițiile legii.(2) Funcția de judecător este incompatibilă cu orice altă funcție publică sau privată, cu excepția funcțiilor didactice din învățămîntul superior.  
  
Articolul 125  
  
Instanțele judecătorești(1) Justiția se realizează prin Curtea Supremă de Justiție și prin celelalte instanțe judecătorești stabilite de lege.(2) Este interzisă înființarea de instanțe extraordinare.(3) Competența și procedura de judecată sînt stabilite de lege.  
  
Articolul 126  
  
Caracterul public al dezbaterilor  
Ședințele de judecată sînt publice, afară de cazurile prevăzute de lege.  
  
Articolul 127  
  
Dreptul la interpret(1) Procedura judiciară se desfășoară în limba română.(2) Cetățenii aparținînd minorităților naționale, precum și persoanele care nu înțeleg sau nu vorbesc limba română au dreptul de a lua cunoștință de toate actele și lucrările dosarului, de a vorbi în instanță și de a pune concluzii, prin interpret; în procesele penale acest drept este asigurat în mod gratuit.  
  
Articolul 128  
  
Folosirea căilor de atac  
Împotriva hotărîrilor judecătorești, părțile interesate și Ministerul Public pot exercita căile de atac, în condițiile legii.  
  
Articolul 129  
  
Poliția instanțelor  
Instanțele judecătorești dispun de poliția pusă în serviciul lor.  
  
Secţiunea a 2-a Ministerul Public  
  
Articolul 130  
  
Rolul Ministerului Public(1) În activitatea judiciară, Ministerul Public reprezintă interesele generale ale societății și apără ordinea de drept, precum și drepturile și libertățile cetățenilor.(2) Ministerul Public își exercită atribuțiile prin procurori constituiți în parchete, în condițiile legii.  
  
Articolul 131  
  
Statutul procurorilor(1) Procurorii își desfășoară activitatea potrivit principiului legalității, al imparțialității și al controlului ierarhic, sub autoritatea ministrului justiției.(2) Funcția de procuror este incompatibilă cu orice altă funcție publică sau privată, cu excepția funcțiilor didactice din învățămîntul superior.  
  
Secţiunea a 3-a Consiliul Superior al Magistraturii  
  
Articolul 132  
  
Componența  
Consiliul Superior al Magistraturii este alcătuit din magistrați aleși, pentru o durată de 4 ani, de Camera Deputaților și de Senat, în ședință comună.  
  
Articolul 133  
  
Atribuții(1) Consiliul Superior al Magistraturii propune Președintelui României numirea în funcție a judecătorilor și a procurorilor, cu excepția celor stagiari, în condițiile legii. În acest caz, lucrările sînt prezidate, fără drept de vot, de ministrul justiției.(2) Consiliul Superior al Magistraturii îndeplinește rolul de consiliu de disciplină al judecătorilor. În acest caz, lucrările sînt prezidate de președintele Curții Supreme de Justiție.

**LEGE Nr. 45 din 1 iulie 1994  
Legea apărării naţionale a României**

|  |  |
| --- | --- |
| **EMITENT** | ** PARLAMENTUL** |

**Publicat în  MONITORUL OFICIAL NR. 172 din 7 iulie 1994**  
  
  
  
Parlamentul României adopta prezenta lege.  
  
**Capitolul 1 Dispoziţii generale**  
  
Articolul 1  
  
Apărarea Naţionala cuprinde ansamblul de măsuri şi activităţi adoptate şi desfăşurate de statul român în scopul de a garanta suveranitatea naţionala, independenta şi unitatea statului, integritatea teritorială a tarii şi democraţia constituţională.  
  
Articolul 2  
  
Activităţile privind apărarea naţionala sunt asigurate şi duse la îndeplinire de către autorităţile publice, potrivit competentelor stabilite prin Constituţie şi legile tarii.  
Măsurile adoptate privind apărarea naţionala sunt obligatorii pentru toţi cetăţenii tarii, pentru autorităţile şi instituţiile publice şi private şi pentru toţi agenţii economici, indiferent de forma de proprietate.  
  
Articolul 3  
  
Reglementările privind apărarea naţionala se întemeiază pe respectarea prevederilor Constituţiei şi ale legilor tarii, pe principiile doctrinei militare a statului român şi normele general-admise de dreptul internaţional, precum şi pe prevederile tratatelor la care România este parte.  
  
Articolul 4  
  
În caz de agresiune care atentează la integritatea teritorială, la existenta şi la unitatea statului şi a poporului român, a carei amploare depăşeşte capacitatea combativa a forţelor armate organizate pe principiul suficientei defensive, riposta va cuprinde formele corespunzătoare în care vor fi angajate toate resursele umane şi materiale necesare respingerii acesteia.  
  
Articolul 5  
  
În interesul securităţii colective şi potrivit obligaţiilor asumate de România prin tratate internaţionale, la solicitarea Preşedintelui României, se supune Parlamentului spre aprobare participarea cu efective şi tehnica militară la constituirea forţelor internaţionale destinate menţinerii păcii sau în scopuri umanitare.  
Participarea unor unităţi ale armatei în afară teritoriului României cu efective şi tehnica de lupta, la exercitii militare comune, cu unităţi ale altor state, se aproba de către Consiliul Suprem de Apărare a Tarii cu înştiinţarea prealabilă a Parlamentului.  
Desfăşurarea exerciţiilor şi operaţiunilor armatei, cu durata determinata, care implica intrarea, staţionarea ori trecerea unor unităţi militare străine pe teritoriul României, se aproba, pentru fiecare caz în parte, de către Parlamentul României, la solicitarea prealabilă a Preşedintelui României.  
  
**Capitolul 2 Structura sistemului naţional de apărare**  
  
  
Articolul 6  
  
Sistemul naţional de apărare cuprinde: conducerea, forţele, resursele şi infrastructura teritorială.  
  
Articolul 7  
  
Conducerea sistemului naţional de apărare este un atribut exclusiv şi inalienabil al autorităţilor constituţionale ale statului şi se realizează de către: Parlament, Preşedintele Romanie, Consiliul Suprem de Apărare a Tarii, Guvernul României, Ministerul Apărării Naţionale şi autorităţile administraţiei publice cu atribuţii în domeniul apărării naţionale.  
  
Articolul 8  
  
Pentru conducerea acţiunilor militare la nivel strategic se înfiinţează, pe timp de război, Marele Cartier General, subordonat direct Consiliului Suprem de Apărare a Tarii. Numirea în funcţie a şefului Marelui Cartier General se face de către Preşedintele României, la propunerea ministrului apărării naţionale.  
Structura organizatorică şi atribuţiile Marelui Cartier General se stabilesc din timp de pace prin hotărâre a Consiliului Suprem de Apărare a Tarii, la propunerea ministrului apărării naţionale.  
  
Articolul 9  
  
Pentru asigurarea conducerii unitare pe timp de război, în fiecare judeţ şi în municipiul Bucureşti se înfiinţează, prin hotărâre a Consiliului Suprem de Apărare a Tarii, funcţia de comandant militar, subordonat Marelui Cartier General.  
Atribuţiile comandantului militar se stabilesc din timp de pace de către Statul Major General şi se aproba prin hotărâre a Consiliului Suprem de Apărare a Tarii.  
Numirea comandantilor militari ai judeţelor şi al municipiului Bucureşti se face de către şeful Marelui Cartier General.  
  
Articolul 10  
  
Forţele destinate apărării se compun din forţele armate şi forţele de protecţie.  
  
Articolul 11  
  
Forţele armate cuprind armata, mari unităţi şi unităţi din subordinea Ministerului de Interne, cele ale serviciilor de informaţii ale statului şi alte formaţiuni de apărare armata organizate potrivit legii.  
  
Articolul 12  
  
Forţele de protecţie cuprind: unităţile şi formaţiunile de protecţie civilă, formaţiunile sanitar-voluntare ale Crucii Roşii şi alte formaţiuni ce se vor stabili prin lege.  
  
Articolul 13  
  
Forţele destinate apărării desfăşoară activităţi de pregătire specifice, în limitele spaţiului naţional terestru, aerian, maritim şi fluvial, cu respectarea normelor de protecţie a mediului.  
Pentru desfăşurarea acestor activităţi, forţele destinate apărării folosesc poligoanele şi celelalte amenajări din dotare, precum şi terenurile, aeroporturile, aerodromurile, porturile, spaţiile şi alte bunuri imobiliare stabilite împreună cu autorităţile administraţiei publice sau persoanele fizice ori juridice respective, în condiţiile legii privind rechizitiile.  
După efectuarea activităţilor prevăzute la alin. 1 şi 2, bunurile imobiliare respective se restituie în starea în care au fost preluate.  
  
Articolul 14  
  
Resursele apărării naţionale se constituie din totalitatea resurselor umane, financiare, materiale şi de alta natura, pe care statul le asigura şi le angajează în susţinerea eforturilor de apărare a tarii.  
  
Articolul 15  
  
Resursele umane se constituie din întreaga populaţie apta de efort pentru apărarea naţionala. Pregătirea populaţiei pentru apărare se realizează potrivit legii.  
  
Articolul 16  
  
Cetăţenii români apţi pentru serviciul militar nu pot fi numiţi în funcţii de conducere din instituţiile autorităţilor publice, dacă nu au îndeplinit aceasta obligaţie din motive imputabile lor.  
  
Articolul 17  
  
Miniştrii, secretarii şi subsecretarii de stat, precum şi demnitarii cu rang corespunzător acestora, prefectii, subprefectii, primării şi secretarii de la municipii, oraşe şi comune, conducătorii agenţilor economici şi instituţiilor publice cu sarcini la mobilizare vor fi pregatiti, în vederea îndeplinirii atribuţiilor ce le revin pe linia apărării naţionale, prin grija Statului Major General.  
Modul de organizare şi participare la pregătire a persoanelor având funcţiile stabilite la alin. 1 se stabileşte prin hotărâre a Guvernului.  
  
Articolul 18  
  
Celelalte resurse, precum şi pregătirea economiei şi a teritoriului pentru apărarea naţionala se asigura în conformitate cu prevederile legii.  
  
Articolul 19  
  
Cheltuielile necesare organizării, inzestrarii, mobilizării, întreţinerii şi instruirii efectivelor active şi în rezerva, precum şi finanţării lucrărilor de investiţii ale forţelor armate se suporta din bugetul de stat şi din alte fonduri legal constituite.  
  
Articolul 20  
  
Infrastructura teritorială se constituie din ansamblul lucrărilor şi amenajărilor teritoriului care pot fi folosite în scopul apărării naţionale.  
Pregătirea teritoriului pentru apărarea naţionala se asigura în conformitate cu prevederile legii.  
  
Articolul 21  
  
Ministerele, autorităţile administraţiei publice, agenţii economici indiferent de forma de proprietate, au obligaţia de a obţine avizul Statului Major General pentru amplasarea noilor obiective de investiţii şi dezvoltarea celor existente, în scopul încadrării acestora în infrastructura sistemului naţional de apărare. Lista obiectivelor de investiţii şi dezvoltare, precum şi criteriile de realizare a acestora, pentru care este obligatoriu avizul Statului Major General se stabileşte prin hotărâre a Guvernului.  
  
Articolul 22  
  
La proclamarea stării de asediu sau de urgenta, la declararea mobilizării ori a stării de război pot fi rechiziţionate bunuri aparţinând agenţilor economici, instituţiilor publice, celorlalte persoane juridice şi persoanelor fizice şi pot fi chemaţi cetăţeni apţi de muncă pentru prestări de servicii, în condiţiile prevăzute de lege.  
În situaţiile prevăzute la alin. 1, prin hotărâre a Consiliului Suprem de Apărare a Tarii, agenţii economici a căror activitate este nemijlocit legată de asigurarea resurselor necesare apărării pot fi militarizati. Organizarea şi funcţionarea acestora se stabilesc prin hotărâre a Guvernului.  
  
Articolul 23  
  
Forţele armate vor acumula din timp de pace, în rezervele proprii, armament, tehnica de lupta şi materiale care să asigure îndeplinirea misiunilor ce le revin, compensarea consumurilor şi a pierderilor probabile la război.  
Nomenclatorul şi nivelurile acestor rezerve se aproba de Consiliul Suprem de Apărare a Tarii, la propunerea Ministerului Apărării Naţionale şi, după caz, a organelor de resort.  
Înlocuirea periodică şi transferul în economie a bunurilor din rezervele constituite se reglementează prin hotărâre a Guvernului.  
  
Articolul 24  
  
Stadiul pregătirii populaţiei, economiei şi teritoriului pentru apărare se verifica prin exercitii şi antrenamente de mobilizare de către Statul Major General împreună cu Oficiul Central de Stat pentru Probleme Speciale şi cu Administraţia Naţionala a Rezervelor Materiale, pe baza planului aprobat de Consiliul Suprem de Apărare a Tarii.  
  
Articolul 25  
  
Instituţiile şi autorităţile administraţiei publice, agenţii economici, indiferent de forma de proprietate, au obligaţia de a satisface comenzile necesare apărării naţionale, integral şi în termenele stabilite prin contract în timp de pace şi cu prioritate în timp de război.  
  
**Capitolul 3 Organizarea armatei**  
  
  
Articolul 26  
  
Armata este componenta de baza a forţelor armate, care asigura, pe timp de pace şi la război, integritatea într-o conceptie unitară a activităţilor tuturor forţelor participante la acţiunile de apărare a tarii.  
  
Articolul 27  
  
Armata are în organizare : organele centrale ale Ministerului Apărării Naţionale, categoriile de forte şi organele militare teritoriale.  
  
Articolul 28  
  
Organele centrale ale Ministerului Apărării Naţionale sunt stabilite prin lege.  
  
Articolul 29  
  
Categoriile de forte ale armatei sunt: trupe de uscat; aviaţia şi apărarea antiaeriana; marina militară. Ele au în compunere state majore, comandamente de arma, mari unităţi şi unităţi luptatoare, de învăţământ şi de instrucţie, precum şi unităţi şi formaţiuni de asigurare de lupta şi de logistica.  
  
Articolul 30  
  
Organele militare teritoriale au în compunere: comandamente militare teritoriale, centre militare judeţene, municipale şi de sector.  
  
**Capitolul 4 Atribuţiile autorităţilor publice privind apărarea naţionala**  
  
  
Articolul 31  
  
Parlamentul, Preşedintele României, Guvernul României şi Consiliul Suprem de Apărare a Tarii îşi exercită atribuţiile privind apărarea naţionala potrivit prevederilor constituţionale şi legilor tarii.  
  
Articolul 32  
  
Guvernul României răspunde de organizarea activităţilor şi de aplicarea măsurilor ce privesc apărarea naţionala şi are următoarele atribuţii:  
a) coordonează activitatea ministerelor şi a celorlalte autorităţi ale administraţiei publice pentru realizarea măsurilor de asigurare a capacităţii de apărare a tarii;  
b) asigura alocarea şi utilizarea, potrivit legii, a resurselor financiare şi materiale necesare organizării, inzestrarii şi mobilizării forţelor armate, întreţinerii şi instruirii efectivelor, menţinerii în stare de operativitate a tehnicii şi armamentului, precum şi realizării lucrărilor de investiţii pentru apărare;  
c) stabileşte obligaţiile ce revin ministerelor şi agenţilor economici din planul de mobilizare a economiei naţionale pentru primul an de război;  
d) asigura, din timp de pace, constituirea rezervelor materiale necesare pe timp de război, atât pentru nevoile apărării, cît şi ale populaţiei;  
e) conduce, prin prefecţi, activităţile specifice din judeţe şi din municipiul Bucureşti.  
  
Articolul 33  
  
Ministerul Apărării Naţionale răspunde de înfăptuirea conceptiei fundamentale de apărare a tarii în domeniul militar, în care scop:  
a) analizează nevoile de apărare a tarii şi propune autorităţilor competente stabilite prin Constituţie şi alte legi, măsurile privind organizarea şi inzestrarea armatei, pregătirea populaţiei şi a teritoriului;  
b) asigura pregătirea comandamentelor şi instruirea efectivelor active şi din rezerva;  
c) organizează, din timp de pace, pregătirea de mobilizare a armatei şi populaţiei; face propuneri pentru declararea mobilizării generale sau parţiale şi conduce desfăşurarea acesteia;  
d) îndrumă şi controlează, prin Statul Major General, în colaborare cu alte autorităţi abilitate, măsurile de pregătire luate de ministere, agenţii economici şi instituţiile publice, în scopul realizării producţiei şi a prestărilor de servicii pentru forţele armate, întocmirii lucrărilor de mobilizare la locul de muncă şi pregătirii teritoriului pentru apărare.  
  
Articolul 34  
  
Ministerele, serviciile de informaţii ale statului, celelalte autorităţi ale administraţiei publice centrale răspund de executarea măsurilor de apărare a tarii, fiecare în domeniul sau de activitate, potrivit legii; conducătorii acestora prezintă rapoarte cu privire la exercitarea atribuţiilor privind apărarea naţionala, după caz, Parlamentului, Guvernului, Consiliului Suprem de Apărare a Tarii, anual sau ori de cîte ori li se cere.  
La declararea mobilizării şi a stării de război, miniştrii de resort răspund direct de repartizarea resurselor privind: materiile prime, produsele industriale, bunurile alimentare, energia, transporturile, lucrările publice şi comunicaţiile.  
Cerinţele forţelor destinate apărării se asigura cu prioritate.  
  
Articolul 35  
  
Autorităţile administraţiei publice locale, potrivit competentei, au, în timp de pace şi în caz de mobilizare şi de război, în raza lor teritorială, următoarele atribuţii:  
a) asigura îndeplinirea de către agenţii economici, instituţiile publice şi persoanele fizice a dispoziţiilor şi măsurilor privind pregătirea populaţiei, economiei şi a teritoriului pentru apărare;  
b) urmăresc şi intervin pentru satisfacerea cererilor prezentate de unităţile militare existente în raza lor teritorială pentru nevoile de mobilizare;  
c) îndeplinesc măsurile necesare pentru efectuarea de rechiziţii şi chemări pentru prestări de servicii potrivit legii;  
d) întocmesc, actualizează şi pun la dispoziţie centrelor militare judeţene şi al municipiului Bucureşti monografia economico-militară a unităţilor administrativ-teritoriale respective;  
e) asigura centrelor militare judeţene, municipale, de sector, terenurile, localurile, instalaţiile de telecomunicaţii, dotările şi fondurile necesare desfăşurării activităţii acestora, potrivit normelor stabilite prin hotărâre a Guvernului;  
f) îndeplinesc orice alte atribuţii referitoare la apărarea naţionala, potrivit legii.

**LEGE nr. 80 din 11 iulie 1995 privind statutul cadrelor militare**

|  |  |
| --- | --- |
| **EMITENT** | ** PARLAMENTUL** |

**Publicat în  MONITORUL OFICIAL nr. 155 din 20 iulie 1995  
Parlamentul României adoptă prezenta lege.**  
**Capitolul I Dispoziții generale**  
  
Articolul 1  
(1) Prin cadre militare, în sensul prezentei legi, se înțelege cetățenii români cărora li s-a acordat grad de ofițer, maistru militar sau subofițer, în raport cu pregătirea lor militară și de specialitate, în condițiile prevăzute de lege.(2) Cadrele militare sunt în serviciul națiunii.  
  
Articolul 2  
(1) Potrivit gradelor pe care le au, cadrele militare sunt constituite în corpul subofițerilor, corpul maiștrilor militari și corpul ofițerilor.(2) Gradele cadrelor militare, în ordinea lor ierarhică, sunt:  
A. Subofițeri:  
a) sergent major;  
b) plutonier;  
c) plutonier major;  
d) plutonier adjutant;  
e) plutonier adjutant șef.  
B. Maiștri militari:  
a) maistru militar clasa a IV-a;  
b) maistru militar clasa a III-a;  
c) maistru militar clasa a II-a;  
d) maistru militar clasa a I;  
e) maistru militar principal.  
C. Ofițeri:  
a) ofițeri cu grade inferioare:– sublocotenent, respectiv aspirant pentru cei din marina militară;– locotenent;– căpitan;  
b) ofițeri cu grade superioare:– maior, respectiv locotenent-comandor pentru cei din aviația și marina militară;– locotenent-colonel, respectiv căpitan-comandor pentru cei din aviația și marina militară;– colonel, respectiv comandor pentru cei din aviația și marina militară;  
c) generali și amirali, prevăzuți la alin. 2^1 paragraful B lit. c);  
(la 12-03-2004, Litera c) a paragrafului C de la Alineatul (2), Articolul 2 a fost modificată de pct. 1 al art. I din ORDONANȚA DE URGENȚĂ nr. 4 din 26 februarie 2004, publicată în MONITORUL OFICIAL nr. 220 din 12 martie 2004. )(2^1) Gradele cadrelor militare în ordinea lor ierarhică în Ministerul Apărării Naționale sunt:  
A. Subofițeri:  
a) sergent;  
b) sergent-major;  
c) plutonier;  
d) plutonier-major;  
e) plutonier adjutant;  
f) plutonier adjutant principal.  
(la 16-05-2019, Litera A. din Alineatul (2^1), Articolul 2 , Capitolul I a fost modificată de Punctul 1, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
A^1. Maiștri militari:  
a) maistru militar clasa a V-a;  
b) maistru militar clasa a IV-a;  
c) maistru militar clasa a III-a;  
d) maistru militar clasa a II-a;  
e) maistru militar clasa I;  
f) maistru militar principal.  
(la 16-05-2019, Alineatul (2^1) din Articolul 2, Capitolul I a fost completat de Punctul 2, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
B. Ofițeri:  
a) ofițeri cu grade inferioare:– sublocotenent, respectiv aspirant, pentru cei din arma marină;– locotenent;– căpitan;  
b) ofițeri cu grade superioare:– maior, respectiv locotenent-comandor, pentru cei din arma aviație și arma marină;– locotenent-colonel, respectiv căpitan-comandor, pentru cei din arma aviație și arma marină;– colonel, respectiv comandor, pentru cei din arma aviație și arma marină;  
c) generali și amirali:– general de brigadă - cu o stea, respectiv general de flotilă aeriană - cu o stea, pentru cei din arma aviație și contraamiral de flotilă - cu o stea, pentru cei din arma marină;– general-maior - cu două stele, respectiv contra-amiral - cu două stele, pentru cei din arma marină;– general-locotenent - cu trei stele, respectiv vice-amiral - cu trei stele, pentru cei din arma marină;– general - cu patru stele, respectiv amiral - cu patru stele, pentru cei din arma marină.  
(la 29-07-2001, Alineatul (2^1), Articolul 2 a fost introdus de pct. 1 al art. I din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001. )(3) În afara acestor grade, pentru merite militare excepționale, în timp de război, Președintele României poate acorda generalilor/amiralilor - cu patru stele - gradul de mareșal, care este cel mai înalt grad militar.  
(la 16-05-2019, Alineatul (3) din Articolul 2 , Capitolul I a fost modificat de Punctul 3, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 3  
  
Gradul militar este un drept al titularului și reprezintă recunoașterea în plan social a calității de cadru militar. Gradul de ofițer, maistru militar și subofițer nu se poate pierde decât în cazurile și în condițiile prevăzute de lege.  
  
Articolul 4  
(1) Cadrele militare se pot afla în una dintre următoarele situații:  
a) în activitate, când ocupă o funcție militară. Calitatea de cadru militar în activitate se menține și pe timpul cât acestea sunt eliberate din funcții pentru a urma diferite forme de pregătire în interesul serviciului, sunt suspendate din funcții, precum și atunci când sunt puse la dispoziție: în vederea încadrării sau trecerii în rezervă ori în retragere; pentru cazurile de boală stabilite prin hotărâre a Guvernului; pe timpul cât sunt în captivitate.  
Pot fi ofițeri, maiștri militari sau subofițeri în activitate persoanele care au cetățenie română și domiciliul în țară;  
(la 16-05-2019, Litera a) din Articolul 4 , Capitolul I a fost modificată de Punctul 4, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
b) în rezervă, când nu ocupă o funcție militară, dar întrunesc condițiile prevăzute de lege pentru a fi chemate să îndeplinească serviciul militar ca rezerviști concentrați sau mobilizați, iar la nevoie, în calitate de cadre militare în activitate;  
c) în retragere, când, potrivit legii, nu mai pot fi chemate pentru îndeplinirea serviciului militar.  
  
Articolul 5  
(1) Ofițerii, maiștrii militari și subofițerii în activitate sunt militari profesioniști. Profesia de cadru militar este menită să asigure funcționarea, perfecționarea și conducerea organismului militar în timp de pace și de război.  
(la 16-05-2019, Alineatul (1) din Articolul 5, Capitolul I a fost modificat de Punctul 5, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Accesul în profesie, precum și evoluția ulterioară pe treptele ierarhiei militare au la baza principiile și normele cuprinse în prezenta lege. În aplicarea acestora, pentru cadrele militare ale Ministerului Apărării Naționale se elaborează Ghidul carierei militare, aprobat prin hotărâre a Guvernului.  
(la 29-07-2001, Alineatul (2) din Articolul 5, Capitolul I a fost introdus de Punctul 2, Articolul I din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001. )(3) Pentru structurile militare ale Ministerului Afacerilor Interne se elaborează ghiduri ale carierei specifice fiecărei arme, care se aprobă prin hotărâre a Guvernului.  
(la 02-01-2020, Articolul 5 din Capitolul I a fost completat de Punctul 1, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 6  
(1) În exercitarea atribuțiilor ce le revin potrivit legii și prevederilor regulamentelor militare, ofițerii, maiștrii militari și subofițerii sunt investiți cu exercițiul autorității publice, bucurându-se de protecție potrivit legii penale.(2) Cadrele militare prevăzute la art. 2 alin. 2 paragraful C lit. c) și alin. 2^1 paragraful B lit. c) au rangul de demnitari ai statului român în exercitarea funcțiilor prevăzute cu grad de general/similar, fără a beneficia de drepturi suplimentare conferite de această calitate.  
(la 29-04-2011, Alineatul (2) din Articolul 6, Capitolul I a fost introdus de Punctul 1, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
**Capitolul II Îndatoririle și drepturile cadrelor militare**  
  
Articolul 7  
(1) Îndatoririle, drepturile și libertățile cadrelor militare sunt cele stabilite de Constituția României, de legile tarii și de prezentul statut.(2) Profesia de ofițer, maistru militar sau subofițer în activitate incumbă îndatoriri suplimentare, precum și interzicerea ori restrângerea exercitării unor drepturi și libertăți, potrivit legii.  
  
Secţiunea 1 Îndatoriri  
  
Articolul 8  
(1) Cadrele militare au următoarele îndatoriri principale:  
a) să fie loiale și devotate statului român și forțelor sale armate, să lupte pentru apărarea României, la nevoie până la sacrificiul vieții, să respecte și să apere valorile democrației constituționale;  
b) să respecte jurământul militar și prevederile regulamentelor militare, să execute întocmai și la timp ordinele comandanților și ale șefilor, fiind responsabile de modul în care îndeplinesc misiunile ce le sunt încredințate. Cadrelor militare nu li se poate ordona și le este interzis să execute acte contrare legii, obiceiurilor războiului și convențiilor internaționale la care România este parte; neexecutarea ordinelor în aceste condiții nu atrage răspunderea penală și civilă a subordonaților;  
c) să prețuiască onoarea și gloria de lupta ale forțelor armate ale României, ale armei și unității din care fac parte, precum și demnitatea gradului și a uniformei militare pe care le poarta;  
d) să-și perfecționeze pregătirea profesională, să asigure instruirea temeinică și educarea subordonaților și să apere drepturile acestora;  
e) să acționeze pentru întreținerea regulamentară și menținerea în stare de operativitate a tehnicii și armamentului și pentru folosirea și administrarea eficienta a bunurilor din dotare;  
f) să păstreze cu strictețe secretul militar, de stat și de serviciu, precum și caracterul confidențial al unor activități și documente.(2) Cadrele militare în activitate au obligația să participe la misiuni în afara teritoriului statului român, în funcție de cerințele Ministerului Apărării Naționale, pentru îndeplinirea obligațiilor asumate de România prin convenții și tratate internaționale.  
(la 29-04-2011, Alineatul (2) din Articolul 8, Secțiunea 1, Capitolul II a fost introdus de Punctul 2, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(3) Poate face excepție, la cerere, de la prevederile alin. 2 cadrul militar care întâmpină greutăți familiale deosebite și se încadrează în una dintre următoarele situații:  
a) formează o familie monoparentală;  
b) este întreținător unic de familie, al copilului/fratelui/ părintelui;  
c) unul sau ambii părinți sunt invalizi de gradul I sau II, indiferent de vârstă, și nu mai are alți frați sau surori majori, apți de muncă, ori mai are frați sau surori, dar aceștia nu pot contribui la întreținerea părinților deoarece sunt elevi sau studenți, sunt invalizi de gradul I sau II ori execută o pedeapsă privativă de libertate;  
(la 16-05-2019, Litera c) din Alineatul (3), Articolul 8, Sectiunea 1, Capitolul II a fost modificată de Punctul 6, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
d) soțul este grav bolnav, încadrat în gradul I sau II de invaliditate;  
e) ambii soți sau frați ar urma să participe la misiune în aceeași perioadă și nu își exprimă acordul în acest sens;  
f) în caz de calamități naturale.  
(la 29-04-2011, Alineatul (3) din Articolul 8, Secțiunea 1, Capitolul II a fost introdus de Punctul 2, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Secţiunea a 2-a Drepturi  
  
Articolul 9  
(1) Cadrele militare în activitate au dreptul la:  
a) solda lunară, compusă din solda de grad, solda de funcție, gradații și indemnizații, precum și la prime, premii, sporuri și alte drepturi bănești, ale căror cuantumuri se stabilesc prin hotărâre a Guvernului;  
b) echipament, hrana, asistență medicală, medicamente, locuința de serviciu, gratuite, concedii și scutiri medicale plătite, în condițiile stabilite prin hotărâre a Guvernului;  
c) reduceri sau scutiri de impozit pe venit și ale cuantumului chiriei, ajutoare și alte drepturi, potrivit reglementărilor în vigoare\*);Notă  
Conform art. 86 din ORDONANȚA nr. 73 din 27 august 1999, publicată în MONITORUL OFICIAL nr. 419 din 31 august 1999, pe data intrării în vigoare a prezentei ordonanțe se abrogă prevederile art. 9 lit. c) referitoare la reduceri sau scutiri de impozit pe venit și ale art. 10 referitoare la reducerea impozitului pe venit din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995. ORDONANȚA nr. 73 din 27 august 1999, publicată în MONITORUL OFICIAL nr. 419 din 31 august 1999 a fost abrogată de ORDONANȚA nr. 7 din 19 iulie 2001, publicată în MONITORUL OFICIAL nr. 435 din 3 august 2001. ORDONANȚA nr. 73 din 27 august 1999, publicată în MONITORUL OFICIAL nr. 419 din 31 august 1999 a fost respinsă de LEGEA nr. 206 din 19 aprilie 2002, publicată în MONITORUL OFICIAL nr. 275 din 24 aprilie 2002.  
d) transport gratuit, în condițiile stabilite prin hotărâre a Guvernului;  
(la 16-05-2019, Litera d) din Articolul 9 , Sectiunea a 2-a , Capitolul II a fost modificată de Punctul 7, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
e) suportarea de către Ministerul Apărării Naționale a sumelor necesare pentru asigurarea asistenței juridice a cadrelor militare pentru fapte săvârșite de către acestea în exercitarea, potrivit legii, a atribuțiilor de serviciu, în condițiile stabilite prin ordin al ministrului apărării naționale.  
(la 29-04-2011, Litera e) din Articolul 9 , Sectiunea a 2-a , Capitolul II a fost introdusă de pct. 3 al art. I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 9^1  
  
Cadrele militare trecute în rezervă sau direct în retragere au dreptul la pensie militară de stat, potrivit legii.  
(la 16-05-2019, Sectiunea a 2-a din Capitolul II a fost completată de Punctul 8, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 10  
  
Abrogat.  
(la 01-01-2000, Articolul 10 , Sectiunea a 2-a , Capitolul II a fost abrogat de către art. 86 din ORDONANȚA nr. 73 din 27 august 1999, publicată în MONITORUL OFICIAL nr. 419 din 31 august 1999, datorită eliminării prevederilor referitoare la reducerea impozitului pe venit din cadrul acestui articol. )Notă  
A se vedea Decizia Înaltei Curți de Casație și Justiție nr. LV (55) din 4 iunie 2007, publicată în MONITORUL OFICIAL nr. 138 din 22 februarie 2008, privind examinarea recursului în interesul legii, în legatură cu aplicabilitatea dispozițiilor art. 10 din Legea nr. 80/1995 privind statutul cadrelor militare.  
  
Articolul 11  
(1) Cadrele militare trecute în rezervă sau direct în retragere au dreptul la pensie militară potrivit legii\*).Notă  
Conform literei r) a articolului 196, Capitolul X din LEGEA nr. 263 din 16 decembrie 2010, publicată în MONITORUL OFICIAL nr. 852 din 20 decembrie 2010, la data intrării in vigoare a prezentei legi se abrogă prevederile referitoare la pensii cuprinse la art. 11 alin. 1 din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările și completările ulterioare.(2) Partea din pensie corespunzătoare soldei de grad se actualizează permanent potrivit soldei de grad a cadrelor în activitate\*).Notă  
Conform literei r) a articolului 196, Capitolul X din LEGEA nr. 263 din 16 decembrie 2010, publicată în MONITORUL OFICIAL nr. 852 din 20 decembrie 2010, la data intrării in vigoare a prezentei legi se abrogă prevederile referitoare la pensii cuprinse la art. 11 alin. 2 din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările și completările ulterioare.(3) Pensionării militari decorați cu "Semnul onorific" clasele a III-a, a II-a și I beneficiază de un spor de 10%, 15% și, respectiv, 20% al cuantumului pensiei.  
Alineatul (3) din Articolul 11, Sectiunea a 2-a , Capitolul II a fost modificat de Alineatul (3), Articolul 87, Capitolul XII din LEGEA nr. 29 din 31 martie 2000, publicată în MONITORUL OFICIAL nr. 146 din 7 aprilie 2000, prin înlocuirea denumirii Ordinul "Meritul Militar", menționată în Legea nr. 80/1995 privind statutul cadrelor militare cu denumirea "Semnul onorific", prevăzută la art. 10 pct. 3 și 4 din prezenta lege.Notă  
A se vedea prevederile Legii nr. 223 din 24 iulie 2015 privind pensiile militare de stat, publicată în Monitorul Oficial nr. 556 din 27 iulie 2015.  
  
Articolul 12  
  
Cadrele militare în activitate au dreptul să urmeze învățământul superior militar sau civil, postuniversitar, doctoratul sau alte forme de perfecționare a pregătirii, cu respectarea normelor legale.  
  
Articolul 13  
(1) Cadrele militare în activitate pot fi trimise la studii în străinătate, prin concurs, cu aprobarea ministrului apărării naționale.(2) Cadrele militare în activitate care au absolvit școli și academii militare, cursuri sau alte forme de pregătire în străinătate beneficiază de drepturi depline la încadrarea și promovarea în funcții corespunzătoare studiilor din țara cu care le-au fost echivalate diplomele dobândite, în condițiile legii și ale reglementărilor militare.  
  
Articolul 14  
(1) În timp de pace, cadrele militare în activitate au dreptul la concediu de odihnă, concediu de odihnă suplimentar pentru activitate în locuri de muncă cu condiții deosebite - vătămătoare, grele sau periculoase - și la concediu de studii.(2) Regulile privind durata și acordarea concediului de odihnă, concediului de odihnă suplimentar și a concediului de studii, precum și compensarea în bani a concediului de odihnă neefectuat se stabilesc prin hotărâre a Guvernului.  
  
Articolul 14^1  
(1) În timp de pace, cadrele militare în activitate au dreptul la concedii fără plată, pe o durată de cel mult 4 ani, în următoarele situații:  
a) solicită să își urmeze soția sau soțul trimis în străinătate de către Ministerul Afacerilor Externe, de alte ministere, autorități administrative autonome, organe ori alte instituții de specialitate ale administrației publice centrale, pentru îndeplinirea unei misiuni permanente în străinătate la misiunile diplomatice, la oficiile consulare sau la alte reprezentanțe naționale, structuri și comandamente din cadrul organizațiilor internaționale din care România face parte, pentru o perioadă mai mare de 6 luni;  
b) au fost selectate pentru a ocupa temporar posturi în structurile din cadrul organizațiilor internaționale din care România face parte, în baza aprobării prealabile a ministrului apărării naționale.  
(la 16-05-2019, Litera b) din Alineatul (1), Articolul 14^1 , Sectiunea a 2-a , Capitolul II a fost modificată de Punctul 9, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Pentru alte cazuri, temeinic motivate, cadrele militare în activitate au dreptul la concedii fără plată, pe durată determinată, de cel mult un an.(3) Concediile fără plată prevăzute la alin. 1 și 2 se aprobă de către ministrul apărării naționale sau de către comandanții stabiliți de acesta.(4) Ministrul apărării naționale poate prelungi durata concediilor fără plată prevăzute la alin. 1 și 2 cu cel mult un an.(4^1) În Ministerul Afacerilor Interne, prelungirea concediilor fără plată prevăzute la alin. 1 și 2 se aprobă potrivit competențelor de gestiune a resurselor umane.  
(la 16-05-2019, Articolul 14^1 din Sectiunea a 2-a , Capitolul II a fost completat de Punctul 10, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(5) În perioada concediului fără plată, acordat potrivit prevederilor alin. 1 sau 2, cadrele militare sunt suspendate din funcție și nu beneficiază de niciun drept din partea Ministerului Apărării Naționale, cu excepția celui privind folosirea locuinței de serviciu, în cazul când se dispune de aceasta.(6) Perioada concediului fără plată nu constituie vechime în serviciu pentru stabilirea pensiei, vechime în activitate pentru acordarea Semnului onorific În Serviciul Patriei și/sau pentru acordarea gradației următoare în condițiile legii.(7) În situația prevăzută la alin. 1 lit. a), la stabilirea stagiului în gradul pe care îl au cadrele militare se ia în calcul o perioadă egală cu trei pătrimi din durata concediului fără plată.  
(la 16-05-2019, Alineatul (7) din Articolul 14^1 , Sectiunea a 2-a , Capitolul II a fost modificat de Punctul 11, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Conform art. II din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019, dispozițiile art. 14^1 alin. 7 nu se aplică în situația concediilor fără plată aflate în derulare la data de 16 mai 2019.(8) În situația prevăzută la alin. 1 lit. b), la stabilirea stagiului în gradul pe care îl au cadrele militare se ia în calcul întreaga durată a concediului fără plată.(8^1) În situația prevăzută la alin. 2, durata concediului fără plată nu se ia în calcul la stabilirea stagiului în grad.  
(la 16-05-2019, Articolul 14^1 din Sectiunea a 2-a , Capitolul II a fost completat de Punctul 12, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Conform art. II din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019, dispozițiile art. 14^1 alin. 8^1 nu se aplică în situația concediilor fără plată aflate în derulare la data de 16 mai 2019.(9) La încetarea concediului fără plată, instituția are obligația de a numi cadrul militar pe o funcție vacantă sau să îl pună la dispoziție în vederea încadrării.  
(la 29-04-2011, Articolul 14^1, Sectiunea a 2-a , Capitolul II a fost introdus de Punctul 4, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 14^2  
(1) În timp de pace, cadrele militare în activitate confirmate în serviciul medical pot beneficia, pe lângă drepturile prevăzute la art. 14^1, de concedii fără plată, pe o durată de cel mult 4 ani, pentru formare profesională.(2) La încetarea concediului fără plată acordat potrivit alin. 1, instituția are obligația de a reîncadra cadrul militar, din oficiu, pe funcția de pe care a fost suspendat, prin rezervarea acesteia, cu excepția situației în care unitatea este supusă procesului de reorganizare sau restructurare, iar postul se desființează.(3) Dispozițiile art. 14^1 alin. 3, 5, 6 și 8^1 se aplică în mod corespunzător în situația acordării concediilor fără plată pentru formarea profesională, prevăzută la alin. 1.  
(la 02-01-2020, Articolul 14^2 din Sectiunea a 2-a , Capitolul II a fost completat de Punctul 2, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
(la 16-05-2019, Sectiunea a 2-a din Capitolul 2 a fost completată de Punctul 13, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 14^3  
(1) Cadrele militare în activitate au dreptul, anual, la un concediu pentru formare profesională, plătit, de până la 15 zile lucrătoare, cu aprobarea comandantului unității militare, în condițiile stabilite prin ordin al ministrului apărării naționale.(2) Durata concediului pentru formare profesională nu poate fi dedusă din durata concediului de odihnă anual și este asimilată unei perioade de muncă efectivă în ceea ce privește drepturile cuvenite personalului militar.  
(la 16-05-2019, Sectiunea a 2-a din Capitolul II a fost completată de Punctul 13, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 14^4  
  
Cadrele militare în activitate, din cadrul Ministerului Apărării Naționale, pe timpul cât se află în concediu de odihnă, concediu paternal, incapacitate temporară de muncă și în permisie beneficiază de solda de funcție, solda de grad, gradații și, după caz, solda de comandă, indemnizațiile, compensațiile, sporurile, primele, majorările și alte drepturi salariale cu caracter permanent cuvenite pentru perioada respectivă.  
(la 16-05-2019, Sectiunea a 2-a din Capitolul II a fost completată de Punctul 13, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 15  
(1) Femeile, cadre militare în activitate, au dreptul la concediu de maternitate și beneficiază de pauze pentru alimentarea și îngrijirea copilului, precum și de alte drepturi prevăzute de lege pentru femeile salariate din administrația publică.(2) Cadrele militare în activitate au dreptul la concediu și indemnizație pentru îngrijirea copilului bolnav, concediu de acomodare, concediu paternal, concediu și indemnizație pentru creșterea copilului, în condițiile prevăzute de dispozițiile legale în vigoare.  
(la 16-05-2019, Alineatul (2) din Articolul 15 , Sectiunea a 2-a , Capitolul II a fost modificat de Punctul 14, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Prin DECIZIA CURȚII CONSTITUȚIONALE nr. 323 din 21 mai 2019, publicată în MONITORUL OFICIAL nr. 595 din 19 iulie 2019, s-a admis excepția de neconstituționalitate, constatându-se că dispozițiile art. 15 alin. 2 din Legea nr. 80/1995, în forma anterioară modificării aduse prin LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019, sunt neconstituționale.  
Conform art. 147 alin. (1) din CONSTITUȚIA ROMÂNIEI republicată în MONITORUL OFICIAL nr. 767 din 31 octombrie 2003, dispozițiile din legile și ordonanțele în vigoare, precum și cele din regulamente, constatate ca fiind neconstituționale, își încetează efectele juridice la 45 de zile de la publicarea deciziei Curții Constituționale dacă, în acest interval, Parlamentul sau Guvernul, după caz, nu pun de acord prevederile neconstituționale cu dispozițiile Constituției. Pe durata acestui termen, dispozițiile constatate ca fiind neconstituționale sunt suspendate de drept.(3) La stabilirea stagiului în gradul pe care îl au cadrele militare se ia în calcul întreaga durată a concediului prevăzut la alin. 2.  
(la 16-05-2019, Articolul 15 din Sectiunea a 2-a , Capitolul II a fost completat de Punctul 15, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
(la 19-01-2006, Articolul 15 a fost modificat de ARTICOLUL UNIC din LEGEA nr. 18 din 11 ianuarie 2006, publicată în MONITORUL OFICIAL nr. 38 din 16 ianuarie 2006. )  
  
Articolul 16  
  
Cadrele militare în activitate care urmează cursurile de zi ale instituțiilor de învățământ superior beneficiază, în locul concediilor de odihnă, de vacante, conform programelor de învățământ ale instituțiilor respective și ordinului ministrului apărării naționale.  
  
Articolul 17  
(1) Pentru rezolvarea unor situații personale sau familiale deosebite, cadrelor militare în activitate, precum și celor în rezervă, pe timpul cât sunt concentrate sau mobilizate în unități militare, li se pot acorda permisii.(2) Durata permisiilor și comandanții care au dreptul să le aprobe se stabilesc prin regulamentele militare.  
  
Articolul 18  
  
Timpul acordat pentru permisii, scutiri și concedii medicale nu se scade din durata concediului anual de odihnă sau a concediului de odihnă suplimentar.  
  
Articolul 19  
(1) Pe timpul stării de urgență și de asediu, comandanții/șefii structurilor militare pot dispune întreruperea concediilor de odihnă, de odihnă suplimentare, fără plată, de studii și pentru formare profesională ale cadrelor militare în activitate din subordine, în funcție de nevoile instituțiilor militare.(2) Pe timpul stării de urgență, comandanții/șefii structurilor militare pot dispune unilateral efectuarea totală sau parțială a concediilor de odihnă/de odihnă suplimentare pentru cadrele militare în activitate din subordine.(3) La declararea mobilizării sau a stării de război, concediile de odihnă, de odihnă suplimentare, fără plată, paternal, de acomodare, pentru creșterea copilului, de studii, pentru formare profesională, vacanțele și permisiile se întrerup, cadrele militare în activitate fiind obligate să se prezinte la unitățile militare de care aparțin, în cel mai scurt timp posibil.(4) Pe timpul mobilizării și pe timp de război, cadrelor militare în activitate și celor în rezervă, concentrate sau mobilizate, li se pot acorda permisii sau concedii, în condiții stabilite prin ordin al conducătorului instituției.  
(la 18-03-2021, Alineatul 4, Articolul 19 din Sectiunea a 2-a , Capitolul II a fost modificat de Punctul 1, ARTICOLUL UNIC din LEGEA nr. 30 din 15 martie 2021, publicată în MONITORUL OFICIAL nr. 258 din 15 martie 2021 )(5) Pe timpul stării de urgență, de asediu, de mobilizare și pe timp de război, comandanții/șefii stabilesc programul de lucru al cadrelor militare, în funcție de evoluția situației și misiunile încredințate.(6) Pe timpul stării de urgență, de asediu, de mobilizare și pe timp de război, cadrele militare pot efectua deplasări în alte garnizoane sau unități administrativ-teritoriale, altele decât cele din care face parte unitatea militară în care își desfășoară activitatea, ori pot părăsi teritoriul național, în condițiile stabilite prin ordin al conducătorului instituției.  
(la 31-03-2020, Articolul 19 din Sectiunea a 2-a , Capitolul II a fost modificat de Punctul 1, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
  
Articolul 20  
  
Abrogat.  
(la 12-03-2004, Articolul 20 din Sectiunea a 2-a , Capitolul II a fost abrogat de Punctul 2, Articolul I din ORDONANȚA DE URGENȚĂ nr. 4 din 26 februarie 2004, publicată în MONITORUL OFICIAL nr. 220 din 12 martie 2004. )  
  
Articolul 20^1  
(1) Cadrele militare în activitate numite în prima funcție/mutate în interesul serviciului, detașate și/sau împuternicite într-o altă garnizoană decât cea în care își au domiciliul și care nu dețin locuință proprietate personală în acea garnizoană, nici ei și nici soțiile sau soții acestora, în situația în care nu li se poate asigura spațiu de locuit corespunzător, au dreptul la o compensație lunară pentru chirie de până la 50% din solda lunară.  
(la 02-01-2020, Alineatul (1) din Articolul 20^1 din Sectiunea a 2-a , Capitolul II a fost modificat de Punctul 3, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(2) Cadrele militare în activitate numite în prima funcție, mutate în interesul serviciului, detașate și/sau împuternicite într-o garnizoană în care își au domiciliul, dar care nu dețin locuință proprietate personală, nici ei și nici soțiile sau soții acestora, în situația în care nu li se poate asigura spațiu de locuit corespunzător, pot beneficia, în cazuri justificate, pe baza rezultatelor anchetei sociale efectuate de o comisie constituită prin ordin al ministrului apărării naționale, de compensația lunară pentru chirie, prevăzută la alin. 1, la propunerea comandanților sau a șefilor cadrelor militare respective.  
(la 16-05-2019, Alineatul (2) din Articolul 20^1 , Sectiunea a 2-a , Capitolul II a fost modificat de Punctul 17, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2^1) Cadrele militare care îndeplinesc condițiile de acordare a compensației lunare pentru chirie potrivit alin. 1 și 2 și care contractează un credit ipotecar/imobiliar destinat achiziționării unei locuințe sau încheie un contract de vânzare-cumpărare cu plata în rate a unei locuințe beneficiază de compensația lunară pentru chirie, pe o perioadă ce nu poate depăși durata de derulare a creditului sau contractului de vânzare-cumpărare cu plata în rate, respectiv pentru plata ratei sau a unei fracțiuni din rata aferentă creditului sau contractului de vânzare-cumpărare cu plata în rate. În această situație, compensația lunară pentru chirie se acordă în cuantumul prevăzut la alin. 1, dar nu poate depăși rata lunară plătită pentru creditul ipotecar/imobiliar sau pentru contractul de vânzare-cumpărare cu plata în rate.  
(la 16-05-2019, Alineatul (2^1) din Articolul 20^1 , Sectiunea a 2-a , Capitolul II a fost modificat de Punctul 17, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2^2) În situația prevăzută la alin. 2^1, compensația lunară pentru chirie se acordă pentru o singură locuință achiziționată pe timpul carierei. Compensația lunară pentru chirie nu se poate acorda concomitent pentru situația prevăzută la alin. 1 și 2 și pentru situația prevăzută la alin. 2^1, caz în care cadrul militar optează pentru una dintre aceste situații. Ministerul Apărării Naționale nu îi asigură cadrului militar care a optat pentru situația prevăzută la alin. 2^1 un spațiu de locuit corespunzător în garnizoana unde acesta a achiziționat locuința pe durata existenței situației de la alin. 2^1.  
(la 16-05-2019, Alineatul (2^2) din Articolul 20^1 , Sectiunea a 2-a , Capitolul II a fost modificat de Punctul 17, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2^3) Pentru persoanele prevăzute la alin. 2^1, sumele se justifică cu un contract de credit ipotecar/imobiliar destinat achiziționării unei locuințe sau un contract de vânzare-cumpărare cu plata în rate a unei locuințe.  
(la 16-05-2019, Alineatul (2^3) din Articolul 20^1 , Sectiunea a 2-a , Capitolul II a fost modificat de Punctul 17, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2^4) Cadrele militare în activitate, mutate sau detașate și/sau împuternicite, prevăzute la alin. 1, pot beneficia de compensație lunară pentru chirie într-o singură garnizoană.  
(la 16-05-2019, Articolul 20^1 din Sectiunea a 2-a , Capitolul II a fost completat de Punctul 18, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2^5) Prin rata lunară prevăzută la alin. 2^1 se înțelege suma tuturor costurilor lunare generate de contractul de credit ipotecar/imobiliar destinat achiziționării unei locuințe sau de contractul de vânzare-cumpărare cu plata în rate a unei locuințe conform scadențarului de plată, mai puțin cele legate de rambursările anticipate, eventualele dobânzi penalizatoare și alte costuri care nu se regăsesc în scadențarul de plată a ratelor lunare.  
(la 02-01-2020, Articolul 20^1 din Sectiunea a 2-a , Capitolul II a fost completat de Punctul 4, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(3) Cuantumul concret al compensației prevăzute la alin. 1, 2 și 2^1, precum și condițiile de acordare a acesteia se stabilesc prin hotărâre a Guvernului, la propunerea ministrului apărării naționale.  
(la 02-01-2020, Alineatul (3) din Articolul 20^1 din Sectiunea a 2-a , Capitolul II a fost modificat de Punctul 5, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(4) Soțiile sau soții cadrelor militare mutate în interesul serviciului într-o altă garnizoană, care au fost încadrate în muncă și au întrerupt activitatea datorită mutării împreună cu soții sau soțiile, au dreptul la o indemnizație lunară de 50% din solda lunară a cadrelor militare pe care le-au urmat, până la o nouă angajare sau până la prestarea unei activități autorizate aducătoare de venituri, dar nu mai mult de 9 luni de la data mutării cadrului militar.(5) De indemnizația lunară prevăzută la alin. 4 beneficiază și soții sau soțiile care, la data mutării cadrelor militare pe care le-au urmat, erau înscrise ca șomeri la agențiile pentru ocuparea forței de muncă județene sau a municipiului București, dar numai după expirarea, potrivit legii, a termenului de plată a indemnizației de șomaj.  
(la 12-03-2004, Articolul 20^1 din Sectiunea a 2-a , Capitolul II a fost modificat de Punctul 3, Articolul I din ORDONANȚA DE URGENȚĂ nr. 4 din 26 februarie 2004, publicată în MONITORUL OFICIAL nr. 220 din 12 martie 2004. )  
  
Articolul 21  
(1) Ofițerilor, maiștrilor militari și subofițerilor în activitate și celor în rezervă, concentrați sau mobilizați în unitățile militare, li se acordă despăgubiri pentru cazurile de invaliditate sau de deces produse ca urmare a unor acțiuni militare, prin accidente, catastrofe sau alte asemenea evenimente intervenite în timpul și din cauza serviciului militar sau a unor misiuni în cadrul forțelor internaționale destinate menținerii păcii ori constituite în scopuri umanitare.(2) Cuantumul despăgubirilor ce se acordă cadrelor devenite invalide, respectiv urmașilor celor decedate, se stabilește prin hotărâre a Guvernului.(3) Pensia pentru invaliditate permanentă, survenită în condițiile alin. 1, este egală cu solda lunară avută la data respectivă și se actualizează potrivit art. 11. Cadrele militare în rezervă sau în retragere pot opta pentru pensia din sistemul asigurărilor sociale de stat\*).Notă  
Conform literei r) a articolului 196, Capitolul X din LEGEA nr. 263 din 16 decembrie 2010, publicată în MONITORUL OFICIAL nr. 852 din 20 decembrie 2010, la data intrării in vigoare a prezentei legi se abrogă prevederile referitoare la pensii cuprinse la art. 21 alin. 3 din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările și completările ulterioare.  
A se vedea prevederile Legii nr. 223 din 24 iulie 2015 privind pensiile militare de stat, publicată în Monitorul Oficial nr. 556 din 27 iulie 2015.(4) La cerere, personalul militar încadrat în gradul III de invaliditate sau clasat apt limitat pentru serviciul militar de către comisiile de expertiză medico-militară, în timpul ori în legătură cu exercitarea atribuțiilor de serviciu, poate fi menținut sau rechemat în activitate în funcții militare ori încadrat în funcții civile fără examen sau concurs, în instituțiile din sistemul de apărare, ordine publică și siguranță națională, în condițiile stabilite prin ordin al conducătorului instituției.  
(la 11-04-2014, Alineatul (4) din articolul 21 din Sectiunea a 2-a , Capitolul II a fost introdus de Punctul 1, ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )  
  
Articolul 22  
(1) Cadrele militare în activitate și familiile acestora beneficiază, ca măsura de protecție socială, de înlesniri stabilite prin ordin al ministrului apărării naționale, în folosirea caselor de odihnă, sanatoriilor, căminelor de garnizoană și a altor amenajări recreative și sportive.(2) Cheltuielile ce decurg din aplicarea acestor măsuri vor fi suportate din bugetul Ministerului Apărării Naționale.  
  
Articolul 23  
(1) Membrii familiilor cadrelor militare în activitate beneficiază gratuit de:  
a) asistență medicală și medicamente în cadrul rețelei sanitare a Ministerului Apărării Naționale sau în alte rețele sanitare, cu decontarea cheltuielilor de către acest minister;  
b) transport, atunci când ofițerii, maiștrii militari sau subofițerii sunt mutați în interes de serviciu dintr-o garnizoană în alta.  
(la 16-05-2019, Litera b) din Alineatul (1), Articolul 23 , Sectiunea a 2-a , Capitolul II a fost modificată de Punctul 19, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Membrii familiilor cadrelor militare în activitate beneficiază și de pensie de urmaș, precum și de alte drepturi în conformitate cu prevederile legale.(3) La decesul unui cadru militar în activitate, Ministerul Apărării Naționale acordă familiei acestuia sau persoanei care a suportat cheltuielile ocazionate de deces, după caz, un ajutor suplimentar în cuantum de două solde lunare neimpozabile.  
  
Articolul 24  
(1) Urmașii cadrelor militare în activitate și ai celor în rezervă, mobilizate sau concentrate în unități militare, decedate în timpul și din cauza serviciului ca urmare a unor acțiuni militare, accidente, catastrofe sau a unor acte de devotament excepțional ori a unor misiuni în cadrul forțelor internaționale destinate menținerii păcii ori constituite în scopuri umanitare, au dreptul la o pensie egala cu solda lunară pe care cadrele militare au avut-o la data decesului, care se actualizează potrivit prevederilor art. 11.(2) În cazul în care nu exista urmași, dacă cel decedat era singurul susținător al părinților săi, aceștia vor beneficia de jumătate din pensia de urmaș stabilită potrivit prevederilor alin. 1.(3) Urmașii cadrelor militare în rezervă pot opta pentru pensia din sistemul asigurărilor sociale de stat.Notă  
Conform literei r) a articolului 196, Capitolul X din LEGEA nr. 263 din 16 decembrie 2010, publicată în MONITORUL OFICIAL nr. 852 din 20 decembrie 2010, la data intrării in vigoare a prezentei legi se abrogă prevederile referitoare la pensii cuprinse la art. 24 din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările și completările ulterioare.  
A se vedea prevederile Legii nr. 223 din 24 iulie 2015 privind pensiile militare de stat, publicată în Monitorul Oficial nr. 556 din 27 iulie 2015.  
  
Articolul 25  
(1) Copiii cadrelor militare în activitate, decedate în timpul și din cauza serviciului, ca urmare a unor acțiuni militare, accidente, catastrofe sau a unor acte de devotament excepțional ori a unor misiuni în cadrul forțelor internaționale destinate menținerii păcii ori constituite în scopuri umanitare, pot fi transferați la liceele militare sau în instituțiile militare de învățământ care formează maiștri militari, subofițeri ori ofițeri, pe baza unui test de aptitudini, a rezultatelor la învățătură obținute în instituțiile civile de învățământ și potrivit normelor aprobate de ministrul apărării naționale.  
(la 16-05-2019, Alineatul (1) din Articolul 25 , Sectiunea a 2-a , Capitolul II a fost modificat de Punctul 20, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Copiii personalului militar clasat inapt sau apt limitat pentru serviciul militar de către comisiile de expertiză medico-militară ori, după caz, decedat, în timpul sau în legătură cu exercitarea atribuțiilor de serviciu, pot fi înmatriculați, la cerere, fără examen, în instituțiile de învățământ ale instituțiilor din sistemul de apărare, ordine publică și siguranță națională, dacă îndeplinesc condițiile legale.  
(la 11-04-2014, Alineatul (2) din Articolul 25 , Sectiunea a 2-a , Capitolul II a fost introdus de Punctul 2, ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )(3) Copiii aflați în întreținerea personalului militar clasat inapt sau apt limitat pentru serviciul militar de către comisiile de expertiză medico-militară ori, după caz, decedat, în timpul sau în legătură cu exercitarea atribuțiilor de serviciu, precum și soțul ori soția acestuia pot fi numiți în funcții militare sau încadrați în funcțiile civile, fără examen ori concurs, în instituțiile din sistemul de apărare, ordine publică și siguranță națională, dacă îndeplinesc condițiile legale.  
(la 11-04-2014, Alineatul (3) din Articolul 25 , Sectiunea a 2-a , Capitolul II a fost introdus de Punctul 2, ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )(4) Prin ordin al conducătorului instituției se stabilesc condițiile și procedura de aplicare a prevederilor prezentului articol.  
(la 11-04-2014, Alineatul (4) din Articolul 25 , Sectiunea a 2-a , Capitolul II a fost introdus de Punctul 2, ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )  
  
Articolul 26  
(1) Ofițerii, maiștrii militari și subofițerii în rezervă și în retragere, pensionari militari, au dreptul gratuit la asistență medicală și medicamente în condițiile art. 23 alin. 1 lit. a) și au acces la cercurile militare, casele de odihnă, sanatoriile, căminele de garnizoană și alte amenajări recreative sau sportive, beneficiind de înlesniri stabilite prin ordin al ministrului apărării naționale.(2) De aceleași drepturi beneficiază și ofițerii, maiștrii militari și subofițerii în rezervă și în retragere, foști pensionari militari de invaliditate datorită unor accidente în serviciu ori unor boli contractate în timpul și din cauza îndeplinirii obligațiilor militare, care ulterior au optat pentru pensia din sistemul asigurărilor sociale de stat.(3) Membrii familiilor cadrelor militare în rezervă și în retragere, pensionari militari, beneficiază gratuit de asistență medicală în condițiile art. 23 alin. 1 lit. a).  
  
Articolul 27  
(1) La trecerea în rezervă sau direct în retragere, cadrelor militare care au cel puțin 20 de ani de serviciu militar și s-au distins prin activitatea desfășurată, precum și celor care au adus patriei servicii deosebite, chiar dacă nu au o vechime de 20 de ani de serviciu militar, li se poate acorda dreptul de a purta uniforma militară.(2) Criteriile de acordare și de retragere a acestui drept, precum și situațiile în care cadrele militare prevăzute la alin. 1 pot purta uniforma militară se stabilesc prin regulamente militare.  
(la 29-04-2011, Articolul 27, Sectiunea a 2-a , Capitolul II a fost modificat de Punctul 7, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Secţiunea a 3-a Interzicerea sau restrângerea exercițiului unor drepturi și libertăți  
  
Articolul 28  
  
Cadrelor militare în activitate le este interzisă exercitarea următoarelor drepturi:  
a) să facă parte din partide, formațiuni sau organizații politice ori să desfășoare propagandă prin orice mijloace sau alte activități în favoarea acestora ori a unui candidat independent pentru funcții publice;  
b) să candideze pentru a fi alese în administrația publică locală, în Parlamentul României și în Parlamentul European, precum și în funcția de Președinte al României;  
(la 16-05-2019, Litera b) din Articolul 28 , Sectiunea a 3-a , Capitolul II a fost modificată de Punctul 21, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
c) să declare sau să participe la greva.  
  
Articolul 29  
  
Cadrelor militare în activitate le este restrânsă exercitarea unor drepturi și libertăți, astfel:  
a) exprimarea în public a opiniilor politice nu este permisă;  
(la 16-05-2019, Litera a) din Articolul 29 , Sectiunea a 3-a , Capitolul II a fost modificată de Punctul 22, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
b) exprimarea în public a unor opinii contrare intereselor României și forțelor armate nu este permisă;  
c) prezentarea, în public, de informații cu caracter militar de către cadrele militare nu este permisă, cu excepția celor care au atribuții în acest sens, potrivit normelor stabilite prin ordin al ministrului apărării naționale;  
(la 16-05-2019, Litera c) din Articolul 29 , Sectiunea a 3-a , Capitolul II a fost modificată de Punctul 22, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
d) aderarea la culte religioase este libera, mai puțin la cele care, potrivit legii, contravin normelor de păstrare a ordinii publice, precum și la cele care încalcă bunele moravuri sau afectează exercitarea profesiei;  
e) constituirea în diferite forme de asociere cu caracter profesional, tehnico-științific, cultural, sportiv-recreativ sau caritabil, cu excepția celor sindicale ori care contravin comenzii unice, ordinii și disciplinei specifice instituției armatei, este permisă în condițiile stabilite prin regulamentele militare.  
(la 23-07-2002, Litera e) din Articolul 29 , Sectiunea a 3-a , Capitolul II a fost modificată de ARTICOLUL UNIC din LEGEA nr. 478 din 9 iulie 2002, publicată în MONITORUL OFICIAL nr. 537 din 23 iulie 2002. )  
f) abrogată;  
(la 08-04-2007, Litera f) din Articolul 29 , Sectiunea a 3-a , Capitolul II a fost abrogată de Punctul 1, ARTICOLUL UNIC din LEGEA nr. 81 din 30 martie 2007, publicată în MONITORUL OFICIAL nr. 236 din 5 aprilie 2007. )  
g) participarea la mitinguri, demonstrații, procesiuni sau întruniri cu caracter politic ori sindical este interzisă, cu excepția activităților la care se participa în misiune;  
h) cadrele militare în activitate se pot deplasa în străinătate în condițiile ce se stabilesc prin ordin al ministrului apărării naționale.  
i) pe timpul stării de urgență, de asediu, de mobilizare și pe timp de război, primirea în audiență și soluționarea petițiilor se suspendă.  
(la 31-03-2020, Articolul 29 din Sectiunea a 3-a , Capitolul II a fost completat de Punctul 2, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
  
Articolul 30  
(1) Ofițerii, maiștrii militari și subofițerii în activitate au obligația de a nu efectua activități care contravin demnității, prestigiului și normelor de comportare ce decurg din calitatea lor de cadre militare.(2) Cadrelor militare în activitate le este interzis:  
a) să îndeplinească alte funcții decât cele în care sunt încadrate, cu excepția cumulului prevăzut de lege, în condițiile stabilite prin ordin al ministrului apărării naționale;  
b) să fie asociat unic ori să participe direct la administrarea sau conducerea unor organizații ori societăți comerciale, cu excepția celor numite în consiliile de administrație ale regiilor autonome și societăților comerciale din subordinea, coordonarea sau sub autoritatea Ministerului Apărării Naționale și ale filialelor acestora, din cadrul industriei de apărare sau în legătură cu aceasta.  
(la 16-05-2019, Litera b) din Alineatul (2), Articolul 30 , Sectiunea a 3-a , Capitolul II a fost modificată de Punctul 23, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 31  
  
Ofițerii, maiștrii militari și subofițerii în rezervă, pe timpul cât sunt concentrați sau mobilizați în unități militare, pot rămâne membri ai partidelor, formațiunilor sau organizațiilor politice, precum și ai sindicatelor din care fac parte, dar le este interzisă desfășurarea oricăror activități cu caracter politic sau sindical, în unități militare.  
  
Secţiunea a 4-a  
  
Disciplina militară  
(la 16-05-2019, Titlul Sectiunii a 4-a din Capitolul II a fost modificat de Punctul 24, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 32  
(1) Disciplina militară constituie unul dintre factorii determinanți ai capacității operaționale a forțelor armate și se bazează atât pe acceptarea conștientă a normelor de comportament stabilite, cât și pe acordarea recompenselor și aplicarea sancțiunilor disciplinare.(2) Disciplina militară asigură respectarea de către militari a normelor legale, a ordinelor comandanților/șefilor date cu respectarea normelor de drept, regulilor de angajare ori obiceiurilor războiului, pentru menținerea capacității operaționale a unității, îndeplinirea misiunilor specifice și buna desfășurare a activităților din armată.(3) Comandantul/Șeful dispune de prerogativă disciplinară, având competența de a acorda recompense și de a aplica sancțiuni disciplinare cadrelor militare, potrivit prezentei legi.  
(la 16-05-2019, Articolul 32 din Sectiunea a 4-a , Capitolul II a fost modificat de Punctul 25, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 33  
  
Cadrelor militare li se pot acorda următoarele recompense:  
a) înaintarea în gradul următor, în mod excepțional, în condițiile prevăzute la art. 64;  
b) înaintarea în gradul următor, înainte de termen, în condițiile prevăzute la art. 63;  
c) conferirea de decorații și titluri de onoare;  
d) conferirea de medalii, ordine și semne onorifice;  
e) alte recompense morale, financiare sau materiale, în condiții stabilite prin ordin al conducătorului instituției militare; recompensele financiare se acordă în condițiile prevăzute de lege pentru premierea personalului plătit din fonduri publice.  
(la 16-05-2019, Articolul 33 din Sectiunea a 4-a , Capitolul II a fost modificat de Punctul 25, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 34  
(1) Încălcarea de către cadrele militare, cu vinovăție, a îndatoririlor de serviciu angajează răspunderea acestora disciplinară, materială, civilă sau penală, după caz.(2) Cadrele militare răspund individual pentru faptele și actele proprii sancționate de lege, săvârșite atât în exercitarea atribuțiilor de serviciu ori în legătură cu acesta, cât și în afara serviciului.(3) Sunt absolvite de orice răspundere cadrele militare care prin exercitarea, în limitele legii, a atribuțiilor de serviciu au cauzat vătămări unor persoane ori au adus prejudicii patrimoniului acestora.  
(la 16-05-2019, Articolul 34 din Sectiunea a 4-a , Capitolul II a fost modificat de Punctul 25, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 34^1  
  
Constituie abateri disciplinare faptele săvârșite cu vinovăție de către cadrele militare prin care au încălcat normele legale, regulamentele militare, ordinele și dispozițiile legale ale comandanților/șefilor ierarhici, dacă acestea nu au fost săvârșite în astfel de condiții încât să fie considerate infracțiuni, potrivit legii penale.  
(la 16-05-2019, Sectiunea a 4-a din Capitolul II a fost completată de Punctul 26, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35  
(1) Cadrelor militare li se pot aplica următoarele sancțiuni disciplinare:  
a) avertisment;  
b) mustrare scrisă;  
c) diminuarea soldei de funcție cu un procent de până la 10% pe o perioadă de maximum 3 luni;  
d) diminuarea soldei de comandă cu un procent de 5-10% pe o perioadă de maximum 3 luni;  
e) amânarea înaintării în gradul următor pe timp de un an sau 2 ani;  
f) retrogradarea în funcție până la cel mult nivelul gradului deținut;  
g) trecerea în rezervă.(2) Pentru aceeași abatere se poate aplica doar o singură sancțiune disciplinară.(3) Sancțiunile disciplinare se aplică în termen de cel mult 6 luni de la data constatării, dar nu mai târziu de 2 ani de la data săvârșirii faptei; termenul de 6 luni este termen de prescripție, iar cel de 2 ani este termen de decădere.(4) Termenul de 6 luni prevăzut la alin. 3 se suspendă, de drept, pe perioada și în situațiile următoare:  
a) de la data sesizării, în condițiile legii, a organelor de urmărire penală și până la data soluționării definitive a cauzei, dacă pentru fapta care constituie abatere disciplinară s-a dispus sesizarea organelor de urmărire penală;  
b) de la data suspendării raporturilor de serviciu și până la data reluării activității;  
c) pe durata concediilor, permisiilor, învoirilor, misiunilor, stării de captivitate ori în alte situații de absență motivată, în condițiile legii.(5) Prin excepție de la prevederile alin. 3, sancțiunile disciplinare se pot aplica după expirarea termenului de 2 ani de la data săvârșirii faptei, doar în situația în care organele de urmărire penală sesizate decid că fapta săvârșită nu constituie infracțiune și comunică decizia după expirarea acestui termen.(6) În situația prevăzută la alin. 5, sancțiunea se aplică în termen de cel mult 6 luni de la data comunicării deciziei organului de urmărire penală, care este termen de decădere.  
(la 16-05-2019, Articolul 35 din Sectiunea a 4-a , Capitolul II a fost modificat de Punctul 27, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Reproducem mai jos prevederile art. V din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020:  
Articolul V  
Pentru cercetarea și sancționarea abaterilor disciplinare săvârșite de personalul militar în activitate și polițiști pe durata stării de urgență instituite prin Decretul nr. 195/2020 privind instituirea stării de urgență pe teritoriul României, anterior intrării în vigoare a prezentei ordonanțe de urgență, se aplică prevederile legale în vigoare la data săvârșirii acestora.  
  
Articolul 35^1  
(1) Sancțiunile disciplinare prevăzute la art. 35 alin. 1 lit. a)-d) se aplică de către:  
a) comandanții/șefii unităților militare în care sunt încadrate cadrele militare care au săvârșit abaterile disciplinare;  
b) comandanții/șefii unităților militare în care sunt detașate cadrele militare care au săvârșit abaterile disciplinare;  
c) comandanții/șefii ierarhici ai celor prevăzuți la lit. a) și b).(2) Sancțiunile disciplinare prevăzute la art. 35 alin. 1 lit. e) și f) se aplică de către comandanții/șefii care au competențe de numire în funcții.(3) Sancțiunea disciplinară prevăzută la art. 35 alin. 1 lit. g) se aplică de către conducătorul instituției militare.(4) Pe timpul stării de urgență, de asediu, de mobilizare și pe timp de război, sancțiunile disciplinare pentru cadrele militare în activitate se aplică astfel:  
a) avertismentul sau mustrarea scrisă - de către comandanții/șefii nemijlociți și superiorii acestora;  
b) diminuarea soldei de funcție sau de comandă - de către comandanții de brigăzi/similare și superiorii acestora;  
c) amânarea înaintării în gradul următor - comandanții de divizii/similare, comandantul Comandamentului forțelor pentru operații speciale și comandantul Comandamentului apărării cibernetice și superiorii acestora;  
d) retrogradarea în funcție - șefii categoriilor de forțe, comandantul Comandamentului logistic întrunit, comandantul Comandamentului comunicațiilor și informaticii.  
(la 31-03-2020, Articolul 35^1 din Sectiunea a 4-a , Capitolul II a fost completat de Punctul 3, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )(5) Șefii structurilor centrale aplică sancțiunile prevăzute la alin. 4 pentru întregul personal militar din subordine.  
(la 31-03-2020, Articolul 35^1 din Sectiunea a 4-a , Capitolul II a fost completat de Punctul 3, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )(6) Dispozițiile alin. 4 și 5 se aplică în mod corespunzător Serviciului de Informații Externe, Serviciului Român de Informații, Serviciului de Protecție și Pază și Serviciului de Telecomunicații Speciale, funcțiile similare celor prevăzute la alin. 4 fiind echivalate prin ordin al conducătorului instituției.  
(la 31-03-2020, Articolul 35^1 din Sectiunea a 4-a , Capitolul II a fost completat de Punctul 3, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^2  
(1) Comandantul/Șeful aplică sancțiuni disciplinare cadrelor militare din subordinea sa ori de câte ori constată sau este sesizat că acestea au săvârșit o abatere disciplinară, în mod direct sau, după caz, pe baza rezultatului cercetării disciplinare prealabile ori a hotărârii consiliului de onoare.(2) În cazul în care comandantul/șeful este sesizat cu privire la comiterea unei fapte care poate constitui abatere disciplinară, persoana care sesizează are obligația de a susține reclamația cu date și indicii de natură obiectivă referitoare la fapta săvârșită.(3) La individualizarea sancțiunii disciplinare se ține seama de gravitatea faptei, care se evaluează după următoarele criterii:  
a) împrejurările în care a fost săvârșită fapta;  
b) gradul de vinovăție;  
c) dimensiunile disfuncțiilor create în activitatea instituției;  
d) gradul de afectare a ordinii și disciplinei militare;  
e) natura și gravitatea consecințelor faptei;  
f) motivul săvârșirii faptei și scopul urmărit;  
g) existența, în antecedentele disciplinare ale militarului, a altor sancțiuni disciplinare care nu au fost radiate.(4) La stabilirea sancțiunii disciplinare pentru abaterile disciplinare săvârșite pe timpul stării de urgență, de asediu, de mobilizare și pe timp de război, comandantul/șeful cu competențe de aplicare a acesteia are în vedere gravitatea faptei care constituie abatere disciplinară și efectele produse de aceasta, prin raportare la împrejurarea în care aceasta a fost săvârșită.  
(la 31-03-2020, Articolul 35^2 din Sectiunea a 4-a , Capitolul II a fost completat de Punctul 4, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^3  
(1) Sancțiunile disciplinare prevăzute la art. 35 alin. 1 lit. a) și b) se aplică direct de către comandanții/șefii care au competențe în acest sens.(2) Sancțiunile disciplinare prevăzute la art. 35 alin. 1 lit. c)-g) se aplică după efectuarea cercetării disciplinare prealabile.(3) Sancțiunile disciplinare prevăzute la art. 35 alin. 1 lit. e)-g) se aplică numai în baza hotărârii consiliului de onoare.(4) Pe timpul stării de urgență, de asediu, de mobilizare și pe timp de război, prin excepție de la prevederile alin. 2 și 3, comandanții/șefii aplică sancțiunile disciplinare în mod direct sau pot dispune efectuarea unei cercetări disciplinare pentru fundamentarea deciziei.  
(la 31-03-2020, Articolul 35^3 din Sectiunea a 4-a , Capitolul II a fost completat de Punctul 5, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )(5) Pentru efectuarea cercetării disciplinare prevăzute la alin. 4, comandanții/șefii desemnează, în funcție de complexitatea faptelor, un ofițer sau o comisie, care întocmește și prezintă un raport, în termen de maximum 7 zile calendaristice de la data desemnării.  
(la 31-03-2020, Articolul 35^3 din Sectiunea a 4-a , Capitolul II a fost completat de Punctul 5, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^4  
(1) Prin procedură disciplinară, în sensul prezentei legi, se înțelege cercetarea disciplinară prealabilă și/sau activitatea consiliilor de onoare.(2) Cercetarea disciplinară și activitatea consiliilor de onoare au la bază următoarele principii:  
a) prezumția de nevinovăție, conform căreia se prezumă că orice cadru militar este considerat nevinovat pentru fapta sesizată ca abatere disciplinară, atât timp cât vinovăția sa nu a fost dovedită;  
b) garantarea dreptului la apărare, conform căruia se recunoaște dreptul cadrului militar de a fi audiat și de a propune dovezi în apărarea sa; în tot cursul procedurilor, cadrul militar are dreptul de a da explicații când socotește că este necesar, precum și de a fi asistat de un apărător ales, care trebuie să aibă studii juridice, cu respectarea normelor privind protecția informațiilor clasificate;  
c) celeritatea procedurilor, care presupune obligația de soluționare fără întârziere a cauzei;  
d) contradictorialitatea, care presupune asigurarea posibilității persoanelor aflate pe poziții divergente de a se exprima cu privire la orice act sau fapt care are legătură cu abaterea de la disciplina militară ce face obiectul sesizării;  
e) proporționalitatea, conform căreia trebuie respectat un raport corect între gravitatea abaterii de la disciplina militară, circumstanțele săvârșirii acesteia și sancțiunea disciplinară propusă a fi aplicată;  
f) legalitatea, conform căreia întreaga procedură se desfășoară potrivit normelor legale;  
g) unicitatea, conform căreia pentru o abatere de la disciplina militară nu se poate aplica decât o singură sancțiune disciplinară.(3) Procedura disciplinară nu este publică.(4) Comunicarea actelor în procedura disciplinară se poate efectua în oricare dintre modalitățile prevăzute de lege.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^5  
(1) Comandantul/Șeful unității militare unde își desfășoară activitatea cadrul militar care a săvârșit fapta dispune efectuarea cercetării disciplinare prealabile de către un ofițer sau o comisie, în funcție de complexitatea faptelor.(2) Cadrele militare desemnate conform alin. 1 nu se pot afla în una dintre următoarele situații:  
a) este persoana care a sesizat comiterea faptei sau parte vătămată prin comiterea faptei;  
b) este soț/soție, rudă sau afin până la gradul al patrulea inclusiv al/a cadrului militar ale cărui fapte sunt cercetate, ale persoanei care a sesizat comiterea faptei sau ale părții vătămate prin comiterea faptei;  
c) este subordonat nemijlocit sau direct față de oricare dintre persoanele prevăzute la lit. a) și b);  
d) are grad inferior cadrului militar ale cărui fapte sunt cercetate;  
e) se găsește în alte situații de conflict de interese prevăzute de lege.(3) În situația în care, la nivelul unității militare în care își desfășoară activitatea cadrul militar ale cărui fapte sunt cercetate, nu sunt identificate cadre militare care să corespundă criteriilor prevăzute la alin. 2, comandantul/șeful unității militare solicită sprijin eșalonului ierarhic superior.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^6  
  
Cadrului militar ale cărui fapte sunt cercetate i se aduce la cunoștință, de îndată, în scris, despre efectuarea cercetării disciplinare prealabile, despre obiectul acesteia, precum și despre drepturile și obligațiile pe care le are.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^7  
(1) Ofițerul sau comisia prevăzut/prevăzută la art. 35^5 alin. 1 întocmește un raport, pe care îl prezintă comandantului/șefului ierarhic care a dispus efectuarea cercetării, în termen de cel mult 20 de zile lucrătoare de la data desemnării.(2) Raportul prevăzut la alin. 1 conține concluziile cercetării și propuneri privind aplicarea/neaplicarea unei sancțiuni disciplinare cadrului militar a cărui fapte au fost cercetate sau trimiterea acestuia în fața consiliului de onoare, după caz.(3) Comandantul/Șeful ierarhic analizează raportul cercetării prealabile și poate adopta una dintre următoarele decizii:  
a) clasarea dosarului de cercetare prealabilă, în cazul inexistenței faptei, prescrierii faptei, constatării nevinovăției cadrului militar sau în cazul încetării raportului de serviciu al acestuia;  
b) aplicarea uneia dintre sancțiunile prevăzute de art. 35 alin. 1 lit. a)-d);  
c) trimiterea în fața consiliului de onoare, pe baza propunerilor cuprinse în raportul de cercetare, când gravitatea faptelor săvârșite impune aplicarea unei sancțiuni mai aspre.(4) În termen de 5 zile lucrătoare de la data primirii raportului, comandantul/șeful ierarhic aduce la cunoștința cadrului militar în cauză decizia prevăzută la alin. 3, în formă scrisă.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^8  
(1) Pentru apărarea onoarei cadrelor militare în activitate, precum și pentru cercetarea faptelor sesizate ca abateri disciplinare, în cadrul instituțiilor militare se constituie consilii de onoare.(2) Consiliul de onoare are în componență 3 sau 5 membri titulari, ofițeri în activitate, care se aleg pe o perioadă de 2 ani; ofițerul cu gradul și funcția cele mai mari este și președintele consiliului.(3) Pentru fiecare membru titular al consiliului de onoare se desemnează, în condițiile prevăzute la alin. 2, câte un membru supleant.(4) Nivelul structurilor la care se constituie consiliile de onoare, modul de constituire, procedurile de lucru ale acestora, precum și alte aspecte procedurale pentru aplicarea prevederilor prezentei secțiuni referitoare la procedura disciplinară se stabilesc prin ordin al ministrului apărării naționale, ministrului afacerilor interne, directorului Serviciului Român de Informații, directorului Serviciului de Telecomunicații Speciale, directorului Serviciului de Informații Externe, respectiv al directorului Serviciului de Protecție și Pază, după caz.  
(la 02-01-2020, Alineatul (4) din Articolul 35^8 din Sectiunea a 4-a , Capitolul II a fost modificat de Punctul 6, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^9  
(1) Hotărârea consiliului de onoare se adoptă cu majoritatea voturilor exprimate de membrii acestuia și se aduce la cunoștința cadrelor militare, pe bază de semnătură.(2) Consiliul de onoare poate adopta una dintre următoarele hotărâri:  
a) constatarea inexistenței faptei, a nevinovăției sau a prescrierii faptei;  
b) declararea vinovăției cadrului militar, cu propunerea aplicării uneia dintre sancțiunile prevăzute de art. 35 alin. 1.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^10  
(1) În situația aplicării sancțiunii disciplinare în baza unei hotărâri a consiliului de onoare, actul administrativ de sancționare se emite și se comunică cadrului militar în termen de 20 de zile lucrătoare de la data înregistrării hotărârii consiliului de onoare la unitatea/structura al cărei comandant/șef are competența de aplicare a sancțiunii disciplinare.(2) Actul administrativ de aplicare a sancțiunii disciplinare se emite, în formă scrisă, de comandantul/șeful care are competențe de aplicare a acesteia și se comunică în scris celui sancționat.(3) Sub sancțiunea nulității absolute, în actul administrativ de aplicare a sancțiunii disciplinare se înscriu în mod obligatoriu:  
a) descrierea faptei care constituie abatere disciplinară;  
b) precizarea prevederilor care au fost încălcate;  
c) motivele pentru care au fost înlăturate apărările formulate în timpul cercetării disciplinare prealabile, cu excepția aplicării sancțiunilor prevăzute la art. 35 alin. 1 lit. a) și b);  
d) temeiul de drept în baza căruia sancțiunea disciplinară se aplică;  
e) termenul în care sancțiunea disciplinară poate fi contestată;  
f) organul competent la care sancțiunea disciplinară poate fi contestată.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^11  
(1) Cadrele militare au dreptul să conteste aplicarea sancțiunilor prevăzute la art. 35 alin. 1 lit. a)-d) în termen de 5 zile lucrătoare de la comunicarea deciziei de sancționare, prin raport adresat în scris comandantului/șefului ierarhic superior celui care a emis decizia.(2) Comandantul/Șeful ierarhic prevăzut la alin. 1 se pronunță prin decizie motivată, în termen de 30 de zile lucrătoare de la data înregistrării contestației, pe baza unei cercetări efectuate în condițiile prevăzute la art. 35^5 - 35^7, astfel:  
a) menține decizia contestată, când constată că este temeinică și legală;  
b) anulează decizia contestată, când constată că aceasta a fost emisă fără temei legal sau asupra altei persoane;  
c) anulează decizia contestată și aplică o sancțiune mai ușoară, când constată că sancțiunea aplicată este prea aspră în raport cu gravitatea faptelor;  
d) Abrogată.  
(la 02-01-2020, Litera d) din Alineatul (2), Articolul 35^11 , Sectiunea a 4-a , Capitolul II a fost abrogată de Punctul 7, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
e) anulează decizia contestată și decide trimiterea în fața consiliului de onoare, pe baza propunerilor cuprinse în raportul de cercetare, când gravitatea faptelor săvârșite impune aplicarea unei sancțiuni mai aspre.(3) Decizia prevăzută la alin. 2 este definitivă, se comunică cadrelor militare contestatare în termen de 5 zile de la data pronunțării și poate fi atacată la instanța de contencios administrativ competentă, potrivit legii.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^12  
  
Cadrele militare au dreptul să conteste aplicarea sancțiunilor prevăzute la art. 35 alin. 1 lit. e)-g) în termen de 30 de zile de la comunicarea deciziei de sancționare, la instanța de contencios administrativ competentă, potrivit legii.  
(la 16-05-2019, Sectiunea a 4-a din Capitolul II a fost completată de Punctul 28, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 35^13  
  
Pentru abaterile disciplinare săvârșite pe timpul stării de urgență, de asediu, de mobilizare și pe timp de război, procedura disciplinară nu se suspendă, cu excepția situațiilor în care, potrivit legii, au fost sesizate organele de urmărire penală.  
(la 31-03-2020, Sectiunea a 4-a din Capitolul II a fost completată de Punctul 6, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
  
Articolul 35^14  
  
Actul administrativ prin care se aplică sancțiunea pentru abaterile disciplinare săvârșite pe timpul stării de urgență, de asediu, de mobilizare și pe timp de război produce efecte de la data comunicării acestuia și poate fi contestat direct la instanța de contencios administrativ, potrivit legii.  
(la 31-03-2020, Sectiunea a 4-a din Capitolul II a fost completată de Punctul 6, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
  
**Capitolul III Proveniența ofițerilor, maiștrilor militari și subofițerilor**  
  
Articolul 36  
(1) Ofițerii în activitate provin din:  
a) absolvenți cu diplomă de licență ai instituțiilor militare de învățământ pentru formarea ofițerilor, cu excepția celor prevăzuți la art. 37 lit. c);  
b) absolvenți ai anului IV din instituțiile militare de învățământ superior cu durata studiilor mai mare de 4 ani;  
c) absolvenți ai instituțiilor militare de învățământ din alte state, similare celor prevăzute la lit. a), trimiși la studii de către Ministerul Apărării Naționale;  
c^1) absolvenți cu diplomă de licență ai instituțiilor civile de învățământ superior sau absolvenți ai anului IV de studii din cadrul instituțiilor civile de învățământ superior cu durata studiilor mai mare de 4 ani, școlarizați pentru nevoi ale instituțiilor de apărare, ordine publică și siguranță națională, în condiții stabilite prin ordin al conducătorului instituției;  
(la 28-03-2024, Litera c^1) , Alineatul 1, Articolul 36 , Capitolul III a fost modificată de Punctul 1. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )  
d) ofițeri în rezervă și ofițeri rezerviști voluntari care au promovat testele de aptitudini și îndeplinesc celelalte condiții stabilite prin ordin al miniștrilor sau al șefilor instituțiilor componente ale sistemului apărării naționale, ordinii publice și securității naționale, în vederea chemării sau rechemării în activitate;  
(la 16-05-2019, Litera d) din Alineatul (1), Articolul 36 , Capitolul III a fost modificată de Punctul 30, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
e) maiștri militari, subofițeri, soldați și gradați profesioniști, în activitate, absolvenți cu diplomă de licență ai instituțiilor civile de învățământ superior, cu profil corespunzător specialităților militare, care au vârsta de cel mult 45 de ani, au promovat testele de aptitudini și îndeplinesc celelalte condiții stabilite prin ordin al miniștrilor sau șefilor instituțiilor componente ale sistemului apărării naționale, ordinii publice și securității naționale;  
(la 16-05-2019, Litera e) din Alineatul (1), Articolul 36 , Capitolul III a fost modificată de Punctul 30, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Decizie de respingere: HP nr. 9/2021, publicată în Monitorul Oficial nr. 474 din 6 mai 2021.  
Decizie de admitere: RIL nr. 16/2022, publicată în Monitorul Oficial nr. 1087 din 10 noiembrie 2022:  
Dispozițiile art. 52 alin. 4 din Legea nr. 80/1995 privind statutul cadrelor militare, cu modificările și completările ulterioare, introduse prin Legea nr. 101/2019, nu se aplică persoanelor prevăzute de art. 36 alin. 1 lit. e) și h) din Legea nr. 80/1995, care au trecut în corpul ofițerilor anterior intrării în vigoare a Legii nr. 101/2019.  
f) maiștri militari și subofițeri care, în timp de război, îndeplinesc cel puțin 3 luni, cu rezultate foarte bune și bune, funcții prevăzute a fi încadrate cu ofițeri în unitățile militare aflate în zona acțiunilor militare;  
g) persoane care au vârsta de cel mult 45 de ani, sunt absolvente cu diplomă de licență ale unei instituții de învățământ superior, cu profil corespunzător specialităților militare, au promovat testele de aptitudini și îndeplinesc celelalte condiții stabilite prin ordin al miniștrilor sau șefilor instituțiilor componente ale sistemului apărării naționale, ordinii publice și securității naționale;  
(la 16-05-2019, Litera g) din Alineatul (1), Articolul 36 , Capitolul III a fost modificată de Punctul 30, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
h) maiștri militari, subofițeri, soldați și gradați profesioniști în activitate, absolvenți cu diplomă de licență ai instituțiilor militare de învățământ superior;  
(la 16-05-2019, Litera h) din Alineatul (1), Articolul 36 , Capitolul III a fost modificată de Punctul 30, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Decizie de respingere: HP nr. 9/2021, publicată în Monitorul Oficial nr. 474 din 6 mai 2021.  
Decizie de admitere: RIL nr. 16/2022, publicată în Monitorul Oficial nr. 1087 din 10 noiembrie 2022:  
Dispozițiile art. 52 alin. 4 din Legea nr. 80/1995 privind statutul cadrelor militare, cu modificările și completările ulterioare, introduse prin Legea nr. 101/2019, nu se aplică persoanelor prevăzute de art. 36 alin. 1 lit. e) și h) din Legea nr. 80/1995, care au trecut în corpul ofițerilor anterior intrării în vigoare a Legii nr. 101/2019.  
i) urmași ai personalului Ministerului Apărării Naționale decedat în timpul și din cauza serviciului, ca urmare a unor acțiuni militare, accidente, catastrofe sau a unor acte de devotament excepțional ori a unor misiuni în cadrul forțelor internaționale destinate menținerii păcii ori constituite în scopuri umanitare, care au vârsta de cel mult 45 de ani, au absolvit cu diplomă de licență o instituție de învățământ superior, cu profil corespunzător specialităților militare, au promovat testele de aptitudini și îndeplinesc celelalte condiții stabilite prin ordin al ministrului apărării naționale;  
(la 16-05-2019, Alineatul (1) din Articolul 36, Capitolul III a fost completat de Punctul 31, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
j) maiștri militari, subofițeri, soldați și gradați profesioniști, în activitate, răniți în timpul și din cauza acțiunilor militare desfășurate în afara teritoriului statului român, absolvenți cu diplomă de licență ai unei instituții de învățământ superior, cu profil corespunzător specialităților militare, au promovat testele de aptitudini și îndeplinesc celelalte condiții stabilite prin ordin al ministrului apărării naționale;  
(la 16-05-2019, Alineatul (1) din Articolul 36, Capitolul III a fost completat de Punctul 31, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
k) maiștri militari, subofițeri, soldați și gradați profesioniști, în rezervă sau cu statut de rezervist voluntar, care au vârsta de cel mult 45 de ani, care au absolvit cu diplomă de licență o instituție de învățământ superior, cu profil corespunzător specialităților militare, au promovat testele de aptitudini și îndeplinesc celelalte condiții stabilite prin ordin al ministrului apărării naționale.  
(la 16-05-2019, Alineatul (1) din Articolul 36, Capitolul III a fost completat de Punctul 31, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) În Ministerul Afacerilor Interne, Serviciul de Telecomunicații Speciale, Serviciul Român de Informații, Serviciul de Informații Externe și Serviciul de Protecție și Pază, pentru persoanele prevăzute la alin. 1 lit. e), g) și k) nu se aplică limita de vârstă de cel mult 45 de ani.  
(la 28-03-2024, Alineatul (2), Articolul 36 , Capitolul III a fost modificat de Punctul 2. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )(3) În Ministerul Apărării Naționale, persoanele prevăzute la alin. 1 lit. d) și j) pot fi chemate sau rechemate în activitate dacă au vârsta de cel mult 45 de ani.  
(la 16-05-2019, Articolul 36 din Capitolul 3 a fost completat de Punctul 33, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(4) În Ministerul Afacerilor Interne, ofițerii în activitate provin și din absolvenți ai programelor de studii universitare de master profesional organizate în scopul formării ofițerilor la instituțiile de formare profesională care pregătesc personal pentru nevoile instituției, destinate candidaților care dețin o licență în specializări universitare necesare structurilor instituției.  
(la 26-11-2022, Articolul 36 din Capitolul III a fost completat de Punctul 1, ARTICOLUL UNIC din LEGEA nr. 325 din 22 noiembrie 2022, publicată în MONITORUL OFICIAL nr. 1130 din 23 noiembrie 2022 )(5) Maiștrii militari și subofițerii din Ministerul Afacerilor Interne care au promovat concursul de admitere la programul de master profesional, prevăzut la alin. 4, destinat formării inițiale a ofițerilor, frecventează cursurile acestuia cu scoatere de la locul de muncă, situație în care li se acordă drepturile prevăzute la art. 57 alin. (1) și (3) din anexa nr. VI la Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare.  
(la 10-11-2023, Articolul 36, Capitolul III a fost completat de Punctul 1., ARTICOLUL UNIC din LEGEA nr. 322 din 6 noiembrie 2023, publicată în MONITORUL OFICIAL nr. 1013 din 7 noiembrie 2023 )  
(la 29-06-2005, Articolul 36 [inițial cu alin. 1], Capitolul III a fost modificat de Punctul 1, Articolul I din ORDONANȚA DE URGENȚĂ nr. 60 din 23 iunie 2005, publicată în MONITORUL OFICIAL nr. 555 din 29 iunie 2005. )  
  
Articolul 37  
  
Ofițerii în rezervă provin din:  
a) ofițeri trecuți din activitate în rezervă;  
b) absolvenți cu diplomă de licență ai instituțiilor civile de învățământ superior care au îndeplinit serviciul militar cu termen redus, în raport cu nevoile forțelor armate și cu rezultatele obținute la examenul-concurs susținut la terminarea pregătirii militare;  
c) absolvenți ai instituțiilor militare de învățământ pentru formarea ofițerilor, școlarizați la solicitarea aviației și marinei civile sau a altor beneficiari;  
d) maiștri militari și subofițeri în rezervă, care, în timp de război, îndeplinesc cel puțin 3 luni, cu rezultate foarte bune și bune, funcții prevăzute a fi încadrate cu ofițeri în unitățile militare aflate în zona acțiunilor militare;  
e) absolvenți cu diplomă de licență ai instituțiilor civile de învățământ superior sau, la nevoie, ai liceelor, cu diplomă de bacalaureat ori ai școlilor echivalente, cu diplomă, cu profil corespunzător specialităților militare deficitare în Ministerul Apărării Naționale, care au vârsta de cel mult 45 de ani;  
(la 16-05-2019, Litera e) din Articolul 37 , Capitolul III a fost modificată de Punctul 34, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
f) studenți ai instituțiilor militare de învățământ pentru formarea ofițerilor care au promovat penultimul an de studii, în situația în care nu mai pot continua pregătirea, dar sunt apți pentru serviciul militar. Nu se acordă grad de ofițer studenților exmatriculați.  
  
Articolul 38  
(1) Maiștrii militari în activitate provin din:  
a) absolvenți cu diplomă ai instituțiilor de învățământ pentru formarea maiștrilor militari, cu excepția celor prevăzuți la art. 39 lit. b);  
b) subofițeri în activitate care au un stagiu neîntrerupt de cel puțin un an, în funcții de exploatare, întreținere și reparare a tehnicii militare, au promovat examenul de trecere în corpul maiștrilor militari și îndeplinesc celelalte condiții stabilite prin dispoziție a șefului Statului Major al Apărării;  
(la 16-05-2019, Litera b) din Alineatul (1), Articolul 38 , Capitolul III a fost modificată de Punctul 35, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
c) maiștri militari în rezervă și maiștri militari rezerviști voluntari, care au promovat testele de aptitudini și îndeplinesc celelalte condiții stabilite prin ordin al ministrului apărării naționale, în vederea chemării sau rechemării în activitate;  
(la 16-05-2019, Litera c) din Alineatul (1), Articolul 38 , Capitolul III a fost modificată de Punctul 35, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
d) soldați și gradați profesioniști în activitate, absolvenți ai instituțiilor sau unităților militare de învățământ pentru formarea maiștrilor militari;  
(la 16-05-2019, Alineatul (1) din Articolul 38, Capitolul III a fost completat de Punctul 36, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
e) soldați și gradați profesioniști în activitate, absolvenți ai studiilor postliceale corespunzătoare specialităților militare și ai cursului de formare a maiștrilor militari în activitate, în condițiile stabilite prin ordin al ministrului apărării naționale;  
(la 16-05-2019, Alineatul (1) din Articolul 38, Capitolul III a fost completat de Punctul 36, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
f) urmași ai personalului Ministerului Apărării Naționale decedat în timpul și din cauza serviciului, ca urmare a unor acțiuni militare, accidente, catastrofe sau a unor acte de devotament excepțional ori a unor misiuni în cadrul forțelor internaționale destinate menținerii păcii ori constituite în scopuri umanitare, care au vârsta de cel mult 45 de ani, absolvenți ai studiilor postliceale corespunzătoare specialităților militare, care au promovat testele de aptitudini și îndeplinesc celelalte condiții stabilite prin ordin al ministrului apărării naționale;  
(la 16-05-2019, Alineatul (1) din Articolul 38, Capitolul III a fost completat de Punctul 36, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
g) subofițeri, soldați și gradați profesioniști, în activitate, răniți în timpul și din cauza acțiunilor militare desfășurate în afara teritoriului statului român, absolvenți ai studiilor postliceale corespunzătoare specialităților militare, care au promovat testele de aptitudini și îndeplinesc celelalte condiții stabilite prin ordin al ministrului apărării naționale;  
(la 16-05-2019, Alineatul (1) din Articolul 38, Capitolul III a fost completat de Punctul 36, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
h) soldați și gradați profesioniști, în activitate, cu o vechime de cel puțin 15 ani în această calitate, absolvenți ai studiilor postliceale corespunzătoare specialităților militare, care au promovat testele de aptitudini și îndeplinesc celelalte condiții stabilite prin ordin al ministrului apărării naționale.  
(la 16-05-2019, Alineatul (1) din Articolul 38, Capitolul III a fost completat de Punctul 36, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) În Ministerul Apărării Naționale, persoanele prevăzute la alin. 1 lit. b), c), e), g) și h) pot fi chemate sau rechemate în activitate dacă au vârsta de cel mult 45 de ani.  
(la 16-05-2019, Articolul 38 din Capitolul III a fost completat de Punctul 37, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(3) În Serviciul Român de Informații și Serviciul de Telecomunicații Speciale nu se aplică limita de vârstă prevăzută la alin. 1 lit. f).  
(la 02-01-2020, Articolul 38 din Capitolul III a fost completat de Punctul 9, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 39  
  
Maiștri militari în rezervă provin din:  
a) maiștri militari trecuți din activitate în rezervă;  
b) absolvenți cu diplomă ai instituțiilor militare de învățământ pentru formarea maiștrilor militari, școlarizați la solicitarea aviației și marinei civile sau a altor beneficiari;  
c) persoane în vârstă de cel mult 45 de ani, care au o pregătire tehnica de nivel liceal sau postliceal în specialități militare deficitare;  
d) subofițeri în rezervă care au absolvit școli de maiștri în specialități necesare forțelor armate.  
  
Articolul 40  
(1) Subofițerii în activitate provin din:  
a) absolvenți cu diplomă ai instituțiilor militare de învățământ pentru formarea subofițerilor;  
a^1) absolvenți ai învățământului superior medical la programele de licență «Asistent medical generalist» cu diplomă de licență sau ai școlilor sanitare postliceale cu diplomă de bacalaureat și certificat de calificare profesională, organizate în cadrul instituțiilor civile de învățământ, școlarizați pentru nevoi ale Ministerului Apărării Naționale, în condiții stabilite prin ordin al ministrului apărării naționale;  
(la 28-03-2024, Alineatul (1), Articolul 40 , Capitolul III a fost completat de Punctul 3. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )  
b) soldați și gradați profesioniști în activitate care au promovat testele de aptitudini și concursul sau examenul susținut în acest scop și îndeplinesc condițiile stabilite prin ordin al ministrului apărării naționale;  
(la 16-05-2019, Litera b) din Alineatul (1), Articolul 40 , Capitolul III a fost modificată de Punctul 38, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
c) subofițeri în rezervă și subofițeri rezerviști voluntari care au promovat testele de aptitudini și îndeplinesc celelalte condiții stabilite prin ordin al ministrului apărării naționale, în vederea chemării sau rechemării în activitate;  
(la 16-05-2019, Litera c) din Alineatul (1), Articolul 40 , Capitolul III a fost modificată de Punctul 38, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
d) gradați care, în timp de război, îndeplinesc cu rezultate bune, cel puțin 3 luni, funcții prevăzute a fi încadrate cu subofițeri în unitățile militare aflate în zona acțiunilor militare;  
e) soldați și gradați profesioniști în activitate, în rezervă sau cu statut de rezervist voluntar, absolvenți ai studiilor liceale cu diplomă de bacalaureat sau postliceale ori superioare, corespunzătoare specialităților militare, și ai cursului de formare a subofițerilor, în condițiile stabilite prin ordin al ministrului apărării naționale;  
(la 28-03-2024, Litera e) , Alineatul (1), Articolul 40 , Capitolul III a fost modificată de Punctul 4. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )  
f) soldați și gradați profesioniști în activitate, absolvenți ai programelor de studii postliceale pentru formarea subofițerilor în activitate;  
(la 16-05-2019, Litera f) din Alineatul (1), Articolul 40 , Capitolul III a fost modificată de Punctul 38, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
g) persoane care au vârsta de cel mult 45 de ani, au promovat testele de aptitudini și îndeplinesc celelalte condiții stabilite prin ordin al miniștrilor sau șefilor instituțiilor componente ale sistemului apărării naționale, ordinii publice și securității naționale și care au pregătire de nivel liceal, postliceal sau superior.  
(la 16-05-2019, Litera g) din Alineatul (1), Articolul 40 , Capitolul III a fost modificată de Punctul 38, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) În Ministerul Apărării Naționale, persoanele prevăzute la alin. 1 lit. b), c) și e) pot fi chemate sau rechemate în activitate dacă au vârsta de cel mult 45 de ani.  
(la 16-05-2019, Articolul 40 din Capitolul III a fost completat de Punctul 39, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(3) În Ministerul Afacerilor Interne, Serviciul Român de Informații, Serviciul de Telecomunicații Speciale, Serviciul de Informații Externe și Serviciul de Protecție și Pază nu se aplică limita de vârstă prevăzută la alin. 1 lit. g).  
(la 28-03-2024, Alineatul 3 , Articolul 40 , Capitolul III a fost modificat de Punctul 5. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )  
(la 29-06-2005, Art. 40 a fost modificat de pct. 2 al art. I din ORDONANȚA DE URGENȚĂ nr. 60 din 23 iunie 2005, publicată în MONITORUL OFICIAL nr. 555 din 29 iunie 2005. )  
  
Articolul 41  
  
Subofițerii în rezervă provin din:  
a) absolvenți ai instituțiilor militare de învățământ pentru formarea subofițerilor în rezervă;  
b) subofițeri trecuți din activitate în rezervă;  
c) absolvenți ai instituțiilor civile de învățământ superior care au îndeplinit serviciul militar cu termen redus, în raport cu nevoile forțelor armate și cu rezultatele obținute la examenul-concurs susținut la terminarea pregătirii militare;  
d) studenți ai instituțiilor militare de învățământ pentru formarea ofițerilor care au promovat cel puțin anul I de studii, în situația în care nu mai pot continua pregătirea, dar sunt apți pentru serviciul militar. Nu se acordă gradul de subofițer studenților exmatriculați;  
e) gradați în rezervă care, în urma unei concentrări de instrucție, au fost calificați în specialități militare necesare forțelor armate, pentru funcții de subofițeri;  
f) sergenți\*) în rezervă care, în ultimele 6 luni ale serviciului militar în termen, au îndeplinit cu rezultate bune și foarte bune funcții prevăzute a fi încadrate cu ofițeri sau subofițeri;  
g) gradați care, în timp de război, îndeplinesc cel puțin 3 luni, cu rezultate bune și foarte bune, funcții prevăzute a fi încadrate cu ofițeri sau subofițeri, în unitățile militare aflate în zona acțiunilor militare;  
h) absolvenți ai liceelor, școlilor profesionale ori ai unei școli echivalente, în raport cu nevoile forțelor armate și care au absolvit o formă de pregătire militară organizată de Ministerul Apărării Naționale.  
(la 16-05-2019, Litera h) din Articolul 41 , Capitolul III a fost modificată de Punctul 40, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 41^1  
(1) Persoanele care urmează să devină cadre militare în condițiile art. 36 alin. 1 lit. a)-c^1) și h), ale art. 38 alin. 1 lit. a) și d) și ale art. 40 alin. 1 lit. a) și a^1), la admiterea într-o instituție de învățământ pentru formarea ofițerilor, a maiștrilor militari sau a subofițerilor în activitate, încheie cu Ministerul Apărării Naționale contracte cu durata de 8 ani de la numirea lor în prima funcție, potrivit normelor stabilite prin ordin al ministrului apărării naționale.  
(la 28-03-2024, Alineatul 1 , Articolul 41^1 , Capitolul III a fost modificat de Punctul 6. , ARTICOLUL UNIC din ORDONANȚA DE URGENȚĂ nr. 28 din 28 martie 2024, publicată în MONITORUL OFICIAL nr. 268 din 28 martie 2024 )(2) În condițiile prevăzute la art. 36 alin. 1 lit. d)-g) și i), la art. 38 lit. b)-c) și e) și la art. 40 alin. 1 lit. b)-g), persoanele în cauză încheie cu Ministerul Apărării Naționale contracte cu durata de 4 ani, potrivit normelor stabilite prin ordin al ministrului apărării naționale.(3) Durata contractelor încheiate în condițiile alin. 1, 2 și 14 se prelungește de drept, prin acte adiționale, cu o durată cuprinsă între 4 și 8 ani, stabilită prin ordin al ministrului apărării naționale, în situația în care cadrele militare în activitate sunt trimise cu acordul lor și admise la studii universitare de licență, master, doctorat sau la studii postliceale, finanțate de la bugetul de stat și organizate în instituții de învățământ din țară și străinătate, la forma de învățământ cu frecvență.(4) După expirare, contractele pot fi reînnoite, în funcție de opțiunea părților, pe perioade succesive cu durata de până la 4 ani, potrivit normelor aprobate prin ordin al ministrului apărării naționale.(5) Contractele încheiate în condițiile alin. 4 încetează de drept în situațiile prevăzute la alin. 3, la data înmatriculării în instituția de învățământ.(6) Începând cu data prevăzută la alin. 5, cadrele militare în cauză încheie noi contracte cu o durată cuprinsă între 4 și 8 ani, care se stabilește prin ordin al ministrului apărării naționale.(7) Dispozițiile alin. 3, alin. 5 și 6 se aplică în mod corespunzător în situația prevăzută la art. 36 alin. 1 lit. h).(8) Cadrele militare care au o vechime ca ofițer, maistru militar sau subofițer în activitate de cel puțin 15 ani pot încheia cu Ministerul Apărării Naționale contracte până la împlinirea limitei de vârstă în grad.(9) Cu 6 luni înainte de expirarea contractului, părțile sunt obligate să se încunoștințeze reciproc asupra intenției de reînnoire a acestuia.(10) În situația în care înainte de expirarea duratei stabilite, cadrele militare reziliază contractul potrivit art. 85 alin. 1 lit. h), acestea sunt obligate să anunțe Ministerul Apărării Naționale cu cel puțin 30 de zile înainte, iar în cazul în care se află pe perioada contractului prevăzut la alin. 1, 2 și 14 sau, după caz, alin. 3, alin. 6 și 7, cadrele militare sunt obligate și să restituie cheltuielile de întreținere și de instruire pe timpul școlarizării, proporțional cu perioada de contract rămasă neexecutată.(11) Aceeași obligație de restituire a cheltuielilor de întreținere și de instruire pe timpul școlarizării revine cadrelor militare, dacă sunt trecute în rezervă de către Ministerul Apărării Naționale, potrivit art. 85 alin. 1 lit. i)-n), art. 87 și 88, înainte de expirarea contractelor prevăzute la alin. 1, 2 și 14 sau, după caz, alin. 3, alin. 6 și 7, proporțional cu perioada de contract rămasă neexecutată.(12) În situația în care Ministerul Apărării Naționale trece în rezervă cadrele militare înainte de expirarea contractelor, potrivit art. 85 alin. 1 lit. e), sau la expirarea contractelor, potrivit art. 85 alin. 1 lit. e^1), din inițiativa Ministerului Apărării Naționale, acestea beneficiază de măsuri de protecție socială conform prevederilor legale.(13) Contractele pot fi reziliate prin acordul ambelor părți în situația în care trecerea în rezervă a cadrelor militare se face potrivit art. 85 alin. 1 lit. f) și g). În aceste cazuri părțile nu au obligații una față de cealaltă.(14) Prin excepție de la prevederile alin. 1, personalul navigant de aviație încheie cu Ministerul Apărării Naționale contracte cu durata de 12 ani de la numirea lor în prima funcție.(15) Durata contractelor prevăzute la alin. 1 pentru ofițerii medici, medici dentiști și farmaciști se prelungește cu un număr de ani egal cu durata corespunzătoare pregătirii în rezidențiat.(16) Normele de restituire a cheltuielilor de întreținere și de instruire pe timpul școlarizării prevăzute la alin. 10 și 11 se aprobă prin ordin al ministrului apărării naționale.  
(la 16-05-2019, Articolul 41^1 din Capitolul III a fost modificat de Punctul 41, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 41^2  
  
Persoanele care urmează să devină cadre militare în Serviciul de Telecomunicații Speciale în condițiile art. 36 alin. 1 lit. a)-c^1) și h), ale art. 38 alin. 1 lit. a) și d) și ale art. 40 alin. 1 lit. a), la admiterea într-o instituție de învățământ, încheie cu Serviciul de Telecomunicații Speciale contracte cu durata de 10 ani, în cazul ofițerilor, și, respectiv, 8 ani în cazul maiștrilor militari și subofițerilor, de la prima numire în funcție.  
(la 02-01-2020, Articolul 41^2 din Capitolul III a fost modificat de Punctul 12, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 42  
  
Cadrele militare în retragere provin din:  
a) ofițeri în activitate sau în rezervă, precum și maiștri militari și subofițeri în rezervă, care au depășit limita de vârstă în grad pentru clasa a III-a în rezervă prevăzută la art. 86 alin. 4;  
(la 29-04-2011, Litera a) din Articolul 42 din Capitolul III a fost modificată de Punctul 11, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
b) ofițeri, maiștri militari și subofițeri în activitate sau în rezervă, clasați de către comisiile de expertiza medico-militară "inapt pentru serviciul militar, cu scoatere din evidență".  
  
Articolul 43  
(1) Trecerea cadrelor militare din activitate în rezervă sau direct în retragere, precum și chemarea din rezervă în activitate se fac după cum urmează:  
a) generalii și amiralii, prin decret al Președintelui României, la propunerea ministrului apărării naționale;  
b) ceilalți ofițeri, prin ordin al ministrului apărării naționale;  
c) maiștrii militari și subofițerii, prin ordin al comandanților stabiliți de ministrul apărării naționale.(1^1) În Ministerul Afacerilor Interne, trecerea cadrelor militare în rezervă sau direct în retragere, precum și chemarea din rezervă în activitate a cadrelor militare prevăzute la alin. 1 lit. b) și c) se face în mod corespunzător de către persoanele care, potrivit art. 45 alin. 2, au competența de acordare a gradelor militare.  
(la 16-05-2019, Articolul 43 din Capitolul III a fost completat de Punctul 43, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Nu pot fi chemate în activitate cadrele militare cărora li s-au acordat grade în rezervă în baza art. 37 lit. e) și nu au absolvit o instituție civilă de învățământ superior, precum și în baza art. 39 lit. c).(3) Subofițerii cărora li s-a acordat grad în rezervă în baza art. 41 lit. e), f) și h) pot fi chemați în activitate, în condițiile stabilite prin ordin al ministrului apărării naționale, dacă nu au împlinit vârsta de 45 de ani.  
  
Articolul 44  
  
Scoaterea din evidența militară a ofițerilor, maiștrilor militari și subofițerilor în rezervă și trecerea lor în retragere se fac după cum urmează:  
a) generalii și amiralii, prin ordin al șefului Statului Major General;  
b) ceilalți ofițeri, prin ordin al comandanților stabiliți de șeful Statului Major General;  
c) maiștrii militari și subofițerii, prin ordin al comandanților centrelor militare județene, municipale sau de sector.  
  
**Capitolul IV Acordarea gradelor și înaintarea cadrelor militare în gradele următoare**  
  
Articolul 45  
(1) Acordarea gradelor și înaintarea în gradele următoare se fac după cum urmează:  
a) gradele de general și amiral în activitate și în rezervă, în timp de pace și în timp de război, prin decret al Președintelui României, la propunerea ministrului apărării naționale, după consultarea colegiului ministerului;  
b) gradele de ofițeri în activitate, cu excepția celor prevăzute la lit. a), în timp de pace, prin ordin al ministrului apărării naționale;  
c) gradele de ofițeri în rezervă, cu excepția celor prevăzute la lit. a), în timp de pace, prin ordin al șefului Statului Major General;  
d) în timp de război, acordarea gradului de sublocotenent și înaintarea în gradele de locotenent și căpitan în activitate sau în rezervă se fac de către comandanții stabiliți de șeful Marelui Cartier General, iar în cele de ofițeri cu grade superioare, de șeful Marelui Cartier General;  
e) gradele de maiștri militari și subofițeri în activitate, în timp de pace și în timp de război, prin ordin al ministrului apărării naționale sau al comandanților stabiliți de acesta;  
f) gradele de maiștri militari și subofițeri în rezervă, în timp de pace și în timp de război, prin ordin al comandanților stabiliți de ministrul apărării naționale.(2) În Ministerul Afacerilor Interne, acordarea gradelor prevăzute la alin. 1 lit. b)-f) și înaintarea în gradele următoare se face de către:  
a) ministrul afacerilor interne, pentru conducătorii unităților Ministerului Afacerilor Interne pe care le coordonează direct și adjuncții acestora, pentru cadrele militare din unitățile aparatului central și unitățile subordonate Ministerului Afacerilor Interne ai căror conducători nu au calitatea de ordonatori de credite, la propunerea șefului unității, precum și pentru conducătorii unităților subordonate Ministerului Afacerilor Interne și adjuncții/locțiitorii acestora, la propunerea secretarului de stat/secretarului general care coordonează activitatea structurii în care sunt încadrate cadrele militare;  
b) inspectorii generali/similari pentru cadrele militare din inspectoratul general/similar și unitățile din subordinea inspectoratului general/similar ai căror conducători nu au calitatea de ordonatori de credite, precum și pentru conducătorii unităților subordonate inspectoratului general/similar și adjuncții/locțiitorii acestora;  
c) șefii unităților Ministerului Afacerilor Interne care au calitatea de ordonatori de credite, pentru cadrele militare din subordine, altele decât cele prevăzute la lit. a) și b).  
(la 16-05-2019, Articolul 45 din Capitolul IV a fost completat de Punctul 44, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 46  
(1) Acordarea gradelor de ofițeri, maiștri militari și subofițeri în activitate, precum și înaintarea în gradele următoare a acestora se fac, de regulă, o dată pe an, la data stabilită prin ordin al ministrului apărării naționale.(2) Acordarea gradelor celor prevăzuți la art. 36 alin. 1 lit. c)-g) și i)-k), art. 38 alin. 1 lit. b), c) și e)-h) și art. 40 alin. 1 lit. b)-e) și g) se poate face în tot cursul anului.  
(la 02-01-2020, Alineatul (2) din Articolul 46, Capitolul IV a fost modificat de Punctul 13, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(3) Înaintarea ofițerilor, maiștrilor militari și subofițerilor în activitate în gradele următoare, în condițiile prevăzute la art. 63, se face la datele stabilite prin ordin al ministrului apărării naționale, iar în cele prevăzute la art. 64, precum și la chemarea sau rechemarea în activitate a cadrelor militare în rezervă se poate face în tot cursul anului.  
  
Articolul 47  
(1) Gradele de ofițeri, maiștri militari și subofițeri în rezervă se acordă după cum urmează:  
a) o data pe an - celor prevăzuți la art. 37 lit. c) și e), art. 39 lit. b), c) și d) și art. 41 lit. e) și f);  
b) la data terminării pregătirii militare sau a trecerii în rezervă - celor prevăzuți la art. 37 lit. b) și f) și art. 41 lit. a), c) și d);  
c) în tot cursul anului - celor prevăzuți la art. 37 lit. d) și art. 41 lit. g) și h).(2) Înaintarea în gradele următoare a ofițerilor, maiștrilor militari și subofițerilor în rezervă se face, de regulă, o dată pe an, la data stabilită prin ordin al ministrului apărării naționale, iar în condițiile prevăzute la art. 64, în tot cursul anului.  
  
Articolul 48  
(1) Gradele de sublocotenent și aspirant se acordă celor prevăzuți la art. 36 alin. 1 lit. a)-c) și f) și art. 37 lit. b)-d) și f).(2) În Ministerul Apărării Naționale, celor prevăzuți la art. 36 alin. 1 lit. c^1) și h) și la art. 37 lit. e) li se acordă gradele de sublocotenent sau aspirant, după caz.(3) În Ministerul Apărării Naționale, gradele se acordă celor prevăzuți la art. 36 alin. 1 lit. e), g) și i)-k) în raport cu nivelul structurii și specificul funcției vacante, precum și vechimea în specialitatea studiilor necesare ocupării acesteia, potrivit normelor stabilite prin ordin al ministrului apărării naționale.  
(la 16-05-2019, Articolul 48 din Capitolul IV a fost modificat de Punctul 46, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 49  
  
Abrogat.  
(la 16-05-2019, Articolul 49 din Capitolul IV a fost abrogat de Punctul 47, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 50  
(1) Gradul de maistru militar clasa a IV-a se acordă celor prevăzuți la art. 38 lit. a) și art. 39 lit. b).(2) La trecerea în corpul maiștrilor militari, celor prevăzuți la art. 38 lit. b) și art. 39 lit. d) li se acordă gradele de maistru militar, în raport cu gradele de subofițer pe care le au, astfel:  
a) gradul de maistru militar clasa a III-a, plutonierilor;  
b) gradul de maistru militar clasa a II-a, plutonierilor majori;  
c) gradul de maistru militar clasa I, plutonierilor adjutanți;  
d) gradul de maistru militar principal, plutonierilor adjutanți șefi.(3) Pentru a li se acordă gradele de maistru militar clasa I, respectiv maistru militar principal, subofițerii prevăzuți la alin. 2 lit. c) și d) trebuie să promoveze și examenul pentru maistru militar clasa I. Celor care nu promovează acest examen li se poate acorda gradul de maistru militar clasa a II-a sau pot rămâne cu gradul de subofițer avut.(4) Maiștrilor militari proveniți din corpul subofițerilor și cărora li s-au acordat grade în condițiile prevăzute la alin. 2, la înaintarea în gradul următor, li se ia în considerare stagiul avut în ultimul grad de subofițer.(5) În Ministerul Apărării Naționale, celor prevăzuți la art. 38 lit. a) și d)-h) și la art. 39 lit. b) și c) li se acordă gradul de maistru militar clasa a V-a.  
(la 16-05-2019, Alineatul (5) din Articolul 50 , Capitolul IV a fost modificat de Punctul 48, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 51  
(1) Gradul de sergent major se acordă celor prevăzuți la art. 40 alin. 1 lit. a), b) și d) și art. 41 lit. a), c), d) și f).(2) În Ministerul Apărării Naționale, celor prevăzuți la art. 40 alin. 1 lit. a), b) și d)-g) și la art. 41 lit. a) și c)-h) li se acordă gradul de sergent.  
(la 16-05-2019, Alineatul (2) din Articolul 51 , Capitolul IV a fost modificat de Punctul 49, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(3) În Ministerul Administrației și Internelor, persoanelor care devin cadre militare în condițiile art. 40 lit. b) li se acordă grade militare în funcție de pregătire, de vechimea în specialitate, de stagiile minime în grad și de vârsta acestora.  
(la 27-02-2006, Alineatul (3) din Articolul 51 , Capitolul IV a fost introdus de Punctul 2, ARTICOLUL UNIC din ORDONANȚA DE URGENȚĂ nr. 9 din 16 februarie 2006, publicată în MONITORUL OFICIAL nr. 184 din 27 februarie 2006. )  
  
Articolul 52  
(1) Persoanelor prevăzute la art. 36 alin. 1 lit. e), g) și h), art. 36 alin. 2, art. 37 lit. e), art. 39 lit. c), art. 40 alin. 1 lit. g) și la art. 41 lit. e), g) și h) li se acordă grade militare în funcție de pregătirea lor, vechimea în specialitatea dobândită pe timpul studiilor, raportată la stagiile minime în grad, precum și de vârsta acestora.  
(la 16-05-2019, Alineatul (1) din Articolul 52 , Capitolul IV a fost modificat de Punctul 50, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) În Ministerul Afacerilor Interne, persoanelor prevăzute la art. 36 alin. 1 lit. g) și alin. 4 li se acordă gradul de sublocotenent.  
(la 26-11-2022, Alineatul 2 din Articolul 52, Capitolul IV a fost modificat de Punctul 2, ARTICOLUL UNIC din LEGEA nr. 325 din 22 noiembrie 2022, publicată în MONITORUL OFICIAL nr. 1130 din 23 noiembrie 2022 )(3) Prin excepție de la prevederile alin. 2, persoanelor prevăzute la art. 36 alin. 1 lit. g) li se pot acorda gradele în funcție de vechimea în specialitate corespunzătoare studiilor absolvite, raportat la atribuțiile din fișa postului.  
(la 26-11-2022, Alineatul (3) din Articolul 52, Capitolul IV a fost modificat de Punctul 2, ARTICOLUL UNIC din LEGEA nr. 325 din 22 noiembrie 2022, publicată în MONITORUL OFICIAL nr. 1130 din 23 noiembrie 2022 )(4) În Ministerul Afacerilor Interne, persoanelor prevăzute la art. 36 alin. 1 lit. e) și h) li se acordă gradul în funcție de vechimea în structurile Ministerului Afacerilor Interne, astfel:  
a) sub 5 ani - sublocotenent;  
b) între 5 și 10 ani - locotenent;  
c) peste 10 ani -căpitan.  
(la 16-05-2019, Articolul 52 din Capitolul IV a fost completat de Punctul 51, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Decizie de respingere: HP nr. 9/2021, publicată în Monitorul Oficial nr. 474 din 6 mai 2021.  
Decizie de admitere: RIL nr. 16/2022, publicată în Monitorul Oficial nr. 1087 din 10 noiembrie 2022:  
Dispozițiile art. 52 alin. 4 din Legea nr. 80/1995 privind statutul cadrelor militare, cu modificările și completările ulterioare, introduse prin Legea nr. 101/2019, nu se aplică persoanelor prevăzute de art. 36 alin. 1 lit. e) și h) din Legea nr. 80/1995, care au trecut în corpul ofițerilor anterior intrării în vigoare a Legii nr. 101/2019.(5) Prevederile alin. 3 se aplică și în cazul persoanelor prevăzute la alin. 4, dacă prin aplicarea acestora li s-ar acorda un grad mai mare decât în condițiile alin. 4.  
(la 16-05-2019, Articolul 52 din Capitolul IV a fost completat de Punctul 51, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(6) Prin excepție de la alin. 2, maistrului militar sau subofițerului care a absolvit programul de studii universitare de master profesional pentru formarea ofițerilor organizat în cadrul Academiei de Poliție «Alexandru Ioan Cuza» a Ministerului Afacerilor Interne i se aplică în mod corespunzător dispozițiile alin. 4 și 5.  
(la 10-11-2023, Articolul 52, Capitolul IV a fost completat de Punctul 2., ARTICOLUL UNIC din LEGEA nr. 322 din 6 noiembrie 2023, publicată în MONITORUL OFICIAL nr. 1013 din 7 noiembrie 2023 )(7) Maistrului militar sau subofițerului prevăzut la alin. 6 nu i se poate modifica raportul de serviciu timp de cel puțin 5 ani de la numirea în funcție la unitatea în care este repartizat după absolvire, după acordarea gradului militar de ofițer. Prin excepție, modificarea raporturilor de serviciu se poate realiza în cadrul aceleiași unități sau în situația în care intervine reorganizarea unității.  
(la 10-11-2023, Articolul 52, Capitolul IV a fost completat de Punctul 2., ARTICOLUL UNIC din LEGEA nr. 322 din 6 noiembrie 2023, publicată în MONITORUL OFICIAL nr. 1013 din 7 noiembrie 2023 )  
(la 27-02-2006, Art. 52 [inițial cu alin. 1] a fost modificat de Punctul 3, ARTICOLUL UNIC din ORDONANȚA DE URGENȚĂ nr. 9 din 16 februarie 2006, publicată în MONITORUL OFICIAL nr. 184 din 27 februarie 2006. )  
  
Articolul 53  
(1) Înaintarea în grad a cadrelor militare se poate face la termen, înainte de termen sau în mod excepțional, iar a celor în rezervă, la termen sau în mod excepțional.(2) Înaintarea în grad a ofițerilor, maiștrilor militari și subofițerilor în activitate și în rezervă se face în ordinea ierarhică a gradelor, în raport cu nevoile și posibilitățile forțelor armate, pe baza competentei profesionale și conduitei morale, consemnate în aprecierile de serviciu.(3) La înaintarea în grad a ofițerilor, se va acorda prioritate celor care prin profesionalism și rezultate deosebite obținute în muncă, prin cultură, personalitate, spirit de organizare și inițiativă au perspective de a îndeplini funcții superioare și au stagiu în grad mai mare.(4) Pe parcursul întregii cariere militare, cadrele militare în activitate pot beneficia de cel mult două înaintări în grad înainte de termen și/sau în mod excepțional, cu excepția celor care execută misiuni speciale sau în afara teritoriului național.  
(la 29-04-2011, Alineatul (4), Articolul 53 a fost introdus de Punctul 13, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(5) Pentru merite deosebite în atingerea unor obiective deosebite în activitate, cadrul militar din Ministerul Afacerilor Interne poate fi avansat în gradul militar imediat următor, înaintea îndeplinirii stagiului minim, în condițiile stabilite prin ordin al ministrului afacerilor interne.  
(la 02-01-2020, Articolul 53 din Capitolul IV a fost completat de Punctul 14, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 54  
(1) În timp de pace, ofițerii, maiștrii militari și subofițerii în activitate vor fi înaintați în grad, la termen, cu respectarea prevederilor art. 53, dacă îndeplinesc și următoarele condiții:  
a) au împlinit stagiul minim în grad prevăzut la art. 94 și 95 sau împlinesc acest stagiu în cursul anului calendaristic respectiv;  
b) au fost apreciați pe întreaga perioadă a stagiului minim în grad, iar cei care au depășit acest stagiu, și în anul premergător înaintării în grad, cel puțin cu calificativul "corespunzător"; anii în care li s-au acordat calificative inferioare acestuia nu se socotesc la calculul stagiului minim în grad.(1^1) Cadrele militare aflate în situațiile prevăzute la art. 14^1 alin. 1 și la art. 15 alin. 2 sunt exceptate de la condiția prevăzută la alin. 1 lit. b) privind întocmirea aprecierii de serviciu.  
(la 16-05-2019, Articolul 54 din Capitolul IV a fost completat de Punctul 52, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Abrogat.  
(la 29-04-2011, Alineatul (2), Articolul 54 a fost abrogat de Punctul 14, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 55  
(1) Pentru a fi propuși la înaintarea în grad, la termen, ofițerii în activitate trebuie să fie încadrați cu cel puțin un an înainte de data la care se fac înaintările în grad în funcții prevăzute în statele de organizare cu grad superior celui pe care îl au.(2) Ofițerii studenți la cursurile de zi ale instituțiilor de învățământ superior se considera încadrați în funcții prevăzute în statele de organizare cu grade superioare celor pe care le au.(3) Pentru a fi propuși la înaintarea în grad, la termen, ofițerii în activitate din Ministerul Afacerilor Interne, Serviciul de Telecomunicații Speciale și Serviciul Român de Informații trebuie să fie încadrați/împuterniciți cu cel puțin un an înainte de data la care se fac înaintările în grad în funcții prevăzute în statele de organizare cu grad superior celui pe care îl au.  
(la 02-01-2020, Articolul 55 din Capitolul IV a fost completat de Punctul 15, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )Notă  
Conform alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001, astfel cum a fost modificat de pct. 4 al articolului unic din LEGEA nr. 652 din 20 noiembrie 2001, publicată în MONITORUL OFICIAL nr. 773 din 4 decembrie 2001, dispozițiile art. 55, 58, 63 și 64 din Legea nr. 80/1995 privind Statutul cadrelor militare, precum și orice alte dispoziții care contravin prevederilor prezentei ordonanțe de urgență nu se aplică în Ministerul Apărării Naționale. Alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001 a fost abrogat de art. II din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011.  
  
Articolul 56  
  
În timp de pace, pentru înaintarea ofițerilor, maiștrilor militari și subofițerilor în activitate în unele grade superioare, pe lângă condițiile prevăzute la art. 54 și 55, se mai cer următoarele:  
A. În gradele de maistru militar clasa I și plutonier adjutant - să fi promovat examenul de grad;  
B. În gradele de maior și locotenent-comandor:  
a) să fi absolvit un curs de perfecționare în specialitate, stabilit prin ordin al ministrului apărării naționale. Se exceptează de la această condiție:– absolvenții cu diplomă de licență ai Academiei de Înalte Studii Militare ori ai altor instituții militare de învățământ superior de același nivel, stabilite prin ordin al ministrului apărării naționale, ai instituțiilor militare de învățământ echivalente acestora din alte state, precum și ai instituțiilor civile de învățământ superior;– ofițerii studenți care au promovat cel puțin anul I de studii la Academia de Înalte Studii Militare sau anii I-III de studii la alte instituții militare de învățământ superior, conform celor stabilite prin ordin al ministrului apărării naționale, precum și ofițerii studenți care au promovat aceiași ani de studii la instituții militare de învățământ similare din alte state;  
b) să aibă un stagiu, indiferent de arme și specialități militare, de cel puțin 3-5 ani în funcții la unități, până la eșalonul regiment (similar), inclusiv sau la instituții și formațiuni militare ori la unități productive. Durata stagiului pentru fiecare armă și specialitate militară și eșaloanele similare regimentului se stabilesc prin dispoziție a șefului Statului Major General.  
Se exceptează de la obligativitatea stagiului la unități militare căpitănii care îndeplinesc funcții în alte specialități militare decât cele de comanda și stat major, stabilite prin dispoziția șefului Statului Major General.  
C. În gradele de colonel și comandor, să îndeplinească cumulativ condițiile de studii, precum și pe cea privind stagiul minim la unități, prevăzute la lit. a), b) și respectiv c):  
a) să fi absolvit, cu diplomă de licență, Academia de Înalte Studii Militare ori alte instituții militare de învățământ superior de același nivel din țara sau din străinătate, stabilite prin ordin al ministrului apărării naționale, sau o instituție civilă de învățământ superior;  
b) să fi absolvit cursuri de capacitate pentru gradul de colonel sau comandor. Admiterea la acest curs se face pe bază de examen. Se exceptează de la această condiție locotenent-coloneii și căpitan-comandorii care dețin titlul de doctor ori au absolvit o formă de învățământ postacademic, postuniversitar sau un masterat în țară sau în străinătate, stabilite prin ordin al ministrului apărării naționale;  
(la 02-01-2020, Litera b) din Litera C. , Articolul 56 , Capitolul IV a fost modificată de Punctul 16, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
c) să aibă un stagiu, corespunzător pe arme și specialități militare, de 6-8 ani la unități și mari unități până la corp de armată sau similare inclusiv. Durata stagiului pentru fiecare armă și specialitate militară și eșaloanele similare marilor unități până la eșalonul corp de armată se stabilesc prin dispoziție a șefului Statului Major General.(2) Se exceptează de la obligativitatea stagiului la unități militare locotenent-coloneii și căpitan-comandorii care îndeplinesc funcții în alte specialități militare decât cele de comanda și stat major, stabilite prin dispoziție a șefului Statului Major General.  
  
Articolul 57  
  
Profilurile corespunzătoare studiilor universitare de licență din instituțiile civile de învățământ superior care dau dreptul ofițerilor absolvenți ai acestor instituții să fie înaintați în gradele prevăzute la art. 56 alin. 1 paragrafele B și C se stabilesc în raport cu specialitățile militare ale ofițerilor sau cu funcțiile pe care le îndeplinesc, prin ordin al ministrului apărării naționale.  
(la 29-04-2011, Articolul 57 din Capitolul IV a fost modificat de Punctul 15, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 58  
(1) În timp de pace, pentru acordarea gradelor de general de brigadă, general de flotilă aeriană și contraamiral, pe lângă condițiile prevăzute la art. 55 alin. 1, coloneii și comandorii trebuie să promoveze examenul prevăzut în acest scop.(2) Pot participa la examenul pentru acordarea gradului de general coloneii și comandorii care îndeplinesc următoarele condiții:  
a) au fost apreciați în ultimii 2 ani cu calificativul de cel puțin ”foarte bun”;  
(la 16-05-2019, Litera a) din Alineatul (2), Articolul 58 , Capitolul IV a fost modificată de Punctul 53, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
b) au o vechime în grad de cel puțin 2 ani;  
(la 12-12-2003, Litera b) din Alineatul (2), Articolul 58, Capitolul IV a fost modificată de Punctul 1, ARTICOLUL UNIC din LEGEA nr. 520 din 9 decembrie 2003, publicată în MONITORUL OFICIAL nr. 872 din 9 decembrie 2003. )  
c) sunt încadrați în funcții prevăzute în statele de organizare cu grade de general de brigadă, similare sau superioare.(2^1) Abrogat.  
(la 12-12-2003, Alineatul (2^1) din Articolul 58, Capitolul IV a fost abrogat de Punctul 2, ARTICOLUL UNIC din LEGEA nr. 520 din 9 decembrie 2003, publicată în MONITORUL OFICIAL nr. 872 din 9 decembrie 2003. )(3) Pentru a fi înaintați în gradul următor, generalii și amiralii trebuie să se distingă printr-o înaltă competență profesională, rezultate remarcabile în îndeplinirea atribuțiilor și să fie încadrați cu cel puțin un an înainte de data la care se fac înaintările în grad, în funcții prevăzute în statele de organizare cu grad superior celui pe care îl au.(4) Candidații la examenul pentru acordarea gradului de general, precum și generalii care se propun pentru înaintarea în gradul următor se supun aprobării Consiliului Suprem de Apărare a Țării de către ministrul apărării naționale, cu consultarea prealabilă a colegiului ministerului.Notă  
Conform alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001, astfel cum a fost modificat de pct. 4 al articolului unic din LEGEA nr. 652 din 20 noiembrie 2001, publicată în MONITORUL OFICIAL nr. 773 din 4 decembrie 2001, dispozițiile art. 55, 58, 63 și 64 din Legea nr. 80/1995 privind Statutul cadrelor militare, precum și orice alte dispoziții care contravin prevederilor prezentei ordonanțe de urgență nu se aplică în Ministerul Apărării Naționale. Alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001 a fost abrogat de art. II din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011.  
  
Articolul 59  
(1) Locotenent-coloneii și căpitan-comandorii pot fi detașați la cursul de capacitate pentru gradul de colonel sau comandor începând din primul an al stagiului minim în grad, de regulă, în ordinea promoțiilor, avînd prioritate cei cărora le expira stagiul în grad. În caz de nepromovare, examenul de absolvire a cursului se poate susține încă o data, după cel puțin un an.(2) Maiștrii militari clasa a II-a și plutonierii majori pot susține examenul de grad începând cu ultimii doi ani de stagiu minim în grad și, în caz de nepromovare, îl pot susține încă o data, după cel puțin un an. Sunt scutiți de examen plutonierii majori care l-au promovat până la intrarea în vigoare a prezentei legi.(3) Normele privind participarea coloneilor și comandorilor la examenul pentru gradul de general, locotenent-coloneilor și căpitan-comandorilor la cursul de capacitate, precum și a maiștrilor militari clasa a II-a și a plutonierilor majori la examenul de grad, organizarea și desfășurarea acestora se stabilesc prin ordin al ministrului apărării naționale.  
  
Articolul 60  
(1) În timp de război, ofițerii, maiștrii militari și subofițerii în activitate, precum și cei în rezervă mobilizați în unități militare, pot fi înaintați în gradul următor dacă au împlinit stagiul minim în grad, au îndeplinit atribuțiile și au executat misiunile ce li s-au încredințat, fără a se impune respectarea celorlalte condiții prevăzute pentru timp de pace.(2) Ofițerii, maiștrii militari și subofițerii prevăzuți la alin. 1, care se disting în îndeplinirea misiunilor, pot fi înaintați în gradul următor și înaintea împlinirii stagiului minim în grad.(3) Înaintarea în grad a ofițerilor în condițiile alin. 1 și 2 se face în limita necesarului prevăzut în statele de organizare.  
  
Articolul 61  
  
În timp de pace, ofițerii, maiștrii militari și subofițerii în rezervă pot fi înaintați în gradul următor, în raport cu nevoile forțelor armate, după expirarea stagiului minim în grad, dacă au o comportare demnă, au obținut rezultate bune și foarte bune pe timpul concentrării și au fost propuși prin aprecierile de serviciu.  
  
Articolul 62  
(1) În timp de pace, pentru înaintarea în gradele de colonel și comandor, în afară condițiilor prevăzute la art. 61, ofițerii în rezervă trebuie să fi absolvit, cu diplomă de licență, o instituție militară de învățământ superior.(2) Se exceptează de la prevederile alin. 1 absolvenții instituțiilor civile de învățământ superior care, la mobilizare, sunt încadrați pe funcții prevăzute cu studii corespunzătoare specialității în care sunt pregătiți.  
  
Articolul 63  
(1) Ofițerii, maiștrii militari și subofițerii în activitate care se disting prin modul de îndeplinire a atribuțiilor, pregătire profesională și comportare demnă pot fi înaintați în gradul următor și înaintea expirării stagiului minim în grad, dacă până la data când se fac astfel de înaintări au împlinit cel puțin jumătate de stagiul respectiv, cu respectarea strictă a celorlalte condiții, mai puțin a celor prevăzute la art. 56 alin. 1 paragrafele A, B și C lit. c).(2) Nu fac obiectul înaintării în grad, în condițiile alin. 1:  
a) sublocotenenții și aspiranții;  
b) ofițerii, maiștrii militari și subofițerii care au fost condamnați penal sau care, de la ultima lor înaintare în grad, au fost sancționați ca urmare a hotărârii consiliilor de onoare.  
(la 16-05-2019, Litera b) din Alineatul (2), Articolul 63 , Capitolul IV a fost modificată de Punctul 54, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Conform alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001, astfel cum a fost modificat de pct. 4 al articolului unic din LEGEA nr. 652 din 20 noiembrie 2001, publicată în MONITORUL OFICIAL nr. 773 din 4 decembrie 2001, dispozițiile art. 55, 58, 63 și 64 din Legea nr. 80/1995 privind Statutul cadrelor militare, precum și orice alte dispoziții care contravin prevederilor prezentei ordonanțe de urgență nu se aplică în Ministerul Apărării Naționale. Alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001 a fost abrogat de art. II din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011.  
  
Articolul 64  
(1) Ofițerii, maiștrii militari și subofițerii în activitate și în rezervă care, în executarea misiunilor sau în alte situații, săvârșesc fapte de eroism și acte exemplare de curaj pot fi înaintați în gradul următor, în mod excepțional, atât în timp de pace cât și în timp de război, chiar dacă nu îndeplinesc condițiile prevăzute la art. 54-56 și 61.Notă  
Conform alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001, astfel cum a fost modificat de pct. 4 al articolului unic din LEGEA nr. 652 din 20 noiembrie 2001, publicată în MONITORUL OFICIAL nr. 773 din 4 decembrie 2001, dispozițiile art. 55, 58, 63 și 64 din Legea nr. 80/1995 privind Statutul cadrelor militare, precum și orice alte dispoziții care contravin prevederilor prezentei ordonanțe de urgență nu se aplică în Ministerul Apărării Naționale. Alin. (2) al art. II din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001 a fost abrogat de art. II din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011.  
  
Articolul 65  
(1) Locotenent-coloneii și căpitan-comandorii în activitate cărora le-a expirat stagiul minim în grad, dar nu au putut fi înaintați în grad pe timpul cât s-au aflat în activitate întrucât nu au fost încadrați pe funcții prevăzute cu grade corespunzătoare celor la care urmau să fie avansați, la trecerea în rezervă sau direct în retragere prin aplicarea art. 85 lit. a)-e) vor fi înaintați în gradul următor și trecuți în rezervă sau direct în retragere cu noul grad, dacă îndeplinesc celelalte condiții prevăzute în prezenta lege.  
  
Articolul 66  
(1) Abrogat.  
(la 07-12-2003, Alineatul (1) din Articolul 66, Capitolul IV a fost abrogat de Punctul 2, Articolul I din LEGEA nr. 516 din 28 noiembrie 2003, publicată în MONITORUL OFICIAL nr. 861 din 4 decembrie 2003. )(2) Abrogat.  
(la 07-12-2003, Alineatul (2) din Articolul 66, Capitolul IV a fost abrogat de Punctul 2, Articolul I din LEGEA nr. 516 din 28 noiembrie 2003, publicată în MONITORUL OFICIAL nr. 861 din 4 decembrie 2003. )(3) Coloneilor și comandorilor în activitate, care au o vechime în grad de minimum 5 ani și au fost încadrați în această perioadă de cel puțin 3 ani în funcții prevăzute în statele de organizare cu grad de general sau similare și care au fost apreciați în ultimii 3 ani cu calificativul "foarte bun", la trecerea în rezervă sau direct în retragere li se poate acorda gradul de general de brigadă cu o stea, respectiv de general de flotilă aeriană cu o stea sau contraamiral de flotilă cu o stea, și vor fi trecuți în rezervă sau direct în retragere cu noul grad.  
(la 08-04-2007, Alineatul (3) din Articolul 66, Capitolul IV a fost modificat de Punctul 2, ARTICOLUL UNIC din LEGEA nr. 81 din 30 martie 2007, publicată în MONITORUL OFICIAL nr. 236 din 5 aprilie 2007. )(4) Prevederile alin. 3 nu se aplică celor trecuți în rezervă sau direct în retragere prin aplicarea art. 85 lit. e^1)-l), art. 87 și art. 88.  
(la 29-07-2001, Alineatul (4) din Articolul 66, Capitolul IV a fost introdus de Punctul 10, Articolul I din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001. )(5) Coloneilor și comandorilor în rezervă li se poate acorda gradul de general de brigadă/similar cu o stea, doar în timp de război.  
(la 16-05-2019, Articolul 66, Capitolul IV a fost completat de Punctul 55, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 67  
(1) Cu prilejul evocării unor evenimente importante din istoria patriei și forțelor armate ale României, ofițerii, maiștrii militari și subofițerii în retragere, în mod excepțional, pot fi înaintați la gradul următor; coloneilor și comandorilor li se poate acorda gradul de general, iar maiștrilor militari principali și plutonierilor adjutanți șefi li se poate acorda gradul de sublocotenent.(2) Înaintarea în grad, respectiv acordarea gradului celor prevăzuți la alin. 1, se face prin:  
a) decret al Președintelui României, pentru generali și amirali, la propunerea ministrului apărării naționale, după consultarea de către acesta a colegiului ministerului;  
b) ordin al ministrului apărării naționale pentru ceilalți ofițeri, pentru maiștri militari și subofițeri.  
  
Articolul 68  
(1) Ofițerii, maiștrii militari și subofițerii care și-au sacrificat viața săvârșind acte de devotament excepțional vor fi înaintați post-mortem în gradul următor, iar coloneilor și comandorilor li se va acorda post-mortem gradul de general.(2) Maiștrilor militari, subofițerilor, gradaților și soldaților care și-au sacrificat viața în aceleași condiții li se poate acorda post-mortem gradul de sublocotenent.(3) Înaintarea în grad, respectiv acordarea gradului în aceste situații, se face în tot cursul anului conform prevederilor art. 45.

**Capitolul VI Aprecierea, încadrarea și promovarea în funcție a cadrelor militare**  
  
Articolul 73  
(1) Cadrelor militare li se întocmesc aprecieri de serviciu.(2) Aprecierea de serviciu constituie unicul document de valoare a competentei profesionale, a calității morale, a perspectivelor de dezvoltare și promovare, pe baza căruia ofițerii, maiștrii militari și subofițerii sunt înaintați în gradul următor.(3) Aprecierea de serviciu a cadrelor militare în activitate se face periodic, precum și în cazurile stabilite de ministrul apărării naționale.(4) Cadrelor militare în rezervă li se întocmesc aprecieri de serviciu în anul în care sunt propuse la înaintarea în grad.(5) Metodologia întocmirii aprecierilor de serviciu, în timp de pace, precum și sistemul de apreciere în timp de război se stabilesc prin ordin al ministrului apărării naționale, ministrului afacerilor interne, directorului Serviciului Român de Informații, directorului Serviciului de Telecomunicații Speciale, directorului Serviciului de Informații Externe, respectiv al directorului Serviciului de Protecție și Pază. Aprecierea se exprimă prin unul dintre următoarele calificative: «excepțional», «foarte bun», «bun», «corespunzător», «mediocru» sau «necorespunzător  
(la 02-01-2020, Alineatul (5) din Articolul 73 din Capitolul VI a fost modificat de Punctul 17, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 74  
(1) Încadrarea ofițerilor, maiștrilor militari și subofițerilor în funcții se face ținând seama de nevoile forțelor armate, de competența și conduita morală ale acestora.(2) La numirea în funcții se va respecta principiul potrivit căruia ofițerii, maiștrii militari și subofițerii să nu fie subordonați altora cu grade mai mici. Excepție de la acest principiu pot face cadrele militare care nu au studii superioare de specialitate și care se subordonează celor care au o astfel de pregătire, precum și cadrele militare aparținând Ministerului de Interne, Serviciului Român de Informații, Serviciului de Informații Externe, Serviciului de Telecomunicații Speciale, Ministerului Justiției și Serviciului de Protecție și Paza.  
(la 22-05-2001, Alineatul (2) din Articolul 74 din Capitolul VI a fost modificat de ARTICOLUL UNIC din ORDONANȚA DE URGENȚĂ nr. 69 din 17 mai 2001, publicată în MONITORUL OFICIAL nr. 263 din 22 mai 2001. )(3) La încadrarea ofițerilor în funcții se va tine seama și de experiența dobândită pe treptele ierarhiei militare, promovarea efectuându-se, de regulă, în funcții sau la eșaloane imediat superioare.(4) Pentru determinarea aptitudinilor și cunoștințelor ofițerilor, necesare la încadrarea în anumite funcții stabilite prin ordin al ministrului apărării naționale, se vor folosi teste ori se va organiza examen sau concurs. Condițiile privind studiile, stagiul în funcții și alte criterii necesare pentru încadrarea și promovarea ofițerilor în unele funcții se stabilesc prin ordin al ministrului apărării naționale.(5) Numirea în funcții și avansarea în grad a cadrelor militare în activitate, cărora le sunt incidente reglementări profesionale specifice, stabilite la nivel național, se realizează în baza prezentului statut, cu respectarea condițiilor stabilite prin reglementările respective.  
(la 26-11-2022, Articolul 74 din Capitolul VI a fost completat de Punctul 3, ARTICOLUL UNIC din LEGEA nr. 325 din 22 noiembrie 2022, publicată în MONITORUL OFICIAL nr. 1130 din 23 noiembrie 2022 )  
  
Articolul 75  
(1) Cadrele militare se numesc în funcții prevăzute în statele de organizare cu grade egale sau mai mari față de cele pe care le au. Competențele de numire se stabilesc prin ordin al ministrului apărării naționale.(2) În structurile Ministerului Apărării Naționale, cadrele militare pot fi numite în funcții prevăzute cu grade egale sau mai mari cu cel mult două trepte față de gradele pe care le dețin.  
(la 16-05-2019, Articolul 75 din Capitolul VI a fost completat de Punctul 56, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Conform art. II din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019, până la îndeplinirea condițiilor prevăzute la art. 75 alin. 2, cadrele militare în activitate care, la data de 16 mai 2019, ocupă funcții cu grade superioare față de cele deținute cu mai multe trepte decât cele prevăzute la alineatul respectiv se mențin în funcțiile în care sunt încadrate și pot fi numite în alte funcții prevăzute cu cel mult același grad.(3) În structurile Ministerului Apărării Naționale, ofițerii, maiștrii militari și subofițerii în activitate, proveniți în condițiile art. 36 alin. 1 lit. e)-g) și i)-k), respectiv ale art. 38 lit. e)-h) și art. 40 alin. 1 lit. b), e) și g), pot încadra funcții prevăzute în statele de organizare cu gradul de cel mult locotenent-colonel/similar, respectiv maistru militar clasa I/plutonier-adjutant.  
(la 16-05-2019, Articolul 75 din Capitolul VI a fost completat de Punctul 56, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Conform art. II din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019, dispozițiile art. 75 alin. 3 sunt aplicabile celor care dobândesc calitatea de cadru militar în activitate începând cu data de 16 mai 2019.(4) Fac excepție de la prevederile alin. 2 și 3 cadrele militare confirmate în armele și specialitățile militare și care își desfășoară activitatea în domeniile stabilite prin Ghidul carierei militare.  
(la 16-05-2019, Articolul 75 din Capitolul VI a fost completat de Punctul 56, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
(la 29-04-2011, Articolul 75 a fost modificat de Punctul 16, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 75^1  
(1) Selecționarea cadrelor militare din Ministerul Apărării Naționale pentru numirea în funcții prevăzute în statele de organizare cu grad superior celui pe care îl au se face de către comisiile de selecție constituite în acest scop, potrivit Ghidului carierei militare, iar în situații care impun adoptarea de măsuri urgente, cadrele militare pot fi numite în funcții similare celor deținute sau superioare acestora prin ordin al ministrului apărării naționale.  
(la 29-04-2011, Alineatul (1) din Articolul 75^1 din Capitolul VI a fost modificat de Punctul 17, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(2) Cadrele militare din Ministerul Apărării Naționale nu pot fi numite în funcții prevăzute în statele de organizare cu grade inferioare celor pe care le au. În mod excepțional căpitănii și maiorii în vârsta de până la 42 de ani pot fi menținuți sau numiți în funcții prevăzute în statele de organizare cu grade inferioare celor pe care le au, până la data de 31 decembrie 2003.  
(la 29-07-2001, Articolul 75^1 din Capitolul VI a fost introdus de Punctul 12, Articolul I din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001. )  
  
Articolul 76  
(1) Mutarea cadrelor militare în activitate dintr-o unitate în alta, precum și în cadrul aceleiași unități se efectuează o singură dată pe an, cu excepția situațiilor deosebite stabilite prin ordin al ministrului apărării naționale.(2) Pe timpul stării de urgență, de asediu, de mobilizare și pe timp de război, mutarea cadrelor militare dintr-o unitate în alta, precum și în cadrul aceleiași unități poate fi efectuată ori de câte ori este nevoie.  
(la 31-03-2020, Articolul 76 din Capitolul VI a fost completat de Punctul 7, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )  
(la 02-01-2020, Articolul 76 din Capitolul VI a fost modificat de Punctul 18, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 77  
(1) Cadrele militare în activitate pot fi detașate la alte unități pentru îndeplinirea unor misiuni sau pentru a urma o forma de perfecționare a pregătirii pe o perioadă de cel mult un an, durata care poate fi prelungită, cu aprobarea ministrului apărării naționale, până la cel mult 2 ani.(2) Pe timpul detașării, cadrele militare rămân încadrate în funcțiile și unitățile militare din care au fost detașate și beneficiază de toate drepturile legale.  
  
Articolul 77^1  
(1) Cadrele militare în activitate pot îndeplini, temporar, prin împuternicire, atribuțiile unei alte funcții vacante, în condițiile stabilite prin ordin al conducătorului instituției, pentru o perioadă de până la 6 luni, interval care poate fi prelungit cu aprobarea conducătorului instituției, în aceleași condiții.(2) Cadrele militare în activitate din Ministerul Apărării Naționale pot îndeplini, temporar, prin împuternicire, atribuțiile unei alte funcții vacante, în condițiile stabilite prin ordin al ministrului apărării naționale, pentru o perioadă de până la 6 luni, interval care poate fi prelungit cu aprobarea ministrului apărării naționale până la cel mult un an.(3) Cadrele militare în activitate pot îndeplini, temporar, prin împuternicire, atribuțiile unei alte funcții al cărei titular lipsește o perioadă mai mare de o lună, în condițiile stabilite prin ordin al ministrului apărării naționale, până la încetarea situației care a condus la vacantarea temporară a funcției.(4) Pe timpul exercitării atribuțiilor funcțiilor în care au fost împuternicite, cadrele militare au obligațiile și drepturile corespunzătoare funcțiilor respective.(5) Prin excepție de la prevederile alin. 1, în Ministerul Afacerilor Interne, prelungirea perioadei de împuternicire se aprobă potrivit competențelor de gestiune a resurselor umane.  
(la 02-01-2020, Articolul 77^1 din Capitolul VI a fost modificat de Punctul 19, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 77^2  
  
Personalul Ministerului Apărării Naționale poate fi detașat în cadrul organismelor și organizațiilor internaționale, în conformitate cu legislația în vigoare.  
(la 06-06-2013, Articolul 77^2 din Capitolul VI a fost introdus de Punctul 1, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013. )  
  
Articolul 77^3  
  
Personalul militar și civil beneficiază de despăgubiri pentru cazurile de invaliditate, iar membrii familiei care au, potrivit legii, dreptul la pensie de urmaș, pentru cazurile de deces, produse ca urmare a unor acțiuni militare, prin accidente, catastrofe sau alte asemenea evenimente intervenite în timpul și din cauza serviciului. Modalitățile de stabilire și acordare a despăgubirilor se reglementează prin ordin al conducătorului instituției.  
(la 06-06-2013, Articolul 77^3 din Capitolul VI a fost introdus de Punctul 1, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013 )  
  
Articolul 78  
(1) Numirea în funcție și eliberarea din funcție în unitățile militare, cu excepția funcțiilor publice în care numirea se face potrivit legii, precum și detașarea cadrelor militare în condițiile art. 77 se fac, în timp de pace și în timp de război, conform competentelor stabilite prin ordin al ministrului apărării naționale.(2) Numirea în funcțiile prevăzute în statele de organizare cu grade de general de corp de armată, general-comandor, viceamiral-comandor și superioare acestora se face cu avizul Consiliului Superior de Apărare a Țării.(3) Împuternicirea sau încetarea împuternicirii cadrelor militare în activitate din Ministerul Apărării Naționale se efectuează conform competențelor stabilite prin ordin al ministrului apărării naționale.  
(la 29-04-2011, Alineatul (3) din Articolul 78 din Capitolul VI a fost introdus de Punctul 19, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 79  
(1) Încadrarea și promovarea în funcții a ofițerilor de justiție se fac potrivit actelor normative specifice acestora.(2) Încadrarea și promovarea ofițerilor în funcții didactice se fac potrivit prevederilor prezentei legi și ale actelor normative aplicabile instituțiilor militare de învățământ.(3) Medicilor și farmaciștilor militari li se acordă grade profesionale conform normelor legale.  
  
Articolul 80  
(1) Căpitănii, locotenent-coloneii și căpitan-comandorii care, pentru a fi înaintați în gradul următor, trebuie să absolve una dintre formele de pregătire menționate la art. 56 alin. 1 paragrafele B și, respectiv C, însă până la expirarea stagiului minim nu au absolvit-o, nu pot deține funcții prevăzute în statul de organizare cu grade superioare celor pe care le au.  
  
Articolul 81  
(1) Ofițerii în activitate pot fi numiți în funcții inferioare gradelor pe care le au, în următoarele situații:  
a) când se produc modificări în statele de organizare sau în cazul reorganizării armatei;  
b) în cazuri excepționale, la cererea ofițerilor sau când sunt propuși prin aprecierile de serviciu, pentru motive bine justificate;  
c) când sunt sancționați cu retrogradarea în funcție.(2) În situațiile menționate la alin. 1 lit. b) și c), ofițerii pot fi numiți în funcții prin derogare de la prevederile art. 74 alin. 2.(3) Numirea în funcții, în condițiile prevăzute la alin. 1 lit. b) și c) se face cu aprobarea ministrului apărării naționale sau a comandanților stabiliți de acesta.  
  
Articolul 82  
(1) Situația ofițerilor, maiștrilor militari și subofițerilor în activitate, care sunt puși la dispoziție, se soluționează după cum urmează:  
a) pentru cei puși la dispoziție în vederea încadrării sau trecerii în rezervă ori în retragere, în termen de cel mult 3 luni. În cazuri excepționale, cu aprobarea ministrului apărării naționale, acest termen poate fi prelungit cu încă cel mult 3 luni. Pe timpul cât se află în această situație, cei în cauză îndeplinesc atribuțiile stabilite de comandanții unităților militare la a căror dispoziție sunt;  
b) pentru cei puși la dispoziție în cazurile de boală stabilite prin hotărâre a Guvernului, la expirarea termenului de internare și a concediilor medicale pentru tratament, fără a depăși termenul maxim prevăzut de reglementările în vigoare pentru bolnavii salariați în administrația publică. Cadrele militare restabilite vor fi numite în funcție, iar cele a căror boală se menține vor fi trecute, după caz, în rezervă sau în retragere, cu drept de pensie conform legii;  
c) pentru cei căzuți în captivitate, în termen de cel mult 3 luni de la înapoierea în țara. În această perioadă comisii speciale, stabilite prin dispoziție a șefului Statului Major General, vor cerceta condițiile căderii în captivitate și comportarea celor în cauză pe timpul acesteia. În funcție de rezultat, cei găsiți nevinovați vor fi încadrați în funcții, iar cei vinovați de fapte ce cad sub incidența legii penale vor fi trecuți în rezervă.  
  
Articolul 83  
(1) Ofițerii, maiștrii militari și subofițerii fac parte din arme sau servicii și au specialități militare, în raport cu profilul pregătirii lor profesionale.(2) Nomenclatorul armelor, serviciilor și specialităților militare se stabilește prin dispoziție a șefului Statului Major General.  
  
Articolul 84  
(1) Trecerea ofițerilor, maiștrilor militari și subofițerilor dintr-o armă, serviciu sau specialitate militară în alta se poate efectua, în raport cu nevoile armatei, după obținerea unei pregătiri corespunzătoare, prin una dintre următoarele forme:  
a) absolvirea, cu diplomă de licență, a unei academii militare sau a unei instituții civile de învățământ superior cu profil corespunzător armelor, serviciilor și specialităților militare necesare armatei ori a unor instituții militare de învățământ pentru formarea ofițerilor, de către cei care nu au avut studii de acest nivel;  
b) absolvirea unui curs de perfecționare sau de specializare în arma, serviciul sau specialitatea în care urmează a fi confirmate și o experiență practică de cel puțin 2 ani în funcții corespunzătoare acestora, timp în care să fi fost apreciați cu cel puțin calificativul «bun  
(la 16-05-2019, Litera b) din Alineatul (1) , Articolul 84 , Capitolul VI a fost modificată de Punctul 57, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(2) Maiștrii militari și subofițerii pot fi trecuți dintr-o armă, serviciu sau specialitate militară în alta și prin promovarea examenului de grad, dacă înainte de susținerea acestuia au un stagiu practic neîntrerupt de minimum 2 ani în noua armă, serviciu sau specialitate militară, pe timpul căruia au fost apreciați cu calificativul cel puțin "bun".(3) Ofițerii, maiștrii militari și subofițerii se trec dintr-o armă, serviciu sau specialitate militară în alta prin ordin al comandanților stabiliți de ministrul apărării naționale.  
  
**Capitolul VII Trecerea în rezervă sau direct în retragere a cadrelor militare**  
  
Articolul 85  
(1) Ofițerii, maiștrii militari și subofițerii în activitate pot fi trecuți în rezervă sau direct în retragere, după caz, în următoarele situații:  
a) la împlinirea vârstei standard de pensionare pentru limită de vârstă;  
(la 29-04-2011, Litera a) din Alineatul (1), Articolul 85, Capitolul VII a fost modificată de Punctul 20, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
a^1) la împlinirea vârstei care conferă dreptul la pensie de serviciu pentru limită de vârstă cu reducerea vârstei standard de pensionare, în condițiile legii;  
(la 16-05-2019, Alineatul (1), Articolul 85, Capitolul VII a fost completat de Punctul 58, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
b) sunt clasați "inapt pentru serviciul militar" de către comisiile de expertiză medico-militară, cu excepția situației în care a intervenit menținerea în activitate în condițiile art. 21 alin. 4;  
(la 11-04-2014, Litera b) din Alineatul (1), Articolul 85, Capitolul VII a fost modificată de Punctul 3. ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )  
c) sunt clasați "apt limitat" de către comisiile de expertiză medico-militară, cu excepția situației în care a intervenit menținerea în activitate în condițiile art. 21 alin. 4;  
(la 11-04-2014, Litera c) din Alineatul (1), Articolul 85, Capitolul VII a fost modificată de Punctul 3. ARTICOLUL UNIC din LEGEA nr. 30 din 27 martie 2014, publicată în MONITORUL OFICIAL nr. 255 din 8 aprilie 2014. )  
d) au împlinit limita de vârstă în grad;  
e) când, în urma reorganizării unor unități și a reducerii unor funcții din statele de organizare, nu sunt posibilități pentru a fi încadrați în alte funcții sau unități, precum și pentru alte motive sau nevoi ale Ministerului Apărării Naționale;  
e^1) la expirarea termenului prevăzut în contractul încheiat în condițiile art. 41^1, dacă una dintre părți nu este de acord cu reînnoirea acestuia;  
(la 29-07-2001, Litera e^1) din Alineatul (1), Articolul 85, Capitolul VII a fost introdusă de Punctul 13, Articolul I din ORDONANȚA DE URGENȚĂ nr. 90 din 21 iunie 2001, publicată în MONITORUL OFICIAL nr. 349 din 29 iunie 2001. )  
f) pentru a fi numiți într-o funcție publică, civilă, cu mențiunea de a fi trecuți în rezervă;  
g) la cerere, pentru motive bine întemeiate;  
h) prin demisie;  
i) când manifestă dezinteres în îndeplinirea atribuțiilor și sarcinilor de serviciu sau în perfecționarea pregătirii lor militare și de specialitate;  
i^1) când nu promovează baremele de pregătire fizică, în condițiile stabilite prin ordin al conducătorului instituției;  
(la 06-06-2013, Litera i^1) din Alineatul (1), Articolul 85, Capitolul VII a fost introdusă de Punctul 2, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013. )  
j) când comit abateri grave de la prevederile regulamentelor militare sau de la alte dispoziții legale;  
k) când, pentru o infracțiune săvârșită din culpă, li s-a aplicat prin hotărâre judecătorească suspendarea executării pedepsei sub supraveghere ori a amenzii, precum și în cazurile când au beneficiat de amnistie sau grațiere înainte de începerea executării pedepsei;  
(la 01-02-2014, Litera k) din Alineatul (1), Articolul 85, Capitolul VII a fost modificată de Punctul 1, Articolul 33 din LEGEA nr. 255 din 19 iulie 2013 publicată în MONITORUL OFICIAL nr. 515 din 14 august 2013. )  
l) când încalcă prevederile art. 4 lit. a) referitoare la deținerea cetățeniei române și a domiciliului în țară;  
(la 16-05-2019, Litera l) din Alineatul 1 , Articolul 85 , Capitolul VII a fost modificată de Punctul 59, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
m) în cazul neavizării în vederea acordării autorizației de acces la informații clasificate sau certificatului de securitate, la retragere ori în cazul în care aceste documente nu sunt revalidate, din motive imputabile cadrului militar în condițiile legii;  
(la 29-04-2011, Litera m) din Alineatul (1), Articolul 85, Capitolul VII a fost introdusă de Punctul 21, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
n) după punerea la dispoziție, potrivit legii, ca urmare a limitării nivelului de acces la informații clasificate, atunci când nu se identifică o funcție corespunzătoare gradului deținut cu o prevedere a nivelului de acces la informații clasificate înscrisă în fișa postului, la nivelul acordat după limitare.  
(la 29-04-2011, Litera n) din Alineatul (1), Articolul 85, Capitolul VII a fost introdusă de Punctul 21, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(2) Trecerea în rezervă sau direct în retragere se face din oficiu, în condițiile prevăzute la alin. 1 lit. a), b), d), e), e^1), f), i^1), l), m) și n), la cererea cadrului militar, în situația prevăzută la alin. 1 lit. a^1), la propunerea consiliilor de onoare, în condițiile prevăzute la alin. (1) lit. i) și j), iar în celelalte condiții, la propunerea comandanților unităților din care fac parte, înaintată ierarhic.  
(la 02-01-2020, Alineatul (2) din Articolul 85 din Capitolul VII a fost modificat de Punctul 20, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(2^1) În Ministerul Afacerilor Interne, trecerea în rezervă sau direct în retragere din oficiu, în condițiile prevăzute la alin. 1 lit. e), m) și n), se dispune după expirarea perioadei de punere la dispoziție, atunci când nu s-a putut realiza numirea într-o funcție corespunzătoare.  
(la 02-01-2020, Articolul 85 din Capitolul VII a fost completat de Punctul 21, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(3) Raportul comandanților privind trecerea în rezervă a cadrelor militare în condițiile prevăzute la alin. 1 lit. h) se înaintează pe cale ierarhică, împreună cu raportul de demisie, celor în a căror competență intră, potrivit art. 43, trecerea în rezervă. Până la comunicarea ordinului de trecere în rezervă, cei în cauză sunt obligați să-și îndeplinească atribuțiile funcțiilor în care sunt încadrați, precum și toate îndatoririle ce le revin.(4) Pe timpul stării de urgență, de asediu, de mobilizare și pe timp de război, cadrele militare nu se trec în rezervă în condițiile alin. 1 lit. a), a^1), c), d), e), e^1), g), h), i), i^1) și j).  
(la 31-03-2020, Alineatul (4) din Articolul 85, Capitolul VII a fost modificat de Punctul 8, Articolul I din ORDONANȚA DE URGENȚĂ nr. 36 din 26 martie 2020, publicată în MONITORUL OFICIAL nr. 268 din 31 martie 2020 )(5) Ofițerii în activitate care au împlinit limita de vârstă în grad pentru clasa a III-a în rezervă, prevăzută la art. 86 alin. 4, precum și cadrele militare care au fost clasate medical «inapt pentru serviciul militar cu scoatere din evidență» se trec direct în retragere, prin aplicarea uneia dintre prevederile alin. 1, în raport cu motivele care determină schimbarea situației militare.  
(la 29-04-2011, Alineatul (5) din Articolul 85, Capitolul VII a fost modificat de Punctul 23, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(6) Cadrele militare nu pot fi trecute în rezervă ca urmare a prezentării demisiei pe timpul executării misiunilor prevăzute la art. 2 din Legea nr. 42/2004 privind participarea forțelor armate la misiuni în afara teritoriului statului român, cu modificările ulterioare, precum și pe timpul executării altor misiuni în străinătate.  
(la 29-04-2011, Alineatul (6) din Articolul 85, Capitolul VII a fost introdus de Punctul 24, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 86  
(1) Limitele de vârstă în grad până la care cadrele militare pot fi menținute în activitate sunt vârstele standard de pensionare pentru limită de vârstă prevăzute de legislația asigurărilor sociale și pensiilor care reglementează sistemul public de pensii pentru instituțiile din domeniul apărării naționale, ordinii publice și siguranței naționale.(2) Limitele de vârstă în grad până la care generalii și amiralii pot fi menținuți în activitate sunt:  
a) pentru general de brigadă cu o stea, respectiv general de flotilă aeriană cu o stea, pentru cei din arma aviație, și contraamiral de flotilă cu o stea, pentru cei din arma marină - 56 de ani;  
b) pentru general-maior cu două stele, respectiv contraamiral cu două stele, pentru cei din arma marină - 57 de ani;  
c) pentru general-locotenent cu trei stele, respectiv viceamiral cu trei stele, pentru cei din arma marină - 58 de ani;  
d) pentru general cu patru stele, respectiv amiral cu patru stele, pentru cei din arma marină - 59 de ani.  
(la 06-06-2013, Alineatul (2) din Articolul 86, Capitolul VII a fost modificat de Punctul 4, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013. )(2^1) În situația în care limitele de vârstă în grad prevăzute la alin. 2 sunt mai mici decât vârstele standard de pensionare pentru limită de vârstă prevăzute de legislația asigurărilor sociale și pensiilor care reglementează sistemul public de pensii pentru instituțiile din domeniul apărării naționale, ordinii publice și siguranței naționale, generalii și amiralii sunt menținuți în activitate până la vârsta standard.  
(la 06-06-2013, Alineatul (2^1) din Articolul 86, Capitolul VII a fost introdus de Punctul 5, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013. )(2^2) Prevederile alin. 2 se aplică exclusiv Ministerului Apărării Naționale.  
(la 02-01-2020, Alineatul (2^2) din Articolul 86, Capitolul VII a fost modificat de Punctul 22, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(2^3) Generalii și amiralii din cadrul Ministerului Afacerilor Interne, Serviciului Român de Informații, Serviciului de Informații Externe, Serviciului de Telecomunicații Speciale și Serviciului de Protecție și Pază sunt menținuți în activitate după împlinirea vârstei standard de pensionare, până la vârsta de 60 de ani, sau sunt trecuți în rezervă, la cerere, în condițiile prevederilor legale în vigoare.  
(la 02-01-2020, Alineatul (2^3) din Articolul 86, Capitolul VII a fost modificat de Punctul 22, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(3) În raport cu nevoile de încadrare, cadrele militare pot fi menținute în activitate după împlinirea vârstei standard de pensionare până la vârsta de 60 de ani, cu aprobarea anuală a conducătorului instituției.  
(la 06-06-2013, Alineatul (3) din Articolul 86, Capitolul VII a fost modificat de Punctul 6, ARTICOLUL UNIC din LEGEA nr. 171 din 31 mai 2013, publicată în MONITORUL OFICIAL nr. 320 din 3 iunie 2013. )(4) Limitele de vârstă în grad până la care cadrele militare în rezervă pot fi menținute în evidență sunt de 55 de ani pentru clasa I, 60 de ani pentru clasa a II-a și 63 de ani pentru clasa a III-a.(5) După împlinirea vârstei de 60 de ani, generalii și amiralii din Ministerul Afacerilor Interne, Serviciul Român de Informații și Serviciul de Informații Externe pot fi menținuți în activitate până la împlinirea vârstei de 62 de ani, la cerere, dacă starea de sănătate le permite rezolvarea în foarte bune condiții a atribuțiilor ce le revin, cu aprobarea conducătorului instituției.  
(la 02-01-2020, Articolul 86 din Capitolul VII a fost completat de Punctul 23, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(6) Cadrele militare din Ministerul Afacerilor Interne, altele decât cele prevăzute la alin. 5, sunt menținute în activitate după împlinirea vârstei standard de pensionare până la vârsta de 60 de ani, la cererea acestora, după cum urmează:  
a) cu aprobarea ministrului afacerilor interne, pentru ofițeri;  
b) cu aprobarea inspectorilor generali/similari, pentru maiștri militari și subofițeri;  
c) prevederile cuprinse la lit. a) și b) se aplică și cadrelor militare care au obținut o aprobare în prealabil.  
(la 02-01-2020, Articolul 86 din Capitolul VII a fost completat de Punctul 23, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
(la 29-04-2011, Articolul 86, Capitolul VII a fost modificat de Punctul 25, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 86^1  
  
Prin excepție de la prevederile art. 86, personalul militar de specialitate medico-sanitar, indiferent de gradul militar deținut, poate fi menținut în activitate după împlinirea vârstei standard de pensionare, la cerere, cu aprobarea conducătorului instituției, până la împlinirea vârstei de pensionare stabilită pentru personalul de specialitate medico-sanitar civil.  
(la 02-01-2020, Articolul 86^1 din Capitolul VII a fost modificat de Punctul 24, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 87  
(1) Ofițerii, maiștrii militari și subofițerii în activitate condamnați prin hotărâre judecătorească la pedeapsa închisorii cu executarea acesteia, precum și cei condamnați pentru infracțiuni săvârșite cu intenție la pedeapsa închisorii cu suspendarea executării ori cu amenda se trec în rezervă sau direct în retragere.(2) Cadrele militare în activitate condamnate prin hotărâre judecătorească rămasă definitivă la pedeapsa închisorii cu executarea acesteia se trec în rezervă sau direct în retragere din oficiu.  
(la 29-04-2011, Alineatul (2) din Articolul 87, Capitolul VII a fost introdus de Punctul 26, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )(3) Cadrele militare în activitate din Ministerul Apărării Naționale condamnate pentru infracțiuni săvârșite cu intenție la pedeapsa amenzii penale sau cu închisoare, cu suspendarea executării ori grațiate înainte de începerea executării pedepsei sau cu privire la care s-a dispus amânarea aplicării pedepsei pot fi trecute în rezervă sau direct în retragere ori pot fi menținute în activitate, pe baza propunerilor înaintate ierarhic, prin ordin al comandanților/șefilor care au competențe în acest sens, stabilite prin ordin al ministrului apărării naționale, dispozițiile art. 43 aplicându-se în mod corespunzător.  
(la 16-05-2019, Alineatul (3) din Articolul 87 , Capitolul VII a fost modificat de Punctul 61, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )Notă  
Prin DECIZIA CURȚII CONSTITUȚIONALE nr. 905 din 16 decembrie 2020, publicată în MONITORUL OFICIAL nr. 495 din 12 mai 2021, s-a admis excepția de neconstituționalitate, constatându-se că sintagma „sau cu privire la care s-a dispus amânarea aplicării pedepsei“, cuprinsă în dispozițiile art. 87 alin. 3 din Legea nr. 80/1995 privind statutul cadrelor militare, este neconstituțională.  
Conform art. 147 alin. (1) din CONSTITUȚIA ROMÂNIEI, republicată în MONITORUL OFICIAL nr. 767 din 31 octombrie 2003, dispozițiile din legile și ordonanțele în vigoare, precum și cele din regulamente, constatate ca fiind neconstituționale, își încetează efectele juridice la 45 de zile de la publicarea deciziei Curții Constituționale dacă, în acest interval, Parlamentul sau Guvernul, după caz, nu pun de acord prevederile neconstițutionale cu dispozițiile Constituției. Pe durata acestui termen, dispozițiile constatate ca fiind neconstițutionale sunt suspendate de drept.  
În concluzie, în intervalul 12 mai 2021 - 25 iunie 2021, sintagma „sau cu privire la care s-a dispus amânarea aplicării pedepsei“, cuprinsă în dispozițiile art. 87 alin. 3 a fost suspendată de drept, încetându-și efectele juridice începând cu data 26 iunie 2021, întrucât legiuitorul nu a intervenit pentru modificarea prevederilor atacate.  
  
Articolul 88  
  
Ofițerii, maiștrii militari și subofițerii în activitate, pentru care consiliile de onoare au stabilit că au încălcat prevederile art. 28 și art. 30 alin. 2 se trec în rezervă sau direct în retragere.  
(la 16-05-2019, Articolul 88 din Capitolul VII a fost modificat de Punctul 62, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 89  
(1) Hotărârea privind menținerea în activitate a cadrelor militare trimise în judecată pentru săvârșirea de infracțiuni se ia după soluționarea definitivă a cauzei.(2) Cadrele militare în activitate din Ministerul Apărării Naționale se suspendă din funcție pe perioada în care, fiind în stare de arest preventiv, sunt urmărite penal, trimise în judecată ori sunt judecate de către instanțele judecătorești. Pe perioada suspendării din funcție, ofițerii, maiștrii militari și subofițerii nu beneficiază de niciun drept din partea Ministerului Apărării Naționale.(3) Prin excepție de la prevederile alin. 2, cadrele militare, pe perioada suspendării din funcție, pot beneficia de dreptul prevăzut la art. 9 lit. e) și de dreptul de folosință a locuinței de serviciu.(4) Cadrele militare în activitate din Serviciul Român de Informații, Serviciul de Telecomunicații Speciale și Serviciul de Protecție și Pază se pun la dispoziție când sunt trimise în judecată sau sunt judecate de către instanțele judecătorești în stare de libertate pentru fapte în legătură cu exercitarea atribuțiilor funcțiilor în care sunt încadrate sau împuternicite.  
(la 02-01-2020, Alineatul (4) din Articolul 89, Capitolul VII a fost modificat de Punctul 25, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )(5) În Ministerul Apărării Naționale, cadrele militare în activitate se pun la dispoziție când sunt trimise în judecată sau sunt judecate de către instanțele judecătorești în stare de libertate pentru fapte în legătură cu exercitarea atribuțiilor funcțiilor în care sunt încadrate, numai la propunerea consiliilor de onoare și a comandanților de unități.  
(la 16-05-2019, Alineatul (5) din Articolul 89 , Capitolul VII a fost modificat de Punctul 63, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(6) Cadrele militare puse la dispoziție în condițiile prevăzute la alin. 4 și 5 îndeplinesc atribuțiile stabilite, în scris, de comandanții unităților din care fac parte și beneficiază de drepturile bănești corespunzătoare gradului pe care îl au, la minimum, precum și de celelalte drepturi stabilite cadrelor militare în activitate conform dispozițiilor legale.(7) În cazul în care s-a dispus achitarea, încetarea procesului penal, renunțarea la aplicarea pedepsei, clasarea ori renunțarea la urmărirea penală, cadrele militare care au fost suspendate din funcție în condițiile alin. 2 și care s-au aflat la dispoziție în condițiile alin. 4 și 5 sunt repuse în drepturile avute la data suspendării din funcție sau la data punerii la dispoziție, după caz, inclusiv în funcția deținută anterior sau în una echivalentă, și vor primi toate drepturile ce li s-ar fi acordat în perioada cât s-au aflat suspendate, respectiv puse la dispoziție, potrivit normelor legale în vigoare la data reîncadrării în funcție.  
(la 01-02-2014, Alineatul (7) din Articolul 89, Capitolul VII a fost modificat de Punctul 3, Articolul 33 din LEGEA nr. 255 din 19 iulie 2013 publicată în MONITORUL OFICIAL nr. 515 din 14 august 2013. )(7^1) Cadrele militare din Ministerul Apărării Naționale și Ministerul Afacerilor Interne suspendate din funcție sau care s-au aflat la dispoziție, în condițiile legii, față de care s-a dispus amânarea aplicării pedepsei, sunt repuse în drepturile avute la data suspendării din funcție sau la data punerii la dispoziție, după caz, inclusiv în funcția deținută anterior sau în una echivalentă, și vor primi toate drepturile ce li s-ar fi acordat în perioada cât s-au aflat suspendate, respectiv puse la dispoziție, potrivit normelor legale în vigoare la data reîncadrării în funcție.  
(la 16-05-2019, Articolul 89 din Capitolul VII a fost completat de Punctul 64, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )(8) Cadrele militare condamnate prin hotărâre judecătorească rămasă definitivă la o pedeapsă privativă de libertate cu executarea acesteia care anterior au fost suspendate din funcții se trec în rezervă începând cu data suspendării.(9) Cadrelor militare care au comis fapte pentru care s-a început urmărirea penală sau pentru care au fost trimise în judecată li se pot aplica sancțiuni disciplinare numai după soluționarea cauzei de către parchet ori de către instanța de judecată. În acest timp procedura disciplinară se suspendă.  
(la 29-04-2011, Articolul 89, Capitolul VII a fost modificat de Punctul 27, Articolul I din LEGEA nr. 53 din 21 aprilie 2011, publicată în MONITORUL OFICIAL nr. 290 din 26 aprilie 2011. )  
  
Articolul 90  
(1) Cadrele militare în activitate, care nu îndeplinesc condițiile de pensionare, nu pot fi trecute în rezervă pe timpul cât se află în incapacitate temporară de muncă, fiind internate în spitale ori sanatorii, se găsesc în concedii medicale sau în concediu pentru creșterea copilului, iar cadrele militare femei, nici în perioada gravidității, a concediului de risc maternal și a celui de maternitate, acordate potrivit art. 15.  
(la 29-06-2007, Alineatul (1) din Articolul 90 a fost modificat de Articolul II din ORDONANȚA DE URGENȚĂ nr. 77 din 28 iunie 2007, publicată în MONITORUL OFICIAL nr. 444 din 29 iunie 2007. )(2) Dispozițiile alin. 1 nu se aplică celor care urmează să fie trecuți în rezervă potrivit prevederilor art. 85 alin. 1 lit. g), h), j), k), l), m) și n), art. 87 și 88.  
(la 02-01-2020, Alineatul (2) din Articolul 90, Capitolul VII a fost modificat de Punctul 26, Articolul I din LEGEA nr. 259 din 24 decembrie 2019, publicată în MONITORUL OFICIAL nr. 1051 din 30 decembrie 2019 )  
  
Articolul 91  
  
Ofițerii, maiștrii militari și subofițerii, care au angajamente sau contracte cu Ministerul Apărării Naționale, prin care se obligă să îndeplinească serviciul în armată o anumită perioadă de timp, în situația în care nu respectă angajamentul/contractul și sunt trecuți în rezervă prin aplicarea uneia dintre prevederile de la art. 85 alin. 1 lit. g)-n), art. 87 și art. 88, sunt obligați să restituie, după caz, cheltuielile de întreținere și instruire pe timpul școlarizării ori alte cheltuieli ocazionate de situațiile pentru care s-au încheiat angajamente sau contracte, în condiții stabilite prin ordin al ministrului apărării naționale.  
(la 16-05-2019, Articolul 91 din Capitolul 7 a fost modificat de Punctul 65, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )  
  
Articolul 91^1  
(1) Candidatul admis în instituțiile de formare profesională inițială ale Ministerului Afacerilor Interne sau care formează personal pentru nevoile Ministerului Afacerilor Interne este obligat să încheie un angajament că va lucra în cadrul Ministerului Afacerilor Interne, pentru o perioadă de 10 ani de la data nașterii raportului de serviciu.(2) La încetarea calității de elev al unei instituții de formare profesională inițială a Ministerului Afacerilor Interne sau care formează personal pentru nevoile Ministerului Afacerilor Interne, ca urmare a admiterii într-o altă instituție de formare profesională inițială a Ministerului Afacerilor Interne sau care formează personal pentru nevoile Ministerului Afacerilor Interne, se completează un nou angajament, încheiat în condițiile alin. 1, care cumulează și perioada anterioară rămasă de executat, stabilită proporțional cu perioada de școlarizare.(3) La admiterea maistrului militar/subofițerului din cadrul Ministerului Afacerilor Interne la un program de studii de licență, cu frecvență, în cadrul unei instituții de învățământ superior a Ministerului Afacerilor Interne sau care formează personal pentru nevoile Ministerului Afacerilor Interne se completează un nou angajament, încheiat în condițiile alin. 1, care cumulează și perioada anterioară rămasă de executat.(4) Cadrul militar din Ministerul Afacerilor Interne care urmează un program de formare profesională continuă sau un curs de inițiere în carieră este obligat să încheie un angajament că va lucra în cadrul Ministerului Afacerilor Interne, pentru o perioadă stabilită prin ordin al ministrului afacerilor interne, proporțional cu durata/valoarea cursului sau programului urmat.(5) Elevul/Studentul unei instituții de formare profesională inițială a Ministerului Afacerilor Interne sau care formează personal pentru nevoile Ministerului Afacerilor Interne sau cadrul militar din Ministerul Afacerilor Interne care refuză încheierea unui nou angajament în condițiile alin. 2 și 3 sau care nu respectă condițiile angajamentelor încheiate este obligat să restituie, proporțional cu perioada rămasă de executat, cheltuielile efectuate în total pe timpul școlarizării/desfășurării programelor/cursurilor, inclusiv cele aferente drepturilor salariale acordate pe perioada cursurilor cu scoatere de la locul de muncă, după caz, potrivit reglementărilor în vigoare.  
(la 10-11-2023, Alineatul 5 din Articolul 91^1, Capitolul VII a fost modificat de Punctul 3., ARTICOLUL UNIC din LEGEA nr. 322 din 6 noiembrie 2023, publicată în MONITORUL OFICIAL nr. 1013 din 7 noiembrie 2023 )(6) Prevederile alin. 3 și 5 se aplică în mod corespunzător și maistrului militar sau subofițerului admis la programul de studii universitare de master profesional pentru formarea ofițerilor organizat în cadrul Academiei de Poliție «Alexandru Ioan Cuza» a Ministerului Afacerilor Interne.  
(la 10-11-2023, Articolul 91^1, Capitolul VII a fost completat de Punctul 4., ARTICOLUL UNIC din LEGEA nr. 322 din 6 noiembrie 2023, publicată în MONITORUL OFICIAL nr. 1013 din 7 noiembrie 2023 )  
(la 16-05-2019, Capitolul VII a fost completat de Punctul 66, Articolul I din LEGEA nr. 101 din 8 mai 2019, publicată în MONITORUL OFICIAL nr. 371 din 13 mai 2019 )

**LEGEA nr. 346 din 21 iulie 2006(\*republicată\*)privind organizarea și funcționarea Ministerului Apărării Naționale**

|  |  |
| --- | --- |
| **EMITENT** | ** PARLAMENTUL** |

**Publicat în  MONITORUL OFICIAL nr. 867 din 2 noiembrie 2017**Notă  
\*) Republicată în temeiul art. VI din Legea nr. 167/2017 pentru modificarea și completarea Legii nr. 346/2006 privind organizarea și funcționarea Ministerului Apărării, publicată în Monitorul Oficial al României, Partea I, nr. 559 din 14 iulie 2017.  
Legea nr. 346/2006 privind organizarea și funcționarea Ministerului Apărării a fost publicată în Monitorul Oficial al României, Partea I, nr. 654 din 28 iulie 2006 și a mai fost modificată și completată prin Legea nr. 76/2015 pentru modificarea și completarea Legii nr. 346/2006 privind organizarea și funcționarea Ministerului Apărării Naționale, publicată în Monitorul Oficial al României, Partea I, nr. 264 din 21 aprilie 2015.Notă  
Articolele II și III din ORDONANȚA DE URGENȚĂ nr. 71 din 14 mai 2020, publicată în MONITORUL OFICIAL nr. 402 din 15 mai 2020 prevăd:  
Articolul II  
Subordonarea Direcției medicale la Statul Major al Apărării se realizează cu preluarea și menținerea funcțiilor publice încadrate la data intrării în vigoare a prezentei ordonanțe de urgență, până la vacantarea acestora, cu respectarea dispozițiilor legale aplicabile funcțiilor publice.  
Articolul III  
La data intrării în vigoare a prezentei ordonanțe de urgență, Direcția generală pentru armamente se subrogă în toate drepturile și obligațiile Departamentului pentru armamente.

**Capitolul II Atribuțiile și responsabilitățile Ministerului Apărării Naționale**  
Articolul 5  
(1) Ministerul Apărării Naționale are următoarele atribuții și responsabilități:1. realizarea și menținerea capacității operaționale a armatei, pentru îndeplinirea misiunilor specifice ce revin acesteia;2. înființarea, desființarea, transformarea, resubordonarea, reorganizarea, consolidarea, integrarea în alte structuri și redislocarea structurilor militare ale armatei, pe timp de pace, pe timpul stării de urgență, de asediu, de mobilizare sau de război, conform legii;3. elaborarea proiectelor de acte normative din domeniul său de competență;4. apărarea drepturilor și intereselor legitime în raporturile cu autoritățile și instituțiile publice, precum și cu orice persoană fizică sau juridică, română ori străină, prin structuri proprii;5. întreprinderea demersurilor necesare pentru încheierea tratatelor la nivel departamental și a înțelegerilor tehnice în domeniul apărării;6. coordonarea elaborării și implementării politicii de apărare, promovarea intereselor naționale la nivelul organizațiilor internaționale la care România este parte și creșterea gradului de integrare a structurilor proprii și a profilului acestora în cadrul acestor organizații, promovarea și dezvoltarea relațiilor de cooperare politico-militară și asigurarea reprezentării armatei în raporturile cu ministerele de resort ale altor state și cu organizații internaționale la care România este parte;7. realizarea planificării integrate a apărării;8. realizarea mecanismului de cooperare interinstituțională în domeniul apărării;9. instruirea comandamentelor și forțelor;10. organizarea și conducerea educației și formării profesionale în instituțiile proprii;11. managementul logisticii proprii;12. constituirea stocurilor și menținerea stării de operativitate a tehnicii;13. organizarea și conducerea mobilizării armatei, rechiziționarea de bunuri și chemarea persoanelor fizice la prestări de servicii în interes public;14. managementul domeniului informații pentru apărare, managementul activității oficiale de cifru și a sistemelor criptografice din armată, realizarea măsurilor de protecție a informațiilor clasificate naționale, NATO, UE și a informațiilor clasificate care fac obiectul tratatelor, înțelegerilor și acordurilor bilaterale sau multilaterale în domeniul apărării la care România este parte, precum și cooperarea cu structurile similare naționale și ale altor state sau ale organizațiilor internaționale la care România este parte;15. participarea la dezvoltarea și optimizarea capabilităților de apărare cibernetică ale României, în colaborare cu celelalte instituții și autorități naționale stabilite prin lege;16. managementul activității financiar-contabile;17. gestionarea sistemului pensiilor militare de stat;18. managementul resurselor de comunicații și tehnologia informației în armată;19. managementul spectrului radio utilizat în scopul apărării, precum și a resurselor de comunicații, tehnologia informației și apărare cibernetică ale Armatei României;20. elaborarea și integrarea/aplicarea politicilor proprii/reglementărilor specifice în domeniile referitoare la protecția mediului, securitate și sănătate în muncă, apărarea împotriva incendiilor, metrologie specifică echipamentelor militare care nu intră în sfera metrologiei legale și funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil;21. conducerea activităților de comunicare strategică la nivelul ministerului;22. organizarea și conducerea activității de informare și relații publice la nivelul ministerului;23. creșterea calității vieții personalului, asigurarea protecției sociale și a asistenței religioase, medicale, psihologice și juridice a personalului militar și civil, a răniților, invalizilor și urmașilor celor decedați în acțiuni militare, în conformitate cu prevederile legale;24. înzestrarea cu armament, tehnică de luptă, echipamente și materiale specifice armatei, asigurarea relației cu industria națională de apărare și cooperările internaționale în domeniu;25. coordonarea activității de comerț exterior privind importul și exportul de produse cu destinație militară, în condițiile legii;26. aplicarea regimului de control în domeniul exporturilor, importurilor și altor operațiuni cu produse militare și cu dublă utilizare, potrivit legii și normelor emise pentru aplicarea acestora, aprobate prin ordin al ministrului apărării naționale, precum și coordonarea activităților privind aprobarea suspendării drepturilor vamale la anumite categorii de armamente și echipamente militare, potrivit legii;27. organizarea și conducerea programelor de investiții publice și de reparații curente și de întreținere în domeniul imobiliar, exercitarea controlului statului în toate etapele și componentele sistemului calității în construcții, conducerea activității de apărare împotriva incendiilor și de administrare a imobilelor Ministerului Apărării Naționale;28. editarea de publicații în domeniile proprii de activitate;29. cercetarea-dezvoltarea, utilizarea rezultatelor cercetării-dezvoltării și participarea la proiecte de cercetare-dezvoltare naționale și internaționale în domeniul apărării, precum și protecția drepturilor de proprietate intelectuală, potrivit legii și normelor emise pentru aplicarea acestora, aprobate prin ordin al ministrului apărării naționale;30. reglementarea și desfășurarea activităților de testare și evaluare, analiză, audituri tehnice și acceptanțe aferente sistemelor de armamente și echipamente pentru apărare;31. reglementarea și desfășurarea activității de supraveghere a managementului calității la furnizorii de produse militare și prestatorii de servicii în domeniul apărării și de aplicare a cerințelor NATO și UE de asigurare a calității în domeniul apărării, prin evaluarea, certificarea și supravegherea furnizorilor și prestatorilor în legătură cu îndeplinirea acestor cerințe;32. elaborarea documentelor strategice pentru pregătirea și întrebuințarea în luptă a forțelor armate;33. încheierea de contracte pentru achiziția de produse și servicii specifice, în condițiile legii, direct cu structurile specializate ale NATO și UE, în scopul asigurării interoperabilității;34. asigurarea cu informații geospațiale, geografice, hidrografice și hidrometeorologice pentru nevoi proprii, precum și a celor necesare instituțiilor din sistemul de apărare, ordine publică și siguranță națională, NATO și UE și altor instituții beneficiare;35. organizarea și conducerea serviciului medical militar de urgență prespitalicească și spitalicească;36. organizarea și conducerea activităților de poliție militară în țară și pe timpul participării la misiuni și operații în afara teritoriului statului român;37. elaborarea normelor pentru înzestrare, întreținere și reparații, cu respectarea prevederilor legale;38. coordonarea problematicii cadrelor militare în rezervă și în retragere, a veteranilor de război, invalizilor și văduvelor de război;39. organizarea și conducerea activităților de tradiții militare, cultură militară, de educație civică și ceremonii militare;40. organizarea și conducerea activităților de standardizare și interoperabilitate în domeniul apărării;41. cooperarea, cu alte structuri din afara Ministerului Apărării Naționale, la situații de urgență, precum și pentru prevenirea și combaterea terorismului, conform legii;42. administrarea, supravegherea și protecția fondului arhivistic propriu, în condițiile legii;43. asigurarea siguranței aeriene, navale și terestre, în condițiile legii.(2) Ministerul Apărării Naționale îndeplinește și alte atribuții prevăzute de lege.  
  
Articolul 6  
(1) Ministerul Apărării Naționale, prin structurile desemnate, este:  
a) autoritate navală militară națională;  
b) autoritate națională în domeniul pregătirii, brevetării și perfecționării pregătirii scafandrilor, precum și în domeniul autorizării și inspectării activităților subacvatice;  
c) autoritate națională în domeniul proiectării, realizării și asigurării informațiilor geospațiale pentru apărare;  
d) autoritate națională în domeniul activității oficiale de criptologie, pentru componentele specifice.(2) În exercitarea competenței prevăzute la alin. (1) lit. a), structura desemnată asigură elaborarea cadrului normativ și instituțional al activităților militare în domeniul naval, pentru stabilirea limitelor zonelor de siguranță ale navelor militare, a perimetrelor și regimului porturilor militare, precum și a modului de investigare a evenimentelor de navigație în care sunt implicate nave militare și guvernamentale.(3) În exercitarea competenței prevăzute la alin. (1) lit. b), structura desemnată asigură:  
a) pregătirea, antrenarea, perfecționarea pregătirii și brevetarea scafandrilor, formarea și atestarea personalului tehnic de asigurare a scufundărilor și lucrărilor în imersiune;  
b) autorizarea și inspectarea unităților care execută activități subacvatice cu scafandri;  
c) cercetarea științifică, de inginerie tehnologică și medicală pentru realizarea mijloacelor tehnice și perfecționarea procedeelor de scufundare și de lucru sub apă;  
d) verificarea periodică a scafandrilor brevetați în vederea reconfirmării aptitudinilor, deprinderilor și cunoștințelor;  
e) formarea și atestarea personalului medical de specialitate, potrivit legii.(4) Metodologiile, procedurile și structura de specialitate pentru îndeplinirea atribuțiilor Ministerului Apărării Naționale în domeniile prevăzute la alin. (1) se stabilesc prin ordine ale ministrului apărării naționale.

**Capitolul V Structura de forțe a armatei**  
Articolul 28  
(1) Structura de forțe ale armatei este formată din state majore, comandamente, mari unități și unități, formațiuni și alte structuri stabilite potrivit legii, cuprinse, după caz, în:  
a) forțe terestre, forțe aeriene, forțe navale, denumite în continuare categorii de forțe;  
b) forțe pentru sprijin de luptă;  
c) forțe pentru sprijin logistic;  
d) forțe pentru operații speciale;  
e) forțe pentru apărare cibernetică;  
f) alte forțe.(2) Dimensiunea structurii de forțe ale armatei se stabilește prin documentele de planificare a apărării, potrivit legii.(3) Cerințele de constituire a structurilor prevăzute la alin. (1) se stabilesc prin ordine ale ministrului apărării naționale.  
  
Articolul 29  
  
Categoriile de forțe au în compunere statele majore ale forțelor terestre, aeriene, navale, comandamente, mari unități și unități de manevră, de sprijin de luptă, logistice, unități de instrucție, instituții militare de învățământ și alte structuri stabilite potrivit legii.  
  
Articolul 30  
  
Sprijinul acțiunilor militare la nivel strategic se realizează prin comandamente de sprijin, care au în subordine mari unități și unități, unități de instrucție, unități de învățământ militar preuniversitar și alte structuri stabilite potrivit legii.  
  
Articolul 31  
(1) Forțele pentru sprijin logistic sunt reprezentate de Comandamentul Logistic Întrunit, care are în subordine mari unități și unități logistice, structuri de sprijin de luptă și structuri de educație și instrucție.(2) În calitate de structură de sprijin logistic, Comandamentul Logistic Întrunit poate avea în subordine grădinițe, creșe, structuri de cultură și mass-media, structuri de refacere a capacității de muncă, complexuri militare de instruire, reprezentare și tranzit, amenajări sportive și recreative, lăcașuri de cult, cimitire și capele, precum și alte entități organizate conform legii.  
  
Articolul 32  
  
Forțele pentru operații speciale au în compunere Comandamentul Forțelor pentru Operații Speciale, structuri luptătoare, structuri de sprijin de luptă, structuri de sprijin logistic, structuri de educație și instrucție și alte structuri stabilite potrivit legii.  
  
Articolul 33  
  
Forțele pentru apărare cibernetică au în compunere Comandamentul Apărării Cibernetice, mari unități, unități și alte structuri stabilite potrivit legii.  
  
Articolul 34  
  
Misiunile și responsabilitățile structurii de forțe ale armatei se stabilesc prin ordine ale ministrului apărării naționale sau ale șefului Statului Major al Apărării, atunci când acesta este împuternicit de ministru.  
  
Articolul 35  
  
Potrivit nivelului capacității de luptă, forțele armatei sunt organizate în:  
a) forțe gata de acțiune permanent;  
b) forțe cu nivel ridicat al capacității de luptă;  
c) forțe cu nivel redus al capacității de luptă, gata de acțiune după ridicarea capacității de luptă prin completare/mobilizare;  
d) structuri care se constituie la mobilizare, destinate generării/regenerării forțelor, precum și pentru realizarea sistemului de rezistență armată pe teritoriul național.  
  
Articolul 36  
(1) Structurile de poliție militară sunt destinate să asigure respectarea și menținerea ordinii interioare și a disciplinei militare în obiectivele militare și zonele militare restricționate, sprijinul manevrei și mobilității, controlul și îndrumarea circulației autovehiculelor și a coloanelor militare, protecția personalului armatei, securitatea obiectivelor militare, să contribuie la misiuni de supraveghere, escortare, pază și escortarea prizonierilor de război, îndrumarea și evacuarea persoanelor dislocate pe timpul desfășurării acțiunilor militare.(2) Atribuțiile, organizarea și funcționarea poliției militare se stabilesc prin lege specială.  
  
Articolul 37  
(1) Forțele pentru operații speciale constituie componenta specializată, de reacție rapidă, de nivel strategic, cu structuri terestre, navale și aeriene dedicate, instruită și dotată pentru executarea misiunilor de cercetare specială, acțiuni directe, de asistență militară și neconvenționale, precum și misiuni complementare acestora, pe teritoriul statului român sau în afara acestuia, în condițiile legii, independent sau împreună cu forțele speciale ale coalițiilor și alianțelor din care România este parte.(2) Conducerea forțelor pentru operații speciale, cu excepția celor prevăzute la art. 15 alin. (5), se exercită de șeful Statului Major al Apărării, prin Comandamentul Forțelor pentru Operații Speciale, iar în situația participării la misiuni și operații în afara teritoriului statului român, potrivit înțelegerilor tehnice încheiate cu partenerii străini, în baza tratatelor la care România este parte.  
  
Articolul 38  
(1) Ministerul Apărării Naționale poate constitui structuri de conducere și de forțe care să fie puse la dispoziția NATO pentru îndeplinirea misiunilor specifice. Acestea se integrează în structura de comandă și control, precum și în structura de forțe ale NATO.(2) Nivelul de autoritate care poate fi exercitat asupra structurilor române se stabilește conform procedurilor NATO.

**Capitolul VI Conducerea Ministerului Apărării Naționale**  
Articolul 39  
(1) Ministerul Apărării Naționale este condus și reprezentat de ministrul apărării naționale.(2) În exercitarea conducerii, ministrul apărării naționale este ajutat de secretarii de stat, de șeful Statului Major al Apărării și de secretarul general.(3) Ministrul apărării naționale poate delega prin ordin competența îndeplinirii unor atribuții aflate în responsabilitatea sa.(4) Secretarii de stat sunt numiți și eliberați din funcție prin decizie a prim-ministrului, la propunerea ministrului apărării naționale.(5) Șeful Statului Major al Apărării este militarul cu rangul de conducere cel mai înalt din armată, numit de Președintele României, la propunerea ministrului apărării naționale, cu avizul prim-ministrului, pentru o perioadă de 4 ani, cu posibilitatea de prelungire cu până la un an\*). În funcția de șef al Statului Major al Apărării poate fi numit locțiitorul acestuia sau unul dintre șefii categoriilor de forțe ale armatei.Notă  
Prin DECIZIA CURȚII CONSTITUȚIONALE nr. 391 din 4 iunie 2019, publicată în MONITORUL OFICIAL nr. 510 din 24 iunie 2019 s-a admis excepția de neconstituționalitate referitoare la sintagma „cu posibilitatea de prelungire cu până la un an“ din cuprinsul art. 39 alin. (5) din Legea nr. 346/2006 privind organizarea și funcționarea Ministerului Apărării Naționale, constatându-se că, această sintagmă, este neconstituțională.  
Conform art. 147 alin. (1) din CONSTITUȚIA ROMÂNIEI, republicată în MONITORUL OFICIAL nr. 767 din 31 octombrie 2003, dispozițiile din legile și ordonantele în vigoare, precum și cele din regulamente, constatate ca fiind neconstituționale, își încetează efectele juridice la 45 de zile de la publicarea deciziei Curții Constituționale dacă, în acest interval, Parlamentul sau Guvernul, după caz, nu pun de acord prevederile neconstițutionale cu dispozițiile Constituției. Pe durata acestui termen, dispozițiile constatate ca fiind neconstițutionale sunt suspendate de drept.  
Prin urmare, în intervalul 24 iunie 2019-7 august 2019, sintagma „cu posibilitatea de prelungire cu până la un an“ din cuprinsul art. 39 alin. (5) din Legea nr. 346/2006 privind organizarea și funcționarea Ministerului Apărării Naționale, a fost suspendată de drept, încetându-și efectele juridice în data de 8 august 2019, întrucât legiuitorul nu a intervenit pentru modificarea prevederilor atacate.(6) Prevederile alin. (5) referitoare la durata mandatului nu se aplică în caz de mobilizare sau de război, precum și pe timpul stării de asediu sau de urgență.(7) Secretarul general al Ministerului Apărării Naționale este înalt funcționar public, numit potrivit legii.(8) În Ministerul Apărării Naționale se constituie Colegiul Ministerului Apărării Naționale și Comitetul pentru Suport Managerial, cu rol consultativ, precum și Consiliul de Planificare a Apărării, Consiliul de Supraveghere a Cerințelor, Consiliul de Achiziții, Consiliul de Standardizare și Interoperabilitate și Consiliul Tehnico-Economic, ale căror hotărâri/decizii/avize sunt obligatorii. Organizarea și funcționarea acestora se stabilesc prin ordine ale ministrului apărării naționale.  
  
Articolul 40  
(1) În exercitarea competențelor conferite de lege, ministrul apărării naționale emite ordine și instrucțiuni.(2) Secretarii de stat, secretarul general al ministerului, directorul general și șefii/directorii direcțiilor din structurile centrale emit dispoziții, potrivit competențelor specifice.(3) Șeful Statului Major al Apărării emite ordine cu conținut militar și dispoziții, potrivit domeniilor de competență.(4) Comandanții/Șefii unităților militare înscriu în ordinul de zi pe unitate, în condițiile stabilite prin ordin al ministrului apărării naționale, ordinele/dispozițiile date în exercitarea misiunilor și atribuțiilor ce le revin, potrivit legii.  
  
Articolul 41  
  
Pe timpul absenței ministrului, conducerea Ministerului Apărării Naționale se exercită de către secretarul de stat desemnat de ministru.  
  
Articolul 42  
  
Conducerea structurilor de forțe se realizează de comandanți/șefi ai acestora numiți conform competențelor stabilite prin ordin al ministrului apărării naționale.

**LEGE nr. 121 din 15 iunie 2011privind participarea forțelor armate la misiuni și operații în afara teritoriului statului român**

|  |  |
| --- | --- |
| **EMITENT** | ** PARLAMENTUL** |

**Publicat în  MONITORUL OFICIAL nr. 427 din 17 iunie 2011  
Parlamentul României adoptă prezenta lege.**

**Capitolul II Planificarea, trimiterea și retragerea în/din misiuni și operații ale forțelor armate**  
  
Articolul 4  
(1) La propunerea Ministerului Apărării Naționale, Consiliul Suprem de Apărare a Țării analizează și hotărăște, până la data de 30 iunie a fiecărui an, forțele armate ce pot fi puse la dispoziție în anul următor, în vederea participării la misiunile și operațiile prevăzute la art. 2 alin. (1).(2) Propunerea de participare la misiuni și operații în afara teritoriului statului român cuprinde și estimarea costurilor aferente.  
  
Articolul 5  
  
În baza hotărârii Consiliului Suprem de Apărare a Țării, Guvernul prevede în proiectul de buget pentru anul următor fondurile financiare necesare pregătirii și participării forțelor armate la misiuni și operații în afara teritoriului statului român.  
  
Articolul 6  
  
La apariția unor situații neprevăzute care necesită participarea cu forțe armate suplimentare la misiuni și operații în afara teritoriului statului român, bugetele instituțiilor trimițătoare se rectifică în mod corespunzător, conform legii.  
  
Articolul 7  
(1) Trimiterea forțelor armate în afara teritoriului statului român în misiunile și operațiile prevăzute la art. 2 alin. (1), în condițiile prevăzute la art. 2 alin. (3) și art. 3 alin. (1), se aprobă, la propunerea primului-ministru, de către Președintele României, după consultarea Consiliului Suprem de Apărare a Țării. Președintele României informează Parlamentul în termen de 5 zile cu privire la decizia luată, iar dacă Parlamentul este în vacanță, la începerea sesiunii ordinare sau extraordinare, după caz.(2) În situația în care trimiterea forțelor armate în afara teritoriului statului român în misiunile și operațiile prevăzute la art. 2 alin. (1) nu se face în baza unui tratat internațional la care România este parte, precum și în situația în care trimiterea se face la solicitarea unui stat în vederea desfășurării unei misiuni sau operații neprevăzute la art. 2 alin. (1), Președintele României solicită aprobarea Parlamentului.(3) Pentru situații neprevăzute, la solicitarea organizațiilor internaționale cu vocație în domeniul securității sau a unor parteneri strategici, ministrul apărării naționale poate trimite în misiune individuală în afara teritoriului național observatori/monitori, consilieri și instructori militari, personal de stat major și de specialitate, după consultarea prealabilă a Ministerului Afacerilor Externe, fără a se depăși limitele numerice ale pachetului de forțe aprobat anual de Consiliul Suprem de Apărare a Țării.(4) În situațiile prevăzute la alin. (3), ministrul apărării naționale informează Consiliul Suprem de Apărare a Țării în termen de 5 zile.(5) În situația schimbării fundamentale a împrejurărilor în care forțele armate au fost trimise în misiunile și operațiile prevăzute la art. 2 alin. (1), acestea pot fi retrase în condițiile prevăzute la alin. (1) și (2). În vederea fundamentării propunerii de retragere, Consiliul Suprem de Apărare a Țării dispune măsurile necesare pentru consultarea aliaților, partenerilor sau organizațiilor internaționale sub egida cărora se desfășoară misiunile și operațiile.(6) Guvernul informează Parlamentul despre situația participării forțelor armate la misiuni și operații în afara teritoriului statului român, semestrial sau ori de câte ori este nevoie.  
  
Articolul 8  
(1) Trimiterea forțelor armate în afara teritoriului statului român la activitățile prevăzute la art. 3 alin. (3) se aprobă de ministrul apărării naționale.(2) Trimiterea forțelor armate la exerciții sau antrenamente organizate în afara teritoriului statului român, altele decât cele prevăzute la art. 3 alin. (3), se aprobă de:  
a) ministrul apărării naționale, la propunerea șefului Statului Major General, pentru pregătirea forțelor armate pe teritoriul statelor membre ale Organizației Tratatului Atlanticului de Nord și Uniunii Europene, statelor membre ale Parteneriatului pentru Pace sau statelor cu care România a încheiat acorduri în domeniu;  
b) ministrul apărării naționale, cu avizul prealabil al Ministerului Afacerilor Externe, pentru alte situații decât cele prevăzute la lit. a).  
  
Articolul 9  
  
Pe timpul participării la misiuni și operații în afara teritoriului statului român, forțele armate aplică regulile de angajare specifice misiunilor sau operațiilor respective, potrivit prevederilor legale în vigoare.

**Capitolul IV Selecționarea, încadrarea și unele drepturi ale personalului**  
Articolul 14  
(1) Încadrarea structurilor prevăzute la art. 3 alin. (2) care urmează a fi puse la dispoziție pentru misiunile și operațiile prevăzute la art. 2 alin. (1) se face, de regulă, cu personal profesionalizat.(2) Selecționarea personalului și stabilirea duratei participării acestuia la misiunile și operațiile prevăzute la art. 2 alin. (1) se fac pe baza criteriilor și metodologiei stabilite prin ordin al ministrului apărării naționale.  
  
Articolul 15  
(1) Forțele armate participă la misiuni și operații în afara teritoriului statului român cu personal militar iar, la nevoie, și cu personal civil propriu.(2) În cazul în care Ministerul Apărării Naționale nu dispune de personal militar sau civil specializat în domenii specifice, necesar participării la misiuni și operații, acesta poate selecționa rezerviști voluntari ori salariați civili, care vor fi încadrați potrivit statelor de organizare.(3) Pe durata pregătirii și desfășurării misiunilor și operațiilor, contractele individuale de muncă sau raporturile de serviciu ale personalului prevăzut la alin. (2) se suspendă.(4) Pe durata suspendării contractelor individuale de muncă sau a raporturilor de serviciu ale personalului civil selecționat, pentru posturile rămase disponibile pot fi încadrate alte persoane, cu contract de muncă pe durată determinată sau numite pe o durată determinată, în condițiile legii.  
  
Articolul 16  
(1) Personalul militar și civil participant la misiunile și operațiile prevăzute la art. 2 alin. (1) beneficiază, pe durata acestora, de:  
a) un concediu de odihnă suplimentar, de 2,5 zile pentru fiecare lună de prezență în zona de operații, cu posibilitatea de a fi efectuat și pe timpul executării misiunii, în țara de dislocare, în zona de dislocare sau în România, în funcție de situația de securitate din zonă; acordarea și efectuarea concediului de odihnă suplimentar se fac potrivit normelor stabilite de Ministerul Apărării Naționale;  
b) drepturi salariale asigurate potrivit prevederilor legale în vigoare;  
c) decontarea cheltuielilor de transport pentru o călătorie în țară și retur, la fiecare 6 luni de participare la misiune sau operație, cu excepția cazurilor în care cheltuielile au fost suportate de către organismele internaționale sub egida cărora se execută misiunea sau operația respectivă.(2) Personalul participant la activitățile prevăzute la art. 3 alin. (3) beneficiază de drepturile personalului român trimis în străinătate pentru îndeplinirea unor misiuni cu caracter temporar, potrivit legii.(3) Pe perioada participării la misiunile și operațiile prevăzute la art. 2 alin. (1), cuantumul brut al soldelor/salariilor lunare, inclusiv sporuri, compensații, prime, indemnizații și alte drepturi, acordate potrivit actelor normative în vigoare personalului încadrat în instituțiile publice de apărare, ordine publică și siguranță națională, nu poate fi diminuat.  
  
Articolul 17  
  
Pentru merite deosebite, acte de curaj, eroism și devotament, personalului participant la misiuni și operații în afara teritoriului statului român i se pot conferi decorații, potrivit prevederilor legale.  
  
Articolul 18  
(1) Personalul participant la misiuni și operații în afara teritoriului statului român are dreptul la despăgubiri pentru cazuri de invaliditate sau deces în condițiile și cuantumurile prevăzute de lege.(2) În caz de deces, despăgubirile se acordă celor îndreptățiți, potrivit legii.(3) Personalul evacuat medical în spitale din străinătate și însoțitorii acestuia beneficiază de drepturile de diurnă stabilite pentru misiunea sau operația respectivă. Cheltuielile de spitalizare sunt în sarcina Ministerului Apărării Naționale.(4) Personalul evacuat medical în spitale din străinătate poate fi vizitat de soț și rudele de gradul I, câte 5 zile, după internare și la fiecare lună de spitalizare, cu suportarea cheltuielilor de către Ministerul Apărării Naționale, în condițiile stabilite pentru personalul trimis în misiune temporară în străinătate.

**LEGE nr. 122 din 15 iunie 2011privind regimul armelor, dispozitivelor militare și munițiilor deținute de Ministerul Apărării Naționale și de forțele armate străine pe teritoriul României**

|  |  |
| --- | --- |
| **EMITENT** | ** PARLAMENTUL** |

**Publicat în  MONITORUL OFICIAL nr. 426 din 17 iunie 2011  
Parlamentul României adoptă prezenta lege.**  
**Capitolul I Dispoziții generale**  
  
Articolul 1  
  
Prezenta lege reglementează deținerea, portul, folosirea armelor, a dispozitivelor militare și a munițiilor din înzestrarea Ministerului Apărării Naționale, operațiunile care se efectuează cu acestea, utilizarea forței, precum și regimul juridic al transportului, deținerii, portului și folosirii armelor, dispozitivelor militare și munițiilor de către membrii forțelor armate străine pe teritoriul României.  
  
Articolul 2  
(1) Ministerul Apărării Naționale este autorizat să dețină arme, dispozitive militare și muniții pentru dotarea proprie, în scopul desfășurării activităților de apărare a țării, potrivit legii.  
(la 10-12-2021, Alineatul (1) din Articolul 2 , Capitolul I a fost modificat de Punctul 1, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )(2) Armele, dispozitivele militare și munițiile prevăzute la alin. (1) sunt destinate instruirii, îndeplinirii misiunilor de luptă, precum și a altor misiuni specifice, potrivit legii, având, de regulă, caracteristici tehnico-tactice specifice care să permită realizarea obiectivelor stabilite, cu respectarea normelor dreptului internațional și a legislației naționale.  
  
Articolul 3  
  
În sensul prezentei legi, termenii și expresiile de mai jos au următoarele semnificații:  
a) act ostil - orice acțiune sau folosire a forței de către o forță militară străină ori entitate teroristă, îndreptată împotriva statului român, a forțelor armate române sau a altor persoane ori împotriva proprietății desemnate sau care urmărește deturnarea ori împiedicarea îndeplinirii misiunii militare a forțelor armate române și/sau aliate. Actul ostil reprezintă, de asemenea, acțiunea prin care persoane, grupuri de persoane sau unități constituite contribuie în mod direct ori comit cu intenție acte care pot cauza prejudicii majore sau constituie un pericol real pentru viața personalului ori tehnica Ministerului Apărării Naționale sau/și a forțelor aliate ale României;  
b) consemn - îndatoririle generale și specifice pe care le are personalul aflat în misiune;  
c) dispozitive militare - ansamblul de componente a căror funcționare în comun îndeplinește o funcție într-un sistem tehnic, prin acționarea unui mecanism de inițiere sau percuție, care determină fie aruncarea unuia ori a mai multor proiectile sau a unuia ori a mai multor obiecte de limitare a mobilității, de substanțe explozive, aprinse sau luminoase, de amestecuri incendiare, fie împrăștierea de gaze nocive, iritante sau de neutralizare, fie emiterea unui semnal electronic de bruiaj sau de dezinformare, fie emiterea de energie dirijată, de microunde de mare putere sau de laseri;  
(la 10-12-2021, Litera c) din Articolul 3 , Capitolul I a fost modificată de Punctul 2, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
c^1) dronă - orice vehicul terestru, aerian, acvatic sau subacvatic capabil să navigheze autonom, folosind pilotul automat, sau care poate fi controlat printr-un echipament radioelectric de comandă la distanță;  
(la 10-12-2021, Articolul 3 din Capitolul I a fost completat de Punctul 3, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
c^2) echipament radioelectric - orice aparat sau instalație care funcționează cu ajutorul frecvențelor radio;  
(la 10-12-2021, Articolul 3 din Capitolul I a fost completat de Punctul 3, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
d) forță minimă - forța strict necesară, ca grad, intensitate și durată, pentru îndeplinirea misiunii. Forța minimă poate include forța letală;  
e) forță letală - forța prin a cărei folosire este probabil să se cauzeze decesul sau rănirea gravă care poate avea ca urmare decesul unei persoane;  
f) forță ostilă - forța care manifestă intenții ostile, comite un act ostil sau care a fost declarată ostilă;  
g) intenție ostilă - amenințarea iminentă cu folosirea forței din partea unei forțe militare străine, a unei entități teroriste, a unei persoane ori a unor grupuri de persoane împotriva statului român, a forțelor armate române sau a altor persoane ori a proprietății desemnate, precum și împotriva membrilor forțelor militare străine aliate. Determinarea intenției ostile se face de către comandanții sau șefii, de la orice eșalon, ai forțelor participante la operații în afara teritoriului statului român, pe baza evaluării faptelor și circumstanțelor cunoscute, precum și a informațiilor avute la dispoziție. În cazul misiunilor executate individual, determinarea intenției ostile se face de executantul misiunii, pe baza acelorași elemente;  
h) obiectiv militar - imobilele, echipamentele, instalațiile, cum ar fi cazărmi, tabere sau raioane de dispunere a uneia ori a mai multor unități militare, depozite, gări, porturi, aeroporturi, aerodromuri, lucrări de artă, poligoane, nave, ambarcațiuni, aeronave, transporturi militare, aflate în proprietatea sau în administrarea ori încredințate pentru pază și apărare Ministerului Apărării Naționale. În cazul operațiilor internaționale prevăzute de legislația română, constituie obiectiv militar personalul combatant sau orice bun care, prin natura sa, amplasarea, destinația ori utilizarea acestuia, aduce o contribuție efectivă la acțiunea militară și a cărui distrugere parțială sau totală, capturare ori neutralizare oferă, în condițiile concrete existente, un avantaj militar sigur;  
i) persoane desemnate - persoanele stabilite prin consemn sau ordin de misiune, pentru a căror protecție este autorizată folosirea forței, inclusiv cea letală;  
j) proprietăți desemnate - acele proprietăți pentru a căror protecție se folosește forța; forța letală se folosește numai în circumstanțele stabilite prin consemn sau ordin de misiune;  
k) reguli de angajare - reglementările pentru structurile militare în ansamblu, precum și pentru fiecare militar care definesc circumstanțele, condițiile, nivelul și modalitatea în care pot fi utilizate armamentul și dispozitivele militare pentru îndeplinirea misiunilor, pe timpul participării la operații;  
l) uz de armă - executarea tragerii cu o armă, în scopul îndeplinirii unei misiuni;  
m) zonă militară restricționată - zona terestră, aeriană, maritimă sau fluvială, aflată sub controlul forțelor armate naționale ori aliate, în care accesul și mișcarea personalului și tehnicii care nu aparțin acestor forțe sunt limitate conform unor reguli stabilite de Ministerul Apărării Naționale, după consultarea autorităților publice centrale sau locale, după caz.

**Capitolul III Folosirea armelor, dispozitivelor militare și munițiilor**

**Secţiunea a 3-a**  
  
Uzul de armă și folosirea dispozitivelor militare  
(la 10-12-2021, Titlul Secțiunii a 3-a din Capitolul III a fost modificat de Punctul 6, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
  
Articolul 14  
(1) Personalul Ministerului Apărării Naționale poate face uz de armă și poate folosi dispozitivele militare din dotare în cazurile prevăzute la art. 15, utilizând forța minimă, cu respectarea principiilor legalității, proporționalității, gradualității, limitării utilizării și nonsurprinderii, așa cum acestea sunt implementate prin consemn sau ordin de misiune.(2) Personalul Ministerului Apărării Naționale poate face uz de armă numai după ce evaluează circumstanțele din care să rezulte absoluta sa necesitate, atunci când folosirea dispozitivelor militare neletale ori a altor mijloace de împiedicare sau constrângere din dotare nu este posibilă.(3) Personalul din cadrul instituțiilor și societăților specializate pentru pază și protecție, care prestează servicii în beneficiul Ministerului Apărării Naționale, poate face uz de armă și poate folosi dispozitivele militare din dotare în condițiile specifice stabilite de lege.(4) Personalul Ministerului Apărării Naționale poate folosi dispozitivele militare care emit semnale electronice de bruiaj sau de dezinformare ori care emit energie dirijată, microunde de mare putere sau laseri, cu care este dotat de către unitățile din care face parte, în vederea îndeplinirii misiunilor de luptă, precum și a altor misiuni specifice, potrivit legii, în condițiile stabilite prin ordin al ministrului apărării naționale.  
(la 10-12-2021, Articolul 14 din Sectiunea a 3-a , Capitolul III a fost modificat de Punctul 7, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
  
Articolul 15  
(1) Personalul Ministerului Apărării Naționale poate face uz de armă și poate folosi dispozitivele militare din dotare, după caz, pentru îndeplinirea misiunilor încredințate, în următoarele cazuri:  
(la 10-12-2021, Partea introductivă a alineatului (1) din Articolul 15 , Sectiunea a 3-a , Capitolul III a fost modificată de Punctul 8, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
a) împotriva acelora care atacă personalul aflat în serviciul de pază, escortă, protecție, precum și a acelora care, prin actul săvârșit prin surprindere, pun în pericol obiectivul militar;  
b) împotriva acelora care atacă persoanele desemnate;  
c) împotriva persoanelor care încearcă să pătrundă ori să iasă în mod ilegal în sau din obiectivele militare ori în zonele militare restricționate, a căror delimitare este adusă la cunoștința publicului;  
d) împotriva persoanelor care, după săvârșirea unei fapte prevăzute de legea penală, încearcă să fugă și care ripostează ori încearcă să riposteze cu arme sau alte obiecte care pot pune în pericol viața ori integritatea persoanelor;  
e) pentru a împiedica fuga de sub escortă sau evadarea celor aflați în stare legală de deținere ori reținere;  
f) împotriva persoanelor care împiedică militarii să execute misiuni de luptă;  
g) în executarea intervenției contrateroriste, în cazurile prevăzute de lege.  
h) împotriva dronelor și a echipamentelor radioelectrice utilizate pentru comiterea unui act ostil.  
(la 10-12-2021, Alineatul (1) din Articolul 15 , Sectiunea a 3-a , Capitolul III a fost completat de Punctul 9, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )(2) Dacă, în cazurile prevăzute la alin. (1), persoanele împotriva cărora se poate face uz de armă folosesc mijloace de transport, personalul Ministerului Apărării Naționale poate face uz de armamentul din dotare și împotriva acestor mijloace de transport.  
  
Articolul 16  
(1) În cazurile prevăzute la art. 15 alin. (1) lit. c), e) și f), se va face uz de armă numai după ce s-a făcut somația legală.(2) În cazurile prevăzute la art. 15 alin. (1) lit. a)-e) și g), somația se face prin cuvântul "Stai!", iar în caz de nesupunere se somează din nou prin cuvintele: "Stai, că trag!". Dacă cel în cauză nu se supune nici de această dată, se somează prin tragerea focului de armă în plan vertical.(3) În cazul în care, după executarea somației legale, potrivit alin. (2), persoana/persoanele în cauză nu se supune/nu se supun, se poate face uz de armă împotriva acesteia/acestora.(4) În cazurile prevăzute la art. 15 alin. (1) lit. a), b), d) și g), se poate face uz de armă fără somație, dacă lipsește timpul necesar pentru executarea acesteia.(5) În cazul folosirii armelor împotriva autovehiculelor, focul se execută, pe cât posibil, în pneuri, până la oprirea acestora.(6) În cazul folosirii armelor sau a dispozitivelor militare împotriva dronelor, focul se execută până la oprirea sau imobilizarea acestora.  
(la 10-12-2021, Articolul 16 din Sectiunea a 3-a , Capitolul III a fost completat de Punctul 10, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )(7) În cazul folosirii dispozitivelor militare împotriva echipamentelor radioelectrice care sunt utilizate pentru comanda la distanță a dronelor, acțiunea se execută până la îngreunarea utilizării sau neutralizarea acestora.  
(la 10-12-2021, Articolul 16 din Sectiunea a 3-a , Capitolul III a fost completat de Punctul 10, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
  
Articolul 17  
  
În cazul prevăzut la art. 15 alin. (1) lit. f), se face uz de armă numai după efectuarea, în mod consecutiv, de 3 ori, a somației: "Părăsiți..., vom folosi arme de foc!".  
  
Articolul 18  
(1) Uzul de armă, în condițiile și situațiile prevăzute în prezentul capitol, se face în așa fel încât să ducă la imobilizarea acelora împotriva cărora se folosește arma, trăgându-se, pe cât posibil, la picioare, pentru a evita cauzarea morții acestora.(2) Dacă uzul de armă și-a atins scopul prevăzut la alin. (1), se încetează de îndată executarea tragerii.(3) Persoanelor rănite trebuie să li se acorde, de îndată ce misiunea permite, primul ajutor și îngrijiri medicale.(4) Personalul Ministerului Apărării Naționale este autorizat ca, în cazurile prevăzute la art. 15 alin. (1), să rețină, să legitimeze și să predea organelor în drept, de îndată, persoanele imobilizate ca urmare a executării somațiilor sau a exercitării uzului de armă.(5) Personalul Ministerului Apărării Naționale este autorizat ca, în cazurile prevăzute la art. 15 alin. (1) lit. h), să rețină dronele imobilizate, echipamentele radioelectrice neutralizate și să le predea organelor în drept.  
(la 10-12-2021, Articolul 18 din Sectiunea a 3-a , Capitolul III a fost completat de Punctul 11, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
  
Articolul 19  
  
Se va evita, pe cât posibil, uzul de armă împotriva minorilor, femeilor și bătrânilor.  
  
Articolul 20  
  
Se interzice uzul de armă:  
a) împotriva copiilor, femeilor vizibil gravide, cu excepția cazurilor în care înfăptuiesc un atac armat izolat sau în grup, care pune în pericol viața ori integritatea corporală a unei persoane;  
b) în situațiile în care s-ar primejdui viața altor persoane ori s-ar viola teritoriul, spațiul aerian sau apele naționale ale unui stat vecin.  
  
Articolul 21  
  
Personalul din cadrul Forțelor Aeriene ale Ministerului Apărării Naționale poate face uz de armamentul de bord și de mijloacele terestre de apărare aeriană împotriva altor aeronave, în condițiile prevăzute de legislația în vigoare și de prevederile tratatelor la care România este parte.  
  
Articolul 21^1  
  
Personalul din cadrul Forțelor Aeriene ale Ministerului Apărării Naționale poate face uz de armamentul de bord în scopul asigurării pazei și apărării obiectivelor militare ori securității zonelor militare restricționate, în conformitate cu regulile de angajare autorizate.  
(la 10-12-2021, Sectiunea a 3-a din Capitolul III a fost completată de Punctul 12, ARTICOLUL UNIC din LEGEA nr. 283 din 6 decembrie 2021, publicată în MONITORUL OFICIAL nr. 1161 din 07 decembrie 2021 )  
  
Articolul 22  
  
Navele și ambarcațiunile Ministerului Apărării Naționale pot folosi armamentul de bord, inclusiv pe cel al mijloacelor aeriene îmbarcate, împotriva aeronavelor sau pentru oprirea ori reținerea altor nave sau ambarcațiuni în scopul asigurării pazei și apărării obiectivelor militare ori securității zonelor militare restricționate, astfel:  
a) cu somație:1. în cazul în care, după transmiterea avertismentelor specifice, conform codului de semnale internaționale, prin toate mijloacele de comunicare radio, optico-vizuale și acustice, nava sau ambarcațiunea suspectă continuă să le ignore și nu se îndepărtează de obiectivul militar ori de zona restricționată, comandantul navei militare procedează la executarea focului de avertisment;2. în cazul în care, după executarea somației legale constând în transmiterea tuturor avertismentelor specifice și a executării focului de avertisment, nava în cauză nu se supune, se va folosi armamentul de bord după ce echipajul acesteia a fost avertizat, în prealabil, să se deplaseze spre partea din față a navei, prin somația: "Părăsiți pupa, vom deschide foc în plin!". După ce s-a convins că avertismentul a fost înțeles, nava militară va deschide foc în plin asupra părții din spate a navei suspecte, căutându-se pe cât posibil lovirea aparatului propulsor. Întreaga răspundere pentru nesupunerea la somație și pentru consecințele ce decurg din ignorarea avertismentelor specifice ale navei militare revine comandantului navei suspecte sau înlocuitorului legal al acestuia;  
b) fără somație:1. împotriva aeronavelor, navelor sau ambarcațiunilor care atacă nave românești;2. împotriva navelor urmărite care ripostează cu foc de armă sau execută manevre care pun în pericol securitatea navei militare;3. împotriva navelor sau ambarcațiunilor care atacă alte nave aliate în apele naționale sau în zonele de responsabilitate primite prin misiune.  
  
Articolul 23  
(1) Persoana care a făcut uz de armă este obligată să anunțe, de îndată, această situație, pe cale ierarhică.(2) Dacă în urma uzului de armă s-a produs moartea sau vătămarea unei persoane, comandantul unității militare în care s-a produs incidentul ori înlocuitorul legal al acestuia este obligat să anunțe, de îndată, procurorul competent.(3) Folosirea armamentului din dotare pentru îndeplinirea atribuțiilor de serviciu, în condițiile și în cazurile prevăzute de lege, înlătură caracterul penal al faptei.  
  
**Secţiunea a 4-a**Utilizarea armamentului, a dispozitivelor militare și a munițiilor de către personalul Ministerului Apărării Naționale participant la operații în afara teritoriului statului român  
  
Articolul 24  
  
Utilizarea armamentului, a dispozitivelor militare și a munițiilor se face potrivit dispozițiilor legislației române, normelor specifice prevăzute de tratatele la care România este parte, mandatelor încredințate de organismele internaționale și regulilor de angajare autorizate, cu respectarea restricțiilor/limitărilor naționale.  
  
Articolul 25  
(1) Regulile de angajare pentru operațiile desfășurate în afara teritoriului statului român, la care participă personalul Ministerului Apărării Naționale, sunt transmise autorității militare naționale de către autoritatea militară care deține comanda operațională sau, după caz, controlul operațional al acestor operații.(2) Regulile de angajare se analizează de către Statul Major General, autoritate militară națională competentă, în vederea stabilirii deplinei conformități cu legislația română, tratatele la care România este parte, precum și cutumele internaționale.(3) În situația în care regulile de angajare transmise de către autoritatea militară care deține comanda operațională sau, după caz, controlul operațional al operațiilor conțin dispoziții contrare prevederilor alin. (2), autoritatea militară națională competentă poate limita sau restricționa folosirea forței de către personalul propriu participant, formulând rezerve scrise către emitentul regulilor de angajare.  
  
Articolul 26  
  
Regulile de angajare primite potrivit prevederilor art. 25 alin. (1), cu îndeplinirea condițiilor prevăzute la art. 25 alin. (2) și cu amendamentele și limitările naționale, sunt obligatorii pentru personalul Ministerului Apărării Naționale participant la operațiile internaționale, fără să limiteze inițiativa dreptului inerent la legitimă apărare sau autoapărare, după caz, al individului ori al unității/subunității.  
  
Articolul 27  
  
După parcurgerea etapelor prevăzute la art. 25, în situația în care România acționează ca autoritate militară ce are în subordine operațională forțe aparținând altor state, regulile de angajare și eventualele rezerve se transmit autorităților militare străine cărora le aparțin forțele din subordinea operațională.  
  
Articolul 28  
(1) Utilizarea forței se face în conformitate cu mandatele încredințate de organismele internaționale, în situații precum următoarele:  
a) pentru apărarea forței proprii, a forței aliate sau a persoanelor aflate sub protecția acestora, precum și a proprietăților desemnate;  
b) pentru eliberarea unor membri ai forței proprii, aliate sau persoane aflate sub protecția acestora;  
c) pentru descoperirea persoanelor care au comis sau intenționează să comită acte ostile împotriva forței/echipamentelor proprii/aliate ori a persoanelor aflate sub protecția acestora;  
d) împotriva persoanelor, autovehiculelor, navelor sau ambarcațiunilor care nu se supun controlului, când măsurile luate pentru efectuarea acestuia sunt evidente și au fost luate măsurile necesare privind aducerea la cunoștință a obligativității acestuia;  
e) pentru respingerea incursiunilor militare sau paramilitare ale forțelor ostile în zonele protejate de forțele proprii ori aliate;  
f) pentru dezarmarea grupărilor paramilitare, dacă forțele militare proprii ori aliate sunt împiedicate să își desfășoare misiunea;  
g) împotriva forțelor/persoanelor care manifestă intenții ostile;  
h) împotriva forțelor/persoanelor care comit sau contribuie direct la înfăptuirea unui act ostil;  
i) împotriva forțelor care, anterior, au atacat sau au contribuit la executarea unui atac împotriva forțelor proprii/aliate ori au fost declarate forțe ostile;  
j) împotriva instalațiilor, facilităților, echipamentelor și forțelor care sunt angajate sau contribuie efectiv la activități militare care amenință forțele proprii/aliate;  
k) împotriva persoanelor sau grupurilor de persoane care atacă ori împiedică militarii să execute misiuni de luptă;  
l) împotriva mijloacelor aeriene sau navale care comit acte ostile ori despre care există informații certe că transportă teroriști.(2) Prin excepție de la prevederile secțiunii a 3-a, uzul de armă în teatrul de operații se execută în conformitate cu regulile de angajare stabilite pentru operație și potrivit precizărilor emise de autoritatea militară națională competentă, prevăzută la art. 25.  
  
Articolul 29  
  
Personalul Ministerului Apărării Naționale participant la operații în afara teritoriului statului român este exonerat de răspundere pentru utilizarea forței, atunci când a acționat în cadrul mandatului aprobat, potrivit regulilor de angajare.

**HOTĂRÂRE nr. 106 din 9 februarie 2011  
pentru aprobarea Ghidului carierei militare**

|  |  |
| --- | --- |
| EMITENT |  GUVERNUL |

Publicat în  MONITORUL OFICIAL nr. 125 din 18 februarie 2011  
  
  
  
În temeiul art. 108 din Constituţia României, republicată, şi al art. 5 alin. 2 din Legea nr. 80/1995 privind statutul cadrelor militare, cu modificările şi completările ulterioare,  
Guvernul României adoptă prezenta hotărâre.  
  
Articolul 1  
  
Pentru cadrele militare din Ministerul Apărării Naţionale se aprobă Ghidului carierei militare, prevăzut în anexa care face parte integrantă din prezenta hotărâre.  
  
Articolul 2  
  
Prevederile prezentei hotărâri intră în vigoare la 90 de zile de la data publicării în Monitorul Oficial al României, Partea I.  
  
Articolul 3  
  
La data intrării în vigoare a prezentei hotărâri se abrogă Hotărârea Guvernului nr. 582/2001 pentru aprobarea Ghidului carierei militare, publicată în Monitorul Oficial al României, Partea I, nr. 371 din 10 iulie 2001.  
PRIM-MINISTRU  
EMIL BOC  
Contrasemnează:  
----------------  
Ministrul apărării naţionale,  
Gabriel Oprea  
Ministrul muncii, familiei şi protecţiei  
sociale,  
Ioan Nelu Botiş  
Bucureşti, 9 februarie 2011.  
Nr. 106.  
  
Anexa  
GHIDUL CARIEREI MILITARE  
  
**Capitolul I Dispoziţii generale**  
  
Articolul 1  
  
(1) Ghidul carierei militare stabileşte modalităţi şi reguli de parcurs în cariera profesională pentru cadrele militare în activitate din Ministerul Apărării Naţionale.  
(2) Cariera cadrelor militare în activitate din Ministerul Apărării Naţionale reprezintă succesiunea de funcţii ocupate de către ofiţeri, maiştri militari şi subofiţeri, raportate la cunoştinţele generale şi de specialitate, abilităţile cognitive, competenţele generale şi de specialitate dobândite de la intrarea în sistemul militar şi până la trecerea în rezervă sau în retragere/încetarea raporturilor de serviciu.  
  
Articolul 2  
  
Prin cadre militare în activitate se înţelege cetăţenii români, cu domiciliul stabil în România, cărora li s-a acordat gradul de ofiţer sau maistru militar ori subofiţer, în condiţiile legii.  
  
Articolul 3  
  
(1) În baza profilului pregătirii profesionale, cadrele militare în activitate sunt confirmate în arme sau servicii şi specialităţi militare şi sunt considerate în serviciul militar activ ca militari profesionişti.  
(2) Cadrele militare în activitate îşi menţin arma sau serviciul şi specialitatea militară în care sunt confirmate iniţial sau dobândite ca urmare a trecerii dintr-o armă sau serviciu şi specialitate militară în alta, pe întreaga perioadă a carierei militare, indiferent de domeniul în care activează.  
(3) Confirmarea sau trecerea cadrelor militare în activitate dintr-o armă sau serviciu şi specialitate militară în alta se face în raport cu nevoile Ministerului Apărării Naţionale, după obţinerea pregătirii profesionale corespunzătoare, în condiţiile legii.  
  
Articolul 4  
  
(1) Încadrarea/Numirea/Promovarea cadrelor militare în activitate se face în funcţii prevăzute în statele de organizare ale structurilor Ministerului Apărării Naţionale, ţinându-se seama de armele sau serviciile şi specialităţile militare în care sunt confirmate, de nevoile instituţiei militare, opţiunile individuale, competenţa profesională şi conduita morală a acestora.  
(2) Funcţiile militare prevăzute în statele de organizare ale structurilor Ministerului Apărării Naţionale prevăzute la alin. (1) se definesc/proiectează în conformitate cu legislaţia specifică în raport cu volumul, complexitatea şi importanţa activităţii desfăşurate de cadrele militare în activitate, care sunt detaliate în fişa postului.  
(3) Funcţiile militare din statele de organizare ale structurilor Ministerului Apărării Naţionale sunt prevăzute cu codul de identificare, cu sau fără specialitate militară, cu gradul militar, cu elemente de definire a nivelului de salarizare/coeficientul de ierarhizare şi cu nivelul studiilor/tipul cursului de carieră.  
(4) Funcţiile militare din statele de organizare ale structurilor militare care nu sunt prevăzute cu specialitate militară sunt acele funcţii specifice ale căror cerinţe, stabilite prin fişa postului, impun să fie ocupate de către cadrele militare care dispun de o gamă variată de abilităţi, de expertiză în anumite domenii speciale de activitate şi care nu necesită exclusiv o anumită specialitate militară.  
  
Articolul 5  
  
(1) În scopul asigurării transparenţei şi şanselor egale de promovare şi evoluţie în carieră, al realizării cadrului unitar de selecţie şi al valorificării performanţelor şi potenţialului cadrelor militare în activitate, care să permită intrarea în competiţie a tuturor candidaţilor şi ierarhizarea acestora, indiferent de unitatea militară unde îşi desfăşoară activitatea, în Ministerul Apărării Naţionale se organizează şi funcţionează comisii de selecţie.  
(2) Comisiile de selecţie sunt grupuri de lucru temporar constituite, având competenţa de a analiza, ierarhiza şi selecţiona cadrele militare în activitate eligibile, în condiţiile prevăzute de prezentul ghid şi de alte acte normative specifice, aprobate prin ordine ale ministrului apărării naţionale, pentru:  
a) promovarea în funcţie şi/sau înaintarea în grad;  
b) trecerea maiştrilor militari/subofiţerilor în activitate în corpul ofiţerilor în activitate.  
(3) În situaţii care impun adoptarea de măsuri urgente, cadrele militare pot fi numite în funcţii similare celor deţinute sau superioare acestora prin ordin al ministrului apărării naţionale.  
(4) În vederea participării cadrelor militare în activitate la concurs/examen pentru încadrarea în posturi care sunt prevăzute, conform reglementărilor specifice, să fie ocupate în astfel de condiţii, comisiile de selecţie au competenţe de analiză şi avizare a celor care îndeplinesc criteriile minime obligatorii cumulative stabilite prin lege, prin prezentul ghid şi prin alte acte normative specifice aprobate prin ordine ale ministrului apărării naţionale.  
(5) Hotărârile comisiilor de selecţie privind selecţionarea cadrelor militare pentru promovarea în funcţii şi înaintarea în grad sunt definitive şi se pun în aplicare de către comandanţii/şefii structurilor militare care au competenţe în acest sens, stabilite prin ordin al ministrului apărării naţionale.  
  
Articolul 6  
  
(1) Pentru înaintarea în grad şi pentru trecerea maiştrilor militari/subofiţerilor în activitate în corpul ofiţerilor în activitate, cadrele militare în activitate trebuie să îndeplinească, cumulativ, condiţiile prevăzute de lege, de prezentul ghid şi de actele normative specifice aprobate prin ordine ale ministrului apărării naţionale.  
(2) Cadrele militare în activitate urmează cursurile de carieră corespunzătoare gradelor militare în care vor fi înaintate, în perioada stagiului în gradele deţinute.  
(3) Tipurile de studii/cursuri de carieră ce pot fi frecventate de către cadrele militare în activitate se stabilesc în strictă concordanţă cu atribuţiile funcţiei şi se aprobă de către ministrul apărării naţionale, la propunerea Direcţiei management resurse umane.  
(4) Echivalarea/Asimilarea cursurilor, stagiilor şi a studiilor absolvite în ţară sau în străinătate, similare celor prevăzute la alin. (3), se efectuează de Direcţia management resurse umane.  
(5) Prin excepţie de la prevederile alin. (3) şi (4), pentru cadrele militare din Direcţia generală de informaţii a apărării şi structurile subordonate, tipurile de studii/cursuri de carieră se stabilesc şi se echivalează de această direcţie generală.  
  
Articolul 7  
  
(1) Cadrele militare în activitate care au îndeplinit aceeaşi funcţie pe perioada stagiului minim în grad şi nu au fost înaintate în grad la expirarea stagiului minim pot fi menţinute în funcţii sau numite în alte funcţii care nu implică promovarea, în raport cu posibilităţile de încadrare ale instituţiei militare şi opţiunile individuale, fără să fie evaluate de către comisiile de selecţie, prin ordin al comandanţilor/şefilor structurilor militare care sunt investiţi cu astfel de competenţe stabilite prin ordin al ministrului apărării naţionale.  
(2) Fac excepţie de la prevederile alin. (1) cadrele militare care îndeplinesc funcţii unicat stabilite prin ordin al ministrului apărării naţionale.  
  
Articolul 8  
  
Componenţa nominală a comisiilor de selecţie, organizare şi funcţionare a sistemului de selecţie şi ierarhizare în vederea evoluţiei în carieră a cadrelor militare se stabilesc prin ordin al ministrului apărării naţionale.  
  
**Capitolul II Cariera ofiţerilor în activitate**  
  
  
Articolul 9  
  
(1) Ofiţerii în activitate obţin specialitatea militară din cadrul unei arme sau serviciu prin ordin de confirmare în armă/specialitate militară al comandanţilor/şefilor care au stabilite competenţe în acest sens, după absolvirea formelor de pregătire specifice desfăşurate într-o instituţie militară sau civilă de învăţământ, prevăzute de lege şi de actele normative specifice aprobate prin ordin al ministrului apărării naţionale.  
(2) Ofiţerii în activitate, pe perioada carierei militare, exercită funcţii cu atribuţii de execuţie, de comandă/conducere sau specifice unor domenii speciale de activitate în structurile Ministerului Apărării Naţionale.  
  
Articolul 10  
  
Ofiţerii în activitate cu gradul de sublocotenent/aspirant, pe toată durata stagiului în grad, sunt numiţi în funcţii în raport cu nevoile de încadrare ale Ministerului Apărării Naţionale, opţiunile individuale, cunoştinţele, aptitudinile, competenţa şi motivaţiile profesionale şi personale, în condiţiile prevăzute de lege.  
  
Articolul 11  
  
Sublocotenenţii/Aspiranţii în activitate care îndeplinesc stagiul minim în grad, deţin sau urmează să fie promovaţi în funcţii corespunzătoare gradului de cel puţin locotenent şi au fost evaluaţi prin aprecierile de serviciu cu calificativele prevăzute de lege sunt înaintaţi în gradul următor fără să fie analizaţi de către comisiile de selecţie.  
  
Articolul 12  
  
Locotenenţii în activitate care îndeplinesc condiţiile legale de stagiu minim în grad, experienţă profesională dobândită prin funcţiile exercitate, au fost evaluaţi prin aprecierile de serviciu cu calificativele prevăzute de lege şi sunt absolvenţi ai cursului avansat/similar, pentru gradul de căpitan, pot fi promovaţi în funcţii şi/sau înaintaţi în gradul de căpitan, pe baza hotărârii comisiilor de selecţie.  
  
Articolul 13  
  
Căpitanii în activitate care îndeplinesc condiţiile legale de stagiu minim în grad, experienţă profesională dobândită prin funcţiile exercitate, au fost evaluaţi prin aprecierile de serviciu cu calificativele prevăzute de lege şi sunt absolvenţi ai cursului de stat major/similar, pentru gradul de maior/locotenent-comandor, pot fi promovaţi în funcţii şi/sau înaintaţi în gradul de maior/locotenent-comandor, pe baza hotărârii comisiilor de selecţie.  
  
Articolul 14  
  
Maiorii/Locotenenţii-comandori în activitate pot fi promovaţi în funcţii care nu necesită exclusiv specializare interarme/masterat de conducere interarme şi/sau înaintaţi în gradul de locotenent-colonel/căpitan-comandor, pe baza hotărârii comisiilor de selecţie, dacă îndeplinesc cumulativ următoarele condiţii legale:  
a) au stagiul minim în grad îndeplinit;  
b) au experienţă profesională dobândită prin funcţiile exercitate;  
c) au fost evaluaţi prin aprecierile de serviciu cu calificativele prevăzute de lege;  
d) sunt absolvenţi cu diplomă de studii universitare de masterat similare ciclului II Bologna sau ai studiilor universitare de licenţă cu durata de cel puţin 4 ani, cu diplomă de licenţă, obţinută până la absolvirea primei promoţii de studii universitare de licenţă similare ciclului I Bologna;  
e) sunt absolvenţi ai cursului postuniversitar de perfecţionare a pregătirii/similar pentru locotenenţi-colonei/căpitani-comandori.  
  
Articolul 15  
  
(1) Căpitanii în activitate, în ultimii 2 ani de stagiu minim în grad, maiorii/locotenenţii-comandori, precum şi locotenenţii-colonei/căpitanii-comandori, aflaţi în primul an de stagiu în grad, care au abilităţile necesare, potenţial de dezvoltare profesională şi sunt recomandaţi prin aprecierile de serviciu din ultimii 2 ani de către comandanţii/şefii direcţi pot urma studii/cursuri interarme/masterat de conducere interarme, iar după absolvire pot fi promovaţi în funcţii corespunzătoare.  
(2) Căpitanii, maiorii/locotenenţii-comandori şi locotenenţii-colonei/căpitanii-comandori în activitate, prevăzuţi la alin. (1), trebuie să fie absolvenţi ai studiilor militare universitare de masterat similare ciclului II Bologna sau ai studiilor militare universitare cu diplomă de licenţă cu durata de cel puţin 4 ani, obţinută până la absolvirea primei promoţii de studii universitare de licenţă similare ciclului I Bologna.  
(3) Maiorii/Locotenenţii-comandori şi locotenenţii-colonei/căpitanii-comandori în activitate care au absolvit studii/cursuri interarme/masterat de conducere interarme sunt exceptaţi de la obligativitatea absolvirii cursului postuniversitar de perfecţionare a pregătirii/similar.  
  
Articolul 16  
  
Locotenenţii-colonei/căpitanii-comandori în activitate care îndeplinesc condiţiile legale de stagiu minim în grad, experienţă profesională dobândită prin funcţiile exercitate, au fost evaluaţi prin aprecierile de serviciu cu calificativele prevăzute de lege şi au absolvit cursul postuniversitar de perfecţionare a pregătirii/similar pentru colonei/comandori pot fi promovaţi/numiţi în funcţii şi/sau înaintaţi în gradul de colonel/comandor, pe baza hotărârii comisiilor de selecţie.  
  
Articolul 17  
  
Coloneii/Comandorii în activitate care se remarcă prin modul de îndeplinire a atribuţiilor, au perspective de promovare şi sunt recomandaţi prin aprecierile de serviciu din ultimii 2 ani de către comandanţi/şefi pot frecventa cursul postuniversitar de perfecţionare în conducere strategică organizat de Universitatea Naţională de Apărare "Carol I" sau Colegiul Naţional de Apărare ori alte cursuri similare pentru gradul de general de brigadă - cu o stea/similar corespunzător nivelului de studii/cursului de carieră al funcţiei prevăzută în statul de organizare şi în fişa postului, în care urmează să fie promovaţi.  
  
Articolul 18  
  
Coloneii/Comandorii în activitate care se disting prin pregătire şi competenţă profesională, îndeplinesc condiţiile legale de stagiu minim în grad, au fost evaluaţi potrivit nivelului lingvistic prevăzut în fişele posturilor la una dintre limbile engleză sau franceză, conform STANAG-6001, au obţinut calificativul de cel puţin "foarte bun" prin aprecierile de serviciu din ultimii 2 ani de activitate şi au absolvit cursul postuniversitar de perfecţionare în conducere strategică organizat de Universitatea Naţională de Apărare "Carol I" sau Colegiul Naţional de Apărare ori un curs similar pentru gradul de general de brigadă - cu o stea/similar, prevăzut la art. 17, pot fi promovaţi în funcţii prevăzute în statele de organizare cu grade de general/similare şi/sau să li se acorde gradul de general de brigadă - cu o stea/similar, potrivit competenţelor stabilite de lege, pe baza hotărârii comisiilor de selecţie.  
  
Articolul 19  
  
Generalii de brigadă - cu o stea/similarii, generalii-maiori - cu două stele/similarii şi generalii-locotenenţi - cu trei stele/similarii în activitate care îndeplinesc condiţiile prevăzute de lege, au fost evaluaţi prin aprecierile de serviciu din perioadele de stagiu în aceste grade cu calificative de cel puţin "foarte bun", au dobândit un înalt nivel de expertiză şi au potenţial de dezvoltare profesională pot fi promovaţi în funcţii şi/sau înaintaţi în grad, potrivit competenţelor stabilite de lege, pe baza hotărârii comisiei de selecţie.  
  
Articolul 20  
  
Coloneii/Comandorii în activitate, generalii de brigadă - cu o stea/similarii, generalii-maiori - cu două stele/similarii şi generalii-locotenenţi - cu trei stele/similarii în activitate care deţin sau urmează să fie promovaţi în funcţii de conducere ale căror cerinţe impun studii de nivel înalt în domeniul securităţii naţionale şi internaţionale pot urma astfel de programe de pregătire în cadrul Colegiului Naţional de Apărare.

LEGE nr. 446 din 30 noiembrie 2006 (\*actualizată\*)  
privind pregătirea populaţiei pentru apărare  
(actualizată până la data de 21 iulie 2012\*)

|  |  |
| --- | --- |
| EMITENT |  PARLAMENTUL |

---------  
\*) Forma actualizată a acestui act normativ până la data de 21 iulie 2012 este realizată de către Departamentul juridic din cadrul S.C. "Centrul Teritorial de Calcul Electronic" S.A. Piatra-Neamţ prin includerea tuturor modificărilor aduse de către LEGEA nr. 128 din 12 iulie 2012.  
Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat pentru informarea utilizatorilor.  
Parlamentul României adoptă prezenta lege.

**Capitolul II Îndeplinirea serviciului militar**  
  
  
Secţiunea 1 Dispoziţii comune  
  
  
Articolul 3  
  
(1) Serviciul militar se îndeplineşte de către cetăţenii români, bărbaţi şi femei, care au împlinit vârsta de 18 ani, în formele prevăzute de lege.  
(2) Serviciul militar se îndeplineşte în următoarele forme:  
a) activ;  
b) abrogată;  
------------  
Litera b) a alin. (2) al art. 3 a fost abrogată de pct. 2 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
c) în rezervă.  
(3) Serviciul militar activ se îndeplineşte în calitate de:  
a) militar profesionist;  
b) militar în termen;  
c) elev sau student la instituţiile de învăţământ din sistemul de apărare şi securitate naţională, cu excepţia elevilor liceelor şi colegiilor militare;  
d) soldat sau gradat voluntar.  
(4) Serviciul militar în rezervă se îndeplineşte în calitate de:  
a) rezervist voluntar;  
b) rezervist.  
(5) La declararea mobilizării şi a stării de război sau la instituirea stării de asediu, îndeplinirea serviciului militar în calitate de militar în termen devine obligatorie pentru bărbaţii cu vârste cuprinse între 20 şi 35 de ani, care îndeplinesc criteriile pentru a îndeplini serviciul militar.  
------------  
Alin. (5) al art. 3 a fost modificat de pct. 3 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(5^1) La declararea mobilizării şi a stării de război sau la instituirea stării de asediu, rezerviştii sunt mobilizaţi/concentraţi potrivit nevoilor instituţiilor cu atribuţii în domeniul apărării şi securităţii naţionale.  
------------  
Alin. (5^1) al art. 3 a fost introdus de pct. 4 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(6) Perioada de timp în care o persoană îndeplineşte serviciul militar activ sau alternativ ori este concentrată sau mobilizată constituie vechime în serviciu ori vechime în muncă, după caz, precum şi stagiu de cotizare la sistemul public de asigurări sociale. Sunt exceptaţi de la prevederile prezentului alineat elevii liceelor şi colegiilor militare.  
------------  
Alin. (6) al art. 3 a fost modificat de pct. 5 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 4  
  
(1) Cetăţenii care, din motive religioase sau de conştiinţă, refuză să îndeplinească serviciul militar sub arme execută serviciul alternativ.  
(2) Reglementarea îndeplinirii serviciului alternativ se adoptă prin lege.  
------------  
Alin. (2) al art. 4 a fost modificat de pct. 6 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 5  
  
(1) Pe timpul îndeplinirii serviciului militar cetăţenilor le este interzis să desfăşoare activităţi politice în unităţile militare.  
(2) Autorităţile publice sunt obligate să asigure informarea corectă a cetăţenilor privind sistemul electoral şi partidele politice.  
  
Articolul 6  
  
Nu îndeplinesc serviciul militar şi sunt scoşi din categoria cetăţenilor încorporabili:  
a) cei clasaţi inapţi pentru serviciul militar, cu scoatere din evidenţă, conform baremului medical;  
------------  
Litera a) a art. 6 a fost modificată de pct. 7 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
b) personalul hirotonit sau ordinat care aparţine cultelor religioase recunoscute de lege, personalul consacrat oficial ca deservent al unui asemenea cult, precum şi călugării care au o vechime în mănăstire de cel puţin 2 ani;  
c) persoanele condamnate la pedepse privative de libertate, pe timpul executării pedepsei, precum şi cele arestate preventiv sau trimise în judecată până la data rămânerii definitive a hotărârii prin care s-a soluţionat cauza penală.  
------------  
Litera c) a art. 6 a fost modificată de pct. 7 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 6^1  
  
Baremul medical pentru determinarea aptitudinii cetăţenilor de a îndeplini serviciul militar se stabileşte prin ordin comun al conducătorilor instituţiilor cu atribuţii în domeniul apărării şi securităţii naţionale.  
------------  
Art. 6^1 a fost introdus de pct. 8 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 7  
  
(1) Cetăţenii încorporabili, în sensul prezentei legi, sunt consideraţi cetăţenii români, bărbaţi, cu vârste cuprinse între 20 şi 35 de ani, care îndeplinesc criteriile pentru a executa serviciul militar, în situaţiile prevăzute la art. 3.  
(2) Femeile pot îndeplini, la cerere, oricare dintre formele serviciului militar. Femeile în stare de graviditate întrerup, la cerere sau la recomandarea medicului, îndeplinirea serviciului militar.  
------------  
Alin. (2) al art. 7 a fost modificat de pct. 9 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 8  
  
(1) Cetăţenii cu domiciliul stabil în România, care au dobândit sau au redobândit cetăţenia română, îndeplinesc serviciul militar după o perioadă de cel puţin 6 luni de la stabilirea sau restabilirea în ţară.  
(2) Cetăţenii care au cetăţenie dublă/multiplă îndeplinesc serviciul militar la instituirea stării de asediu, a stării de mobilizare şi a stării de război conform acordurilor încheiate între România şi ţara/ţările a cărei/căror cetăţenie o mai deţine persoana respectivă.  
------------  
Alin. (2) al art. 8 a fost introdus de pct. 10 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(3) În situaţia în care nu există acorduri încheiate între România şi ţara/ţările a cărei/căror cetăţenie o mai deţin persoanele prevăzute la alin. (2), acestea îndeplinesc serviciul militar în condiţiile prevăzute la alin. (1).  
------------  
Alin. (3) al art. 8 a fost introdus de pct. 10 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 9  
  
(1) Cetăţenii români care îndeplinesc serviciul militar depun următorul jurământ:  
"Eu, ..., jur credinţă patriei mele, România. Jur să-mi apăr ţara, chiar cu preţul vieţii. Jur să respect Constituţia, legile ţării şi regulamentele militare. Aşa să-mi ajute Dumnezeu!"  
(2) Formula religioasă de încheiere va respecta libertatea convingerilor religioase.  
(3) Elevii din liceele şi colegiile militare nu depun jurământul.  
  
Secţiunea a 2-a Serviciul militar activ  
  
  
Articolul 10  
  
Sunt consideraţi în serviciu ca militari profesionişti ofiţerii, maiştrii militari şi subofiţerii în activitate.  
  
Articolul 11  
  
Calitatea de ofiţer, maistru militar sau subofiţer în activitate se obţine în condiţiile prevăzute de lege.  
  
Articolul 12  
  
(1) Recrutarea, selecţionarea şi admiterea candidaţilor în structura de învăţământ aparţinând instituţiilor cu atribuţii în domeniul apărării şi securităţii naţionale se stabilesc prin metodologii proprii, aprobate prin ordin al miniştrilor/conducătorilor acestor instituţii, cu respectarea legislaţiei naţionale în domeniu.  
------------  
Alin. (1) al art. 12 a fost modificat de pct. 11 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(2) Dacă persoanele prevăzute la art. 3 alin. (3) lit. c) nu mai continuă studiile şi au îndeplinit îndatoririle militare, prevăzute la art. 3 alin. (2), alin. (3) lit. a) şi alin. (4), înainte de a intră în structura de învăţământ prevăzută la alin. (1) sau au terminat cel puţin anul I de studii, sunt trecute în rezervă cu gradul cel mai mare dobândit.  
(3) Tinerii care optează pentru a urma cursurile într-o structură de învăţământ prevăzută la alin. (1) efectuează examinarea psihologică şi medicală gratuit, la unităţile specializate, stabilite de conducătorii instituţiilor cu atribuţii în domeniul apărării şi securităţii naţionale.  
------------  
Alin. (3) al art. 12 a fost modificat de pct. 11 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 13  
  
Soldaţii şi gradaţii voluntari sunt recrutaţi, selecţionaţi, instruiţi şi îşi desfăşoară activitatea potrivit legii.  
  
Secţiunea a 3-a Serviciul militar în rezervă  
  
  
Articolul 14  
  
Cetăţenii români, bărbaţi şi femei, care au îndeplinit serviciul militar activ sau în rezervă sunt luaţi în evidenţă ca rezervişti.  
  
Articolul 15  
  
(1) Rezerva de mobilizare cuprinde resursele umane care pot fi folosite pentru instruire şi îndeplinirea unor misiuni pe timpul stării de asediu, al stării de mobilizare sau al stării de război şi este formată din:  
a) rezerva operaţională;  
b) rezerva generală.  
(2) Rezerva operaţională cuprinde:  
a) rezerviştii voluntari încadraţi în funcţii din statele de organizare ale unităţilor;  
b) rezerviştii cuprinşi în planurile de mobilizare ale unităţilor.  
(3) Rezerva generală cuprinde cetăţenii cu obligaţii militare care nu fac parte din rezerva operaţională.  
------------  
Art. 15 a fost modificat de pct. 12 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 16  
  
(1) Rezerviştii voluntari pot fi concentraţi sau mobilizaţi, după caz, pentru:  
a) instruire şi îndeplinirea unor misiuni pe timp de pace şi/sau pe timpul stării de urgenţă;  
b) completarea forţelor destinate apărării la instituirea stării de asediu, la declararea mobilizării sau a stării de război.  
(2) În situaţia prevăzută la alin. (1) lit. a), rezerviştii voluntari sunt concentraţi în baza ordinului ministrului/conducătorului instituţiei în subordinea căruia se află unitatea în care este încadrat rezervistul.  
(3) Rezerviştii, la solicitarea instituţiilor cu atribuţii în domeniul apărării şi securităţii naţionale, pot participa pe o perioadă determinată la instruire sau misiuni, pe baza acordului acestora, ocupând funcţii în structurile militare. Pe această perioadă, rezerviştii au drepturile şi obligaţiile prevăzute de lege pentru categoria de personal corespunzătoare funcţiei temporar ocupate.  
------------  
Alin. (3) al art. 16 a fost introdus de pct. 13 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 17  
  
Rezerviştii pot fi concentraţi sau mobilizaţi, după caz, pentru instruire, îndeplinirea unor misiuni şi completarea instituţiilor cu atribuţii în domeniul apărării şi securităţii naţionale ori mobilizaţi la locul de muncă, potrivit legii.  
------------  
Art. 17 a fost modificat de pct. 14 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 18  
  
(1) Prin concentrare, în sensul prezentei legi, se înţelege:  
a) chemarea rezerviştilor voluntari pentru instruire şi îndeplinirea unor misiuni;  
b) chemarea rezerviştilor din rezerva de mobilizare pentru instruire, îndeplinirea unor misiuni şi completarea instituţiilor cu atribuţii în domeniul apărării şi securităţii naţionale pe timpul stării de asediu.  
(2) La declararea mobilizării sau a stării de război, rezerviştii din rezerva operaţională şi cetăţenii prevăzuţi la art. 3 alin. (5) încorporaţi se consideră mobilizaţi, iar serviciul militar se prelungeşte până la data demobilizării.  
(3) Serviciul militar în calitate de militar concentrat începe la data concentrării şi se termină la data deconcentrării, iar în calitate de militar mobilizat începe la data mobilizării şi se termină la data demobilizării.  
------------  
Art. 18 a fost modificat de pct. 15 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 19  
  
(1) În situaţiile prevăzute la art. 18 alin. (3), rezerviştii voluntari se prezintă la unităţile la care sunt încadraţi, la data şi ora prevăzute în ordinul de chemare.  
------------  
Alin. (1) al art. 19 a fost modificat de pct. 16 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(2) Ordinele de chemare se întocmesc şi se înmânează de către unităţile militare în care sunt încadraţi rezerviştii voluntari.  
  
Articolul 20  
  
(1) Centrele militare, componentă a armatei, au în compunere centre militare zonale, centre militare judeţene şi centre militare ale sectoarelor municipiului Bucureşti.  
(2) Chemarea cetăţenilor încorporabili şi rezerviştilor care nu fac obiectul prevederilor art. 19 alin. (1) se realizează prin ordin de chemare, întocmit de centrele militare.  
(3) Anunţarea cetăţenilor încorporabili şi rezerviştilor, precum şi înmânarea ordinelor de chemare se realizează de către structurile specializate ale Ministerului Administraţiei şi Internelor.  
  
Articolul 21  
  
Pe timpul stării de asediu, la mobilizare şi pe timpul stării de război, cetăţenii încorporabili şi rezerviştii care îşi desfăşoară activitatea în instituţii publice şi operatori economici cu atribuţii în domeniul apărării îşi continuă activitatea la locul de muncă, în condiţiile stabilite prin hotărâre a Guvernului.  
  
Secţiunea a 4-a Serviciul militar în termen pe timpul stării de asediu, al mobilizării şi al stării de război  
  
  
Articolul 22  
  
(1) Pentru îndeplinirea serviciului militar în termen, în condiţiile prevăzute la art. 3 alin. (5), centrele militare efectuează, în perioadele stabilite de Statul Major General, recrutarea-încorporarea cetăţenilor încorporabili.  
(2) Perioada când se efectuează recrutarea-încorporarea se anunţă prin mijloacele de informare în masă.  
(3) Pe baza propunerilor înaintate de centrul militar, prefectul judeţului sau al municipiului Bucureşti emite un ordin de asigurare a activităţilor de recrutare-încorporare, care este obligatoriu pentru autorităţile administraţiei publice locale, structurile cu atribuţii specifice ale Ministerului Administraţiei şi Internelor, direcţiile de sănătate publică judeţene şi a municipiului Bucureşti şi inspectoratele şcolare judeţene şi al municipiului Bucureşti.  
  
Articolul 23  
  
(1) Sunt încorporaţi pentru îndeplinirea serviciului militar în termen bărbaţii, cetăţeni români, care au împlinit vârsta de 20 de ani.  
(2) La cerere, aceştia pot fi încorporaţi imediat după împlinirea vârstei de 18 ani.  
(3) Limita maximă de vârstă până la care cetăţenii români, bărbaţi, pot îndeplini serviciul militar în calitate de militar în termen este de 35 de ani.  
------------  
Alin. (3) al art. 23 a fost modificat de pct. 17 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 24  
  
Durata instruirii militarilor în termen se stabileşte prin ordine ale şefilor instituţiilor cu atribuţii în domeniul apărării şi securităţii naţionale.  
  
Articolul 25  
  
(1) Pentru a fi recrutaţi sau încorporaţi, cetăţenii sunt obligaţi să se prezinte la data, ora şi locul prevăzute în ordinul de chemare.  
(2) Abrogat.  
------------  
Alin. (2) al art. 25 a fost abrogat de pct. 18 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 26  
  
(1) Stabilirea aptitudinilor din punct de vedere psihologic se efectuează pe baza examinării de specialitate, asigurată de structurile specializate ale instituţiilor cu atribuţii în domeniul apărării.  
(2) În cazurile insuficient documentate sau la sesizarea unor neconcordanţe între starea de sănătate a tânărului şi documentaţia prezentată, precizarea diagnosticului medical se face de comisia de expertiză medico-militară a spitalului militar clinic de urgenţă la care este arondat centrul militar respectiv.  
  
Articolul 27  
  
(1) Recrutarea, încorporarea sau selecţia în structurile de învăţământ din instituţiile cu atribuţii în domeniul apărării se efectuează de comisiile locale de recrutare-încorporare, constituite pe lângă centrele militare.  
(2) Recrutarea-încorporarea reprezintă activitatea executată de centrele militare în vederea luării în evidenţa militară, selecţiei şi stabilirii aptitudinilor privind îndeplinirea îndatoririlor militare, repartizarea şi trimiterea cetăţenilor români, bărbaţi, la unităţile militare, la datele şi în funcţie de criteriile stabilite prin ordin comun al conducătorilor instituţiilor cu atribuţii în domeniul apărării şi securităţii naţionale, pentru îndeplinirea serviciului militar în calitate de militar în termen.  
------------  
Alin. (2) al art. 27 a fost modificat de pct. 19 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(3) La recrutare-încorporare sau selecţie în structurile de învăţământ din instituţiile cu atribuţii în domeniul apărării şi securităţii naţionale, fiecare tânăr prezintă documentul medical care atestă antecedentele patologice personale şi heredocolaterale, eliberat sub semnătura şi parafa medicului de familie. Tinerii care urmează a fi recrutaţi-încorporaţi, în situaţiile prevăzute de lege, inclusiv cei care nu posedă documentul menţionat, sunt examinaţi medical, gratuit, în unităţi de asistenţă medicală ambulatorie de specialitate stabilite de direcţiile de sănătate publică judeţene şi a municipiului Bucureşti, de comun acord cu centrele militare. Rezultatele examinării sunt înscrise în fişa medicală; fondurile necesare acestor activităţi sunt alocate Ministerului Sănătăţii de către Guvernul României din bugetul de stat pentru război.  
------------  
Alin. (3) al art. 27 a fost modificat de pct. 19 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(4) Medicul de familie al tânărului are obligaţia ca, la prezentarea acestuia cu ordinul de chemare sau pentru selecţie în structurile de învăţământ din instituţiile cu atribuţii în domeniul apărării şi securităţii naţionale, să îi elibereze documentul prevăzut la alin. (3).  
------------  
Alin. (4) al art. 27 a fost modificat de pct. 19 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(5) Forma şi conţinutul documentului eliberat de medicul de familie, care urmează să fie prezentat de tânăr la centrul militar, în situaţiile prevăzute la alin. (3), se stabilesc prin ordin comun al conducătorilor instituţiilor cu atribuţii în domeniul apărării şi securităţii naţionale şi al ministrului sănătăţii.  
------------  
Alin. (5) al art. 27 a fost modificat de pct. 19 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(6) Fiecare comisie locală de recrutare-încorporare se compune din:  
a) preşedinte: un ofiţer din centrul militar;  
b) membri: un delegat al consiliului local, un delegat al structurilor teritoriale de ordine şi siguranţă publică ale Ministerului Administraţiei şi Internelor, un delegat al autorităţii publice care încorporează, dacă aceasta este alta decât Ministerul Apărării Naţionale, un psiholog şi 2 medici desemnaţi de direcţia de sănătate publică judeţeană, respectiv a municipiului Bucureşti;  
------------  
Litera b) a alin. (6) al art. 27 a fost modificată de pct. 20 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
c) secretar: un cadru militar activ sau un salariat civil din centrul militar respectiv.  
  
Articolul 28  
  
(1) Comisiile locale de recrutare-încorporare au următoarele atribuţii:  
a) examinează medical şi testează psihologic tinerii la recrutare şi recruţii la încorporare, stabilind dacă sunt apţi sau nu pentru serviciul militar, în conformitate cu prevederile baremului medical;  
------------  
Litera a) a alin. (1) al art. 28 a fost modificată de pct. 21 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
b) repartizează la recrutare tinerii pe arme, iar la încorporare recruţii pe unităţi şi formaţiuni militare, pentru îndeplinirea serviciului militar;  
c) acordă scutiri de serviciu militar şi amânări de la încorporare recruţilor, în condiţiile prezentei legi.  
(2) Hotărârile comisiilor locale de recrutare-încorporare se comunică tinerilor şi recruţilor, în scris.  
  
Articolul 29  
  
(1) Recruţii pot face contestaţie împotriva hotărârilor comisiilor de recrutare-încorporare la comisia de analiză a contestaţiilor privind recrutarea-încorporarea, constituită la nivel judeţean, respectiv al municipiului Bucureşti.  
Aceasta se compune din:  
a) preşedinte: comandantul centrului militar;  
b) membri: un delegat al consiliului judeţean, un delegat cu funcţie de conducere cel puţin de «adjunct al inspectorului şef» din structurile teritoriale de ordine şi siguranţă publică ale Ministerului Administraţiei şi Internelor, un psiholog şi un medic din centrul militar, un medic desemnat de direcţia de sănătate publică judeţeană, respectiv a municipiului Bucureşti;  
------------  
Litera b) a alin. (1) al art. 28 a fost modificată de pct. 22 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
c) secretar: un cadru militar activ sau un salariat civil din centrul militar respectiv.  
(2) Contestaţia se depune la comisia judeţeană, respectiv a municipiului Bucureşti, de analiză a contestaţiilor privind recrutarea-încorporarea, în termen de cel mult două zile de la comunicarea hotărârii care se atacă. Contestaţia trebuie rezolvată în termen de maximum 5 zile de la data înregistrării.  
(3) Dacă recruţii consideră cu au fost lezaţi într-un drept sau interes legitim, după epuizarea căilor de atac, se pot adresa instanţelor competente.  
  
Articolul 30  
  
(1) Concluziile medicale ale comisiilor judeţene, respectiv a municipiului Bucureşti, de recrutare-încorporare pot fi revocate numai de comisiile de expertiză medico-militară ale spitalelor militare clinice de urgenţă la care sunt arondate centrele militare respective.  
(2) Concluziile medicale ale comisiilor de expertiză medico-militară ale spitalelor militare clinice de urgenţă pot fi revocate numai de comisia centrală de expertiză medico-militară a Ministerului Apărării.  
(3) Concluziile examinării psihologice pot fi revocate numai de structura militară de specialitate.  
(4) Hotărârile comisiei centrale de expertiză medico-militară şi ale structurilor prevăzute la alin. (2) se soluţionează în termen de 5 zile de la înregistrare şi sunt definitive.  
  
Articolul 31  
  
(1) Direcţiile de sănătate publică judeţene, respectiv a municipiului Bucureşti, asigură personalul medico-sanitar auxiliar şi instrumentarul medical necesar efectuării examenului medical. De asemenea, organizează tratamentul medical prin medicii de familie şi asigură recruţilor asistenţă şi tratament medical gratuit în spitale sau în dispensare/policlinici pentru acele boli care îi fac temporar inapţi pentru serviciul militar.  
(2) Tinerii au obligaţia să se prezinte la centrul militar pe raza căruia domiciliază, în termen de cel mult 3 luni de la data clarificării situaţiei medico-militare.  
  
Articolul 32  
  
(1) Recruţii care sunt întreţinători unici de familie şi contribuie efectiv la întreţinerea acesteia sunt scutiţi de serviciul militar dacă:  
a) soţia recrutului este bolnavă, încadrată în gradul I sau II de invaliditate;  
b) recrutul are unul sau mai mulţi copii minori, iar soţia acestuia a decedat;  
c) părinţii recrutului au împlinit vârsta standard de pensionare;  
d) ambii părinţi sunt invalizi de gradul I sau II, indiferent de vârstă;  
e) părintele în viaţă îndeplineşte una dintre condiţiile prevăzute la lit. c) sau d);  
f) părintele despărţit legal ori în fapt, aflat în întreţinerea recrutului, îndeplineşte una dintre condiţiile prevăzute la lit. c) sau d), dacă despărţirea a avut loc cu cel puţin 2 ani înainte de recrutare;  
g) în caz de calamităţi naturale, la cerere.  
(2) De asemenea, sunt scutiţi de serviciul militar şi recruţii care sunt unici susţinători ai surorilor şi fraţilor invalizi de gradul I sau II, dacă contribuie efectiv la întreţinerea lor.  
(3) Recruţii adoptaţi beneficiază de prevederile lit. c)-g) ale alin. (1), dacă adopţia a avut loc cu cel puţin 2 ani înainte de recrutare.  
  
Articolul 33  
  
(1) Se consideră unic susţinător al părinţilor ori al surorilor sau al fraţilor minori recrutul care:  
a) nu mai are alţi fraţi sau surori majori, apţi de muncă;  
b) mai are fraţi ori surori, dar aceştia nu pot contribui la întreţinerea părinţilor deoarece sunt elevi sau studenţi la instituţiile militare de învăţământ, îndeplinesc serviciul militar în termen, sunt elevi la şcolile militare de ofiţeri, maiştri militari, subofiţeri activi ori sunt invalizi de gradul I sau II;  
c) mai are fraţi sau surori majori, apţi de muncă, dar aceştia execută o pedeapsă privativă de libertate.  
(2) Prin contribuţie efectivă se înţelege participarea permanentă a recrutului la întreţinerea părinţilor, surorilor şi fraţilor minori cu o parte însemnată din veniturile lui, precum şi la îngrijirea acestora, în cazul când prezenţa recrutului este absolut necesară.  
  
Articolul 34  
  
Amânarea de la încorporare se acordă:  
a) recruţilor găsiţi la încorporare bolnavi de una dintre bolile prevăzute în baremul medical;  
--------------  
Litera a) a art. 34 a fost modificată de pct. 23 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
b) elevilor liceelor de la învăţământul de zi şi seral, ai şcolilor postliceale ori echivalente acestora, până la absolvirea studiilor. Pierd dreptul de amânare de la încorporare elevii exmatriculaţi pe o durată mai mare de un an, precum şi cei care repetă anul sau clasa mai mult de un an, din motive imputabile acestora;  
c) celor care au greutăţi familiale deosebite şi care se încadrează în următoarele situaţii: părinţii au mai mulţi copii, dintre care cel puţin 2 copii minori, iar copilul cel mai mare este încorporat; părinţii îndeplinesc condiţiile de vârstă pentru ca fiul să fie scutit de serviciul militar, dar mai au un copil major, încadrat în gradul I sau II de invaliditate, care are cel puţin 2 copii minori şi nu poate contribui la întreţinerea părinţilor; unul dintre părinţi a decedat, iar cel în viaţă are în întreţinere cel puţin 2 copii minori; recrutul nu are părinţi, a fost crescut de bunici sau de altă persoană, până la vârsta de 14 ani, nu a fost adoptat, locuieşte cu cei care l-au crescut, aceştia sunt bolnavi şi se încadrează în gradul I sau II de invaliditate ori au vârsta prevăzută la art. 32 lit. c) sau recrutul are cel puţin 2 copii minori în vârstă de până la 7 ani. Pentru cazurile prevăzute anterior, venitul mediu lunar al celor care au nevoie de întreţinere să nu fie mai mare decât cuantumul minim stabilit la pensia integrală pentru limită de vârstă, prevăzut de dispoziţiile legale;  
d) recruţilor care sunt unici susţinători ai surorilor sau fraţilor minori, până la majoratul unuia dintre ei.  
  
Articolul 35  
  
Dacă pe timpul îndeplinirii serviciului militar în termen se produce una dintre situaţiile prevăzute la art. 32, 33 şi 34, cei în cauză vor fi trimişi la domiciliu.  
  
Articolul 36  
  
La constatarea încetării cauzelor de scutire sau de amânare de la încorporare, recruţii şi militarii trimişi la domiciliu vor fi chemaţi pentru îndeplinirea ori completarea serviciului militar în termen, dacă nu au împlinit vârsta de 35 de ani.  
  
Secţiunea a 5-a Cadrele militare în activitate, elevii şi studenţii instituţiilor militare de învăţământ, soldaţii şi gradaţii voluntari  
  
  
Articolul 37  
  
Condiţiile de admitere în instituţiile militare de învăţământ se stabilesc de ministerele care le au în subordine sau de instituţiile cu atribuţii în domeniul siguranţei naţionale.  
  
Articolul 38  
  
Tinerii admişi în instituţiile militare de învăţământ, cu excepţia celor din liceele şi colegiile militare, sunt consideraţi voluntari.  
  
Articolul 39  
  
Elevii şcolilor militare şi studenţii instituţiilor militare de învăţământ, care nu mai continuă studiile, pot fi trimişi, în situaţiile prevăzute la art. 3 alin. (5), la unităţi militare pentru completarea serviciului militar.

**Capitolul IV**Alte forme de pregătire a populaţiei pentru apărare  
--------------  
Titlul Cap. IV a fost modificat de pct. 31 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Secţiunea 1 Dispoziţii comune  
  
  
Articolul 54  
  
(1) Prin alte forme de pregătire a populaţiei pentru apărare se înţelege:  
a) pregătirea persoanelor cu atribuţii de conducere din sistemul administraţiei publice la nivel central şi local;  
b) pregătirea premilitară a tinerilor;  
c) pregătirea privind modul de acţiune în situaţii de urgenţă civilă;  
d) pregătirea în formaţiuni sanitar-voluntare;  
e) alte forme de pregătire.  
(2) Cetăţenii cuprinşi în formele de pregătire a populaţiei pentru apărare, prevăzute la alin. (1) lit. c) şi d), pe timpul stării de urgenţă, de asediu, al mobilizării şi al stării de război, se constituie în subunităţi, potrivit legii, sau îşi continuă activitatea la locul de muncă.  
(3) Participarea la orice formă de pregătire pentru apărare nu substituie formele prevăzute la art. 3 alin. (2) lit. a) şi c).  
  
Articolul 55  
  
Organizarea şi a altor forme de pregătire a populaţiei pentru apărare se face prin lege.  
  
Secţiunea a 2-a Pregătirea pentru apărare a persoanelor cu atribuţii de conducere în domeniul administraţiei publice, la nivel central şi local  
  
  
Articolul 56  
  
(1) Miniştrii şi demnitarii cu rang corespunzător acestora, secretarii şi subsecretarii de stat, precum şi prefecţii, subprefecţii, preşedinţii şi vicepreşedinţii consiliilor judeţene, primarii, secretarii municipiului Bucureşti şi ai judeţelor, secretarii municipiilor, oraşelor, sectoarelor municipiului Bucureşti şi ai comunelor, conducătorii operatorilor economici şi instituţiilor publice cu atribuţii la mobilizare şi pe timp de război sunt obligaţi să participe la activităţi de pregătire specifică, organizate prin grija Statului Major General şi a structurilor militare subordonate.  
(2) Modul de organizare a activităţilor prevăzute la alin. (1) se stabileşte prin hotărâre a Guvernului.  
  
Articolul 57  
  
După încheierea formelor de pregătire, persoanelor prevăzute la art. 56 alin. (1) li se pot acorda grade militare în rezervă ori acestea pot fi înaintate la gradul următor, potrivit legii.  
  
Secţiunea a 3-a Pregătirea premilitară a tinerilor  
  
  
Articolul 58  
  
Pregătirea premilitară a tinerilor este organizată pe bază de voluntariat, cu tinerii apţi din punct de vedere medical, care au împlinit vârsta de 15 ani şi până la încorporare.  
  
Articolul 59  
  
Pregătirea premilitară a tinerilor este organizată şi realizată de Ministerul Apărării şi Ministerul Administraţiei şi Internelor. În acest scop, acestea colaborează cu Ministerul Educaţiei şi Cercetării, Autoritatea Naţională pentru Tineret, cu alte autorităţi ale administraţiei publice, precum şi cu organizaţii neguvernamentale.  
  
Articolul 60  
  
(1) Pregătirea premilitară a tinerilor se realizează în centre organizate pe lângă unităţile militare.  
(2) Modul de organizare şi desfăşurare a pregătirii premilitare a tinerilor se stabileşte prin ordin comun al conducătorilor instituţiilor cu atribuţii în domeniul apărării şi al ministrului educaţiei şi cercetării.  
(3) Participanţii la pregătirea premilitară a tinerilor beneficiază gratuit de asistenţă medicală, medicamente, spitalizare şi alte drepturi de asigurări sociale, în condiţiile legii, pentru accidentele sau bolile ce au survenit pe timpul pregătirii şi în legătură cu activitatea de pregătire militară.  
--------------  
Alin. (3) al art. 60 a fost modificat de pct. 32 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 61  
  
Fondurile necesare pregătirii premilitare a tinerilor organizate şi desfăşurate în condiţiile art. 60 se asigură din bugetele ministerelor organizatoare.  
--------------  
Art. 61 a fost modificat de pct. 33 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Secţiunea a 4-a Pregătirea privind modul de acţiune în situaţii de urgenţă  
  
  
Articolul 62  
  
Cetăţenii români au dreptul de a participa ca voluntari la acţiunile organizate de autorităţile administraţiei publice locale în cadrul serviciilor de urgenţă voluntare, în condiţiile prevăzute de actele normative în vigoare.  
  
Articolul 63  
  
Serviciile de urgenţă voluntare se constituie, în condiţiile prevăzute de actele normative în vigoare, în comune, oraşe şi municipii, în subordinea consiliilor locale, din personal voluntar din cadrul instituţiilor publice, al operatorilor economici, indiferent de forma de proprietate.  
  
Secţiunea a 5-a Pregătirea în formaţiuni sanitar-voluntare  
  
  
Articolul 64  
  
Organizarea, încadrarea şi funcţionarea formaţiunilor sanitar-voluntare şi pregătirea surorilor de Cruce Roşie se realizează de Societatea Naţională de Cruce Roşie din România, în condiţiile legii.  
  
Articolul 65  
  
(1) Înzestrarea formaţiunilor sanitar-voluntare cu materialele necesare instruirii şi acordării primului ajutor se asigură potrivit legii.  
(2) Finanţarea cheltuielilor curente şi de capital ale formaţiunilor sanitar-voluntare se asigură din venituri proprii şi din subvenţii acordate de la bugetul de stat.

**Capitolul V Obligaţiile şi drepturile cetăţenilor care participă la pregătirea pentru apărarea ţării**  
  
Articolul 66  
  
Cetăţenii români, pe timpul îndeplinirii serviciului militar, sunt obligaţi să respecte jurământul militar.  
  
Articolul 67  
  
(1) Tinerii chemaţi la recrutare, recruţii şi militarii rezervişti sunt obligaţi:  
a) să primească ordinele de chemare emise de centrele militare şi să se prezinte la locul, data şi ora prevăzute în acestea;  
b) să se prezinte la centrul militar pentru: primirea livretului militar la trecerea în rezervă; predarea adeverinţei de recrutare, a livretului militar şi a ordinului de chemare la mobilizare, după caz, înainte de plecarea în străinătate, precum şi ridicarea documentelor respective la înapoierea în ţară; ridicarea documentelor de evidenţă militară duplicat, eliberate ca urmare a pierderii sau distrugerii documentelor originale;  
c) să anunţe, în scris, centrul militar, în termen de 5 zile, respectiv două zile, în situaţiile prevăzute la art. 3 alin. (5), despre pierderea ori deteriorarea documentelor personale de evidenţă militară sau a ordinului de chemare la mobilizare.  
(2) Rezerviştii voluntari şi rezerviştii din planurile de mobilizare sunt obligaţi să participe la antrenamentele şi exerciţiile de mobilizare la solicitarea instituţiilor cu atribuţii în domeniul apărării şi securităţii naţionale.  
--------------  
Alin. (2) al art. 67 a fost modificat de pct. 34 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 68  
  
(1) Neprezentarea la recrutare, la încorporare, la concentrare, la mobilizare sau pentru clarificarea situaţiei militare, la data fixată prin ordinul de chemare, poate fi motivată:  
a) dacă tânărul este bolnav, în imposibilitatea de a se deplasa, situaţie dovedită cu certificatul medical eliberat de organele sanitare competente;  
b) în cazul decesului unui membru al familiei - părinte, soţie, copil, unul dintre socri, frate sau soră -, pe baza certificatului de deces;  
c) în caz de forţă majoră, pe baza dovezii eliberate de autorităţile administraţiei publice locale.  
(2) Cei chemaţi la recrutare, la încorporare, la concentrare sau la mobilizare ori, după caz, membrii familiilor lor, precum şi autorităţile şi instituţiile publice şi operatorii economici la care aceştia sunt salariaţi au obligaţia de a anunţa imediat centrelor militare motivele neprezentării la locul, data şi ora prevăzute în ordinele de chemare, urmând ca în termen de 15 zile să prezinte acte justificative.  
  
Articolul 69  
  
(1) Recruţii chemaţi la centrele militare judeţene, municipale sau de sector în vederea încorporării, dar care nu au fost încorporaţi, precum şi cei trecuţi în rezervă ori trimişi la domiciliu sunt obligaţi să se prezinte la locurile de muncă în termen de 5 zile de la data la care li s-a comunicat că nu vor fi încorporaţi, respectiv în termen de 30 de zile de la data trecerii în rezervă sau a trimiterii la domiciliu.  
(2) Data încorporării şi trecerii în rezervă pentru cei care au îndeplinit serviciul militar este cea consemnată în livretul militar.  
  
Articolul 70  
  
(1) Militarii în termen, elevii şi studenţii instituţiilor militare de învăţământ au dreptul gratuit la hrană, echipament, medicamente, pensie pentru pierderea capacităţii de muncă, soldă şi documente militare de transport la chemarea pentru îndeplinirea serviciului militar şi pe timpul executării acestuia, la trecerea în rezervă sau la trimiterea la domiciliu, la concentrare, la mobilizare şi la demobilizare, în caz de concedii, permisii, internări şi ieşiri din spitale şi în condiţiile stabilite prin dispoziţiile legale. Dreptul la documente militare de transport îl au şi tinerii chemaţi la recrutare şi recruţii chemaţi la încorporare.  
(2) Recruţii şi cei care sunt internaţi în spitale pentru stabilirea situaţiei medico-militare au dreptul gratuit la asistenţă medicală, medicamente, întreţinere şi documente militare de transport, iar cei încadraţi în muncă beneficiază şi de ajutoare pentru incapacitate temporară de muncă.  
(3) Militarilor rezervişti care, pe timpul îndeplinirii serviciului militar în termen, s-au pregătit prin cursuri în anumite meserii având echivalent în viaţa civilă li se recunoaşte calificarea obţinută, pe baza actelor de atestare eliberate de unităţile militare, cu avizul Ministerului Educaţiei şi Cercetării şi al Ministerului Muncii, Solidarităţii Sociale şi Familiei.  
  
Articolul 71  
  
Militarii în termen, elevii şi studenţii instituţiilor militare de învăţământ au dreptul la ajutoare în caz de deces al soţiei, copiilor sau al altor persoane aflate în întreţinerea acestora înainte de încorporare, în cuantumul stabilit prin acte normative.  
  
Articolul 72  
  
Recruţii chemaţi pentru îndeplinirea serviciului militar în termen primesc de la autorităţile şi instituţiile publice sau de la operatorii economici la care sunt încadraţi toate drepturile la zi, inclusiv compensarea în bani a concediului de odihnă neefectuat.  
  
Articolul 73  
  
(1) Contractele de muncă ale salariaţilor chemaţi pentru îndeplinirea serviciului militar în termen, pentru concentrare/mobilizare sau pentru participarea la antrenamentele/exerciţiile de mobilizare se suspendă în condiţiile prevăzute de lege.  
--------------  
Alin. (1) al art. 73 a fost modificat de pct. 35 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(2) Desfacerea contractelor de muncă ale persoanelor prevăzute la alin. (1) nu se poate face decât ca urmare a dizolvării operatorilor economici ori a desfiinţării autorităţilor sau instituţiilor publice. În aceste situaţii, cel care angajează sau agenţiile pentru ocuparea forţei de muncă vor asigura cu prioritate plasarea celor în cauză în alte locuri de muncă echivalente, în aceeaşi localitate, potrivit pregătirii şi capacităţii profesionale, sau, gratuit, reconversia profesională pentru profesiuni care, într-o anumită perioadă, sunt cerute de situaţia economică pe piaţa forţei de muncă.  
(3) Posturile în care sunt încadrate persoanele prevăzute la alin. (1) pot fi ocupate, pe timpul cât acestea îndeplinesc serviciul militar, numai pe baza unor contracte de muncă individuale pe durată determinată.  
  
Articolul 74  
  
Rezerviştii şi cetăţenii încorporaţi pe timpul îndeplinirii serviciului militar beneficiază de aceleaşi drepturi băneşti ca şi categoriile de personal activ din care fac parte.  
  
Articolul 75  
  
Tinerii chemaţi la recrutare, recruţii şi militarii rezervişti care au calitatea de salariaţi şi sunt chemaţi la centrele militare pentru clarificarea situaţiei militare sau la unităţile militare pentru a participa la antrenamente/exerciţii de mobilizare au dreptul la concediu suplimentar plătit de maximum 5 zile şi sunt plătiţi de angajator pe baza unei adeverinţe eliberate de centrul militar.  
--------------  
Art. 75 a fost modificat de pct. 36 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
**Capitolul VII Sancţiuni**  
  
  
Articolul 80  
  
(1) Constituie contravenţie săvârşirea de către cetăţenii încorporabili şi de către rezervişti a uneia dintre următoarele fapte:  
a) refuzul de a primi ordinul de chemare;  
b) prezentarea cu întârziere la comisia locală de recrutare-încorporare la data, ora şi locul prevăzute în ordinul de chemare, dacă întârzierea nu depăşeşte 3 zile, astfel încât fapta să constituie infracţiune, iar în cazul în care nu au primit ordin de chemare, în termen de cel mult două luni de la împlinirea vârstei de 18 ani;  
c) neprezentarea la data, ora şi locul prevăzute în ordinul de chemare, pentru clarificarea situaţiei militare sau pentru concentrare;  
d) neprezentarea, înaintea plecării din ţară, la organul de evidenţă militară, pentru a preda livretul militar, adeverinţa de recrutare ori ordinul de chemare la mobilizare;  
e) neprezentarea, în termenul legal, pentru primirea documentelor personale de evidenţă militară;  
f) întârzierea nejustificată la recrutare-încorporare, concentrare, mobilizare sau pentru clarificarea situaţiei militare, la instituirea stării de urgenţă, a stării de asediu sau la declararea mobilizării ori a stării de război;  
g) pierderea, deteriorarea sau înstrăinarea documentelor personale de evidenţă militară;  
h) neprezentarea la exerciţiile şi antrenamentele de mobilizare;  
i) neprezentarea pentru executarea serviciului alternativ;  
j) neprezentarea, în termen de o lună, în vederea luării în evidenţă la centrele militare pe raza cărora şi-au schimbat domiciliul.  
--------------  
Litera j) a alin. (1) al art. 80 a fost introdusă de pct. 40 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
(2) Constituie contravenţie săvârşirea de către angajatori a uneia dintre următoarele fapte:  
a) neactualizarea evidenţei militare a cetăţenilor încorporabili şi a rezerviştilor;  
b) necomunicarea, în termenul stabilit, a schimbărilor survenite în datele de evidenţă militară ale cetăţenilor încorporabili şi rezerviştilor;  
c) neprezentarea sau neasigurarea persoanelor stabilite pentru încadrarea comisiilor locale de recrutare-încorporare;  
d) neînmânarea ordinelor de chemare şi netrimiterea dovezilor de înmânare a ordinelor de chemare în termenul stabilit;  
e) neacordarea pentru salariaţi a sprijinului necesar îndeplinirii obligaţiilor referitoare la serviciul militar;  
f) nerespectarea prevederilor art. 46 lit. d).  
(3) Constituie contravenţie nerespectarea de către autorităţile administraţiei publice locale a prevederilor art. 76, 77, 78 şi 79 referitoare la asigurarea materială şi financiară a centrelor militare.  
--------------  
Alin. (3) al art. 80 a fost introdus de pct. 41 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 81  
  
(1) Contravenţiile prevăzute la art. 80 alin. (1) se sancţionează după cum urmează:  
a) cu amendă de la 1 punct la 2 puncte, faptele prevăzute la lit. d), e), g) şi j);  
b) cu amendă de la 2 puncte la 6 puncte, faptele prevăzute la lit. c) şi h);  
c) cu amendă de la 4 puncte la 8 puncte, fapta prevăzută la lit. b);  
d) cu amendă de la 8 puncte la 16 puncte, faptele prevăzute la lit. a), f) şi i).  
(2) Contravenţiile prevăzute la art. 80 alin. (2) se sancţionează după cum urmează:  
a) cu amendă de la 16 puncte la 20 de puncte, faptele prevăzute la lit. a)-e);  
b) cu amendă de la 160 de puncte la 200 de puncte, fapta prevăzută la lit. f).  
(3) Contravenţiile prevăzute la art. 80 alin. (3) se sancţionează cu amendă de la 160 la 200 de puncte.  
(4) Valoarea unui punct este de 20% din valoarea salariului minim brut pe economie.  
--------------  
Art. 81 a fost modificat de pct. 42 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 82  
  
(1) Constatarea contravenţiilor prevăzute la art. 80 alin. (1) şi (2) şi aplicarea sancţiunilor prevăzute la art. 81 alin. (1) şi (2) se fac de către persoanele împuternicite de Statul Major General, precum şi de comandantul centrului militar şi ofiţerii special desemnaţi de către acesta, numai pe raza teritorială de competenţă a centrului militar.  
(2) Constatarea contravenţiilor prevăzute la art. 80 alin. (3) şi aplicarea sancţiunilor prevăzute la art. 81 alin. (3) se fac de către prefecţii judeţelor, respectiv de către prefectul municipiului Bucureşti.  
--------------  
Art. 82 a fost modificat de pct. 43 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 83  
  
(1) Dispoziţiile art. 80 şi 81 se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.  
(2) Contravenientul poate să achite, în termen de 48 de ore, jumătate din minimul amenzii prevăzute de lege pentru fapta respectivă.  
  
Articolul 84  
  
Centrul Naţional de Administrare a Bazelor de Date privind Evidenţa Persoanelor, prin structurile sale locale, pune la dispoziţia structurilor Ministerului Apărării cu atribuţii privind evidenţa recruţilor şi a rezerviştilor, la solicitarea acestor instituţii, informaţiile cerute pentru actualizarea bazei de date proprii.  
  
Articolul 85  
  
În termen de 90 de zile de la publicarea prezentei legi în Monitorul Oficial al României, Partea I, Guvernul va adopta normele de punere în aplicare a acesteia.  
  
Articolul 86  
  
Instituţiile cu atribuţii în domeniul apărării informează populaţia, săptămânal şi ori de câte ori este nevoie, atât prin presa proprie, cât şi prin emisiuni de radio şi televiziune, transmise fără plată de posturile publice de radio şi televiziune, despre evenimentele şi responsabilităţile privind apărarea ţării.  
  
Articolul 87  
  
Până la încadrarea cu rezervişti voluntari a funcţiilor din statele de organizare ale structurilor din instituţiile cu atribuţii în domeniul apărării şi securităţii naţionale, acestea se completează cu rezervişti aflaţi în rezerva de mobilizare.  
--------------  
Art. 87 a fost modificat de pct. 44 al art. unic din LEGEA nr. 128 din 12 iulie 2012, publicată în MONITORUL OFICIAL nr. 491 din 18 iulie 2012.  
  
Articolul 88  
  
Pe timpul stării de asediu, al mobilizării şi al stării de război, cetăţenii au obligaţia să furnizeze structurilor de specialitate informaţii ce privesc siguranţa naţională.  
  
Articolul 89  
  
Instituţiile cu atribuţii în domeniul apărării pot distribui rezerviştilor voluntari articole de echipament militar, care pot fi păstrate la domiciliul acestora şi pe care aceştia le pot purta, potrivit instrucţiunilor aprobate prin ordin al conducătorilor acestora.  
  
Articolul 90  
  
În funcţie de nevoile pentru apărare, cetăţenii care nu au obligaţii militare şi care nu execută servicii alternative prestează activităţile pentru care sunt apţi, impuse de stările prevăzute la art. 3 alin. (5), la cererea Ministerului Apărării, transmisă autorităţilor publice locale.  
  
Articolul 91  
  
Prezenta lege intră în vigoare la data de 1 ianuarie 2007.  
  
Articolul 92  
  
La data intrării în vigoare a prezentei legi se abrogă Legea nr. 46/1996 privind pregătirea populaţiei pentru apărare, publicată în Monitorul Oficial al României, Partea I, nr. 120 din 11 iunie 1996, cu modificările şi completările ulterioare, precum şi orice alte dispoziţii contrare.  
Această lege a fost adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată.  
PREŞEDINTELE CAMEREI DEPUTAŢILOR  
BOGDAN OLTEANU  
p. PREŞEDINTELE SENATULUI,  
DORU IOAN TĂRĂCILĂ  
Bucureşti, 30 noiembrie 2006.  
Nr. 446.  
---------